text:
本文章轉載自William Bear於2018年4月的貼文,謹此致謝.
有一定年紀的巴士迷朋友應該無邊個唔知必達係咩,今晚再同大家重溫一下20幾年前嘅美好時光.
我第一次認識肥佬樓就係佢個辦公室有巴士模型同零件賣,冇記錯應該係火炭某一個工業大廈.跟住同其他兩位巴士迷朋友就開始參加佢嘅活動,佢最經常搞嘅活動就係巴士遊車河.
1995年一個炎熱嘅夏天,約咗喺大學火車站集合,Damiler A游車河,但最後嚟咗倫敦寶,因為聽講叫呢隻老牛吾醒,但當時倫敦寶仲係用緊英國式車窗即係開唔到,架車成個焗爐咁熱.
跟住再有參加平頂寶,尖頭寶的游車河活動等等,每次都跟佢返打鼓嶺車場仲唔捨得走.佢最經典嘅路線包括用珍寶行大帽山,紅燈籠行歌連臣角上去石澳,同埋Daimler A去黃石碼頭.
後來因為學習成績不太好慢慢淡出佢嘅活動,都讀大專嘅時候重新再對巴士有興趣,先至知道最後肥佬劉同佢公司發生乜嘢事(大家要睇吓報紙先至會知).
今時今日諗返相當感慨,如果佢當時嘅車全部仍然健在就會係我哋70後80後的美好回憶⋯⋯
參加活動嘅時候自己好渴望坐上巴士司機位,今時今日都叫做還左這個心願.
聯和墟巴士總站舊址,亦是聯和墟巴士總站現址,1993年.當年有聯和墟巴士總站返去坪輋小弟都係座上客.
西沙公路
用D931去歌連臣角 – 冇錯佢係柴灣迴旋處經環翠邨上歌連臣角道,差唔多上到頂架車唔係好夠力幾驚佢泡鬧,想到歌連臣角道頂迴旋處入石澳
其實當年佢啲展品大部份機器已經大修,架車只係載幾個人,根本對副機器完全冇難度
最後呢兩張相由用傻瓜機影勉強睇到,長牛同九巴倫敦寶其實就係80年代末期退役,運上廣州行左幾年之後退翻落嚟香港,準備買比收買佬拆毁,地點就係而家打鼓嶺郵政局出邊嘅咪錶位.
當年嘅合作協議完成合作之後,架車係要搵返落嚟香港,唔可以留喺大陸,但呢種協議間間公司唔同,所以有部份珍寶同埋新加坡柴留咗喺國內.
小弟啱啱擘大眼起身就見到咁多位踴躍留言真係好開心! 但20幾年之後嘅今日,相信大家有當年的讀緊中小學小小巴膠,變成社會一份子,可能已經擁有家庭,真正的四個碌,當年嘅夢想基本上大部份已經達到⋯⋯包括三大巴士發行商出嘅模型,想買就買(要走私返屋企作別論),好可能唯一仲未達到嘅就應該係古老巴士保育毫無寸進
記得當年巴士公司標售舊車就好似買二手車咁完整無缺而且仲可以行得,亦都冇咁多規矩.今時今日大部份標售嘅巴士已經俾佢拆到爛晒,好似有心唔俾你地整返郁佢咁,就算咁好彩擁有完整老舊巴士,都要偷偷摩摩,相當令人感慨!
聽到各位講咁多意見真係相當俾面!大家嘅話題好多時都集中喺巴士保育甚至乎汽車博物館,反觀澳洲英國同埋德國,巴士保育叫做做得比較好,除咗為古老巴士有藏身之所之外,亦都有好多義工參與修理嘅工作.除咗收藏之外,仲會久唔久有活動揸出嚟同市民分享歷史回憶,記得德國柏林甚至乎有一條巴士線行走嘅車就係古老巴士.起步較遲嘅國內都開始有汽車保育嘅出現,但要留意絕對冇大家所講嘅政治問題,巴士博物館嘅展品包括捷克同埋日本嘅產品,火車博物館更加有‘各國代表’.
今時今日我哋應該值得反思如果真係要做好交通保育係咪應該要有個牽頭人呢?有咗牽頭人之後應該點樣同政府交涉呢?我哋應該點樣有計劃一步一步推進呢?汽車博物館同交通博物館其實係每位嘅夢想,但係未至於係幻想.
全文完


c: text/html

text:
細過嗰陣經濟条件唔好冇嘢食,就成日食生番薯,加上營養不良,依家大個之後經濟好咗越來越多嘢食,但系牙齒就已經掉咗好多.我原先都冇理d牙嘅,佢有時候突然之間掉咗我都冇咩反應.我都唔知道牙齒缺失唔修復嘅話有咩後果,但後來越來越容易掉,我就開始重視呢個問題.而且食嘢嗰陣會好容易咬到自己,或者有時候食d硬嘅嘢就會崩牙,之前我仲以為自己食到有沙後來先知道原來系爛牙嚟嘅.
牙缺失唔修復會有乜後果
因為我好驚睇牙醫噶,所以如果唔系好嚴重嘅問題我都唔想去睇牙.嗰日被我嘅仔呃我去睇牙醫,醫生睇到我d牙都吓咗一跳,佢檢查之後就話如果我再遲點睇牙,就全部牙都會冇曬.我嘅牙齒因為缺咗比較多,而且缺失時間長,導致隔離嗰d健康嘅牙齒都已經長歪咗,原來我唔系因為熱氣牙肉先疼,系畀隔離嗰d牙磨損噶.醫生先幫我洗牙,然後再治療.呢段時間我真系好難受,因為我嘅牙齒太多問題了,成日要我嘅仔陪我過嚟複診,不過好彩問題仲未算好嚴重,好好接受治療就可以了.
出現牙齒缺失問題嘅朋友記得要早d睇牙醫,以免日後出現更加嚴重嘅問題,牙齒缺失太耐會影響食嘢,仲可能会影响消化,所以牙齒缺失之後一定要盡早修復.
以上就系「牙缺失唔修復會有咩後果?」嘅簡單介紹~

robotstxt: allowed

filter: keep


text:
#寫出你遊歷 #hutchgo資助旅費1000蚊
呢次嘅首爾自由行係家庭遊,只有集中喺市內嘅遊覽,所以行程都覺輕鬆.懇請豬我係靠食嘢為主,同埋買手信咁啦,加少少嘅傳統文化作為點綴.以下就係首爾五日四夜嘅自由行配搭,上述行程非常適合第一次去首爾嘅朋友,裏面仲有好多小貼士!歡迎收睇!
第一日
飛機準時喺下晝3:45到達仁川機場,係去到機場快線買4000won嘅交通卡,可以全國使用,後來先知道兩張券喺現場買都會平啲,所以我哋去程得特別坐直達列車.
43分鐘之後就到達首爾站,依家係下晝五點半,我哋即刻去樂天市場行吓先!
今次嘅酒店訂咗喺誠信女子大學入口站東大門嘅酒店,佢勝在CP值超高,間房又大又有按摩浴室,近地鐵站之餘又唔使轉線就可以到東大門同埋明洞
酒店轉過彎就有間元組生菜包肉,唔使特登去到東大門都有得食,真係超級方便.由於今日食咗好多嘢啦,所以我哋都叫咗個個人套餐,五花肉片真係超級好食,充滿肉香之餘又唔會有豬臭味,肥瘦分明,爽得來肉質又夠滑,份量有10分充足,即係黎首爾必食嘅餐廳之一! !
第二日
南大門市場,係今日要第一個去嘅地方,肚仔都要留D空位食更加多嘅美食!市場最出名嘅就係「占順兒高粱糖餅」和「韓順子奶奶手工刀削麵」,亦都有好好食嘅包可以買來食,記得要食手工刀削麵㗎 !
快到中午嘅時間呢我哋就嚟到明洞,行左10分鐘左右啦.想買嘅嘢唔多,因為酒店隔離都好多護膚品店,唔想買完之後就要攞返去酒店.所以就慢慢行到去市中心嘅米之蓮餐廳,滿足五香醬豬蹄
果然係米之蓮餐廳!如果我就會嚟多一次首爾,我一定會嚟食呢個豬腳.因為真係超級好食!豬肉炆得好透徹,肉質鬆軟,而且豬皮食得非常有骨膠質,完全唔會覺得肥膩嘅感覺
休息左一陣之後呢我哋就嚟到梨花女子大學,由於市聽站隔離有啲塞車,所以我哋我等左好耐.梨花校園10分有特色,兩邊嘅花園路都非常優美,花草樹木都有被悉心打理個喎,黎梨花女子大學嘅話一定要行下啦!
離開咗黎打之後可以行吓出邊嘅大學街,再行多兩步到新村步行街,一次滿足購物同埋飲食兩個願望!我哋行到有啲攰啦,就隨便入咗一間咖啡店,食個下午茶休息一陣
由於夜晚都諗住嚟東大門食一隻雞,所以就索性而家嚟到東大門行吓先,先shopping再食夜晚餐飯.東大門主要有分零售同埋批發兩個地方,我哋主要行咗一陣零售嘅地方,成功收穫左幾件衫㗎 !
行多一陣就到清溪川,入咗樓梯行下,結果發現大家中午食嘅豬都係到而家都未好好消化,都係遲啲先嚟食啦!
最尾覺得好攰啦,坐的士返酒店,返到酒店之後我哋浸左一陣按摩浴池,太舒服啦!由於夜晚都仲未覺得肚餓,所以食咗少少水果就算啦,我哋聽日再食個大餐啦!
第三日
朝早我哋去咗京東市場,呢度無論係10課定係功課都好平,我哋見到啲魚仔乾同埋大蝦乾,如果識煮飯嘅朋友就一定會好鍾意啦!另外呢度啲紫菜同埋魷魚乾都好平,適合送俾年青人同埋小朋友
手信就買好咗啦,所以我哋都嚟到試吓之前想食嘅一隻雞.東大門嘅陳玉華一隻雞好出名,所以為咗有個舒服嘅用餐環境,我哋小人啲嘅時候先來食
呢度一共有半隻雞多一隻,結果是小年糕同埋薯仔,再叫咗啲啤酒.雞都幾滑幾多,雞湯好好飲!而且老闆好親切,好幫我地手.但係老實講,有啲失望,唔係真係話太特別!
食完一隻雞之後就去到忠武路站嘅南山谷韓屋村.呢日啱啱遇着星期六有大型活動,亦都好多小食同埋手工藝嘅攤位!
跟住嚟到食薯仔排骨湯,你間太早薯仔排骨湯有兩間分店,我哋去咗總店食,環境地道但係成日都客滿,好彩我哋嗰陣有位.我哋嗌左兩人份嘅薯仔排骨湯,加埋啲韓國燒酒.排骨其實就係豬骨,兩個人就帶佢有六夠,肉味唔重但係肉質好林,應該係報咗好長嘅時間先做到呢個效果!湯頭濃郁,所以我哋都好輕易把成煲飲晒!
第四日
行程去到尾聲啦,當然要去下景福宮睇吓啲韓國傳統文化啦.景福宮係朝鮮王朝嘅第一個宮殿,亦都係首爾現存最宏偉嘅觀點,但係比起紫禁城,呢度都係幾樸實嘅.影吓相其實都係幾靚㗎 !
我哋又過嚟食雞啦!呢個人蔘雞湯裏面有糯米,驚食唔晒,所以就叫咗兩個細嘅.雞湯好濃郁,但係人蔘味唔重.人蔘呢就係雞裏面嘅,食起嚟又苦又甜.
我哋食完之後想去睇嘩原來有咁多人排緊隊㗎,真係好彩早左啲過嚟食!
食完飯之後,我哋嚟到樂天世界塔睇景同埋購物.呢度就高123層,有付費嘅展望枱同埋水族館,亦都有百貨公司!我哋把握最後嘅機會睇風景同埋購物,所以都好快嚟到呢度.
喺酒店擺低咗我哋啱啱買嘅嘢之後,就嚟到新村食堂食燒肉!我哋帶咗五花肉同埋啤酒,侍應都會送上泡菜同埋海帶湯.五花肉肥瘦分布均勻,有適當嘅厚度,急着菜嚟食真係好好食架!食材之間好答,真係韓國嘅特產啊!
第五日
我哋坐嘅係中午機,所以食個早餐就退房喇,出發去機場.得閒嘅就去行下免稅店,所以我哋都快啲坐地鐵去到首爾站,再轉機場快線去到仁川機場!安檢同埋過關都好順利,不過仁川機場有啲大,大家都預留多啲時間去到閘口.真係一個非常滿足嘅首爾之旅!


text:
[按此打開]
[隱藏]
人地颱風因工殉職係意外,黑衣人力抽人水又屌政府咩明明係8號風力做乜唔掛八號,白衣就話落緊嘅係黑雨點解淨係出黃雨……
我屌吖,兩個高智力人士,天文台發佈消息要有數據㗎,冧棚架死人無人想,女事主枉死都好淒涼,但打風冧棚你賴晒天文台同政府?
咁個棚架咁大個結構又有無出錯,防風措施有無做足?點解明知嚟緊8號風球公司都要個女工返工呀?個老闆點解唔睇諒下天氣極道惡劣唔下令叫員工先唔好開工住,等安全先離開呀?
天文台係講科學數據,講句難聽D唔通你所謂劉關張乞鳩人憎,個天落舊烏雲淨係响你地頭上狂風暴雨行雷閃電俾雷劈鳩中咗,又俾雨水浸瓜埋,但全香港都無雨落,淨係你地頭頂又行雷閃電傾盤大雨,咁係咪叫天文台因為你頭頂舊雷雨雲而全港黑雨掛十號波呀!
你個人感受係黑雨就係㗎嘞?做人,除咗睇天文台同政府消息,好多時都要睇下自己身處環境作出保護自己嘅決定,命,始終係自己手上,唔係政府話事!
點都好,為颱風殉職嘅女工姐姐 RIP!
願您一路走好,真心福願!
而家開條題,俾港漫慢慢傾各主持人,你地嘅然覺得颱風下意外殉職嘅女工姐姐咁不值,又屌政府又申張正義又盛,強烈建議你地將前晚,就係你地發出哀悼當晚,所有課金收入,全數捐出俾死者家屬,用以表達你地有幾悲痛,唔係好多啫,唔係唔捨得吓嘛?
你地捐幾多,我個人捐幾多,唔使課金籌旗㗎,立此存照,麻煩 @裝甲響鬼大叔 師兄同 @Kaiyipw 黃同學佢地相熟,請將此善舉轉告佢地.
我通知唔到佢地呀,佢地俾我屌完後 Block 咗我,我無法通知.
黃同學都好似同佢地有計傾,如不怕煩,請代轉發本文,我等佢回覆後,就會聯絡東方日報幫手通知同送支票探望.
劉關張,等你呀!
[ 本帖最後由 至愛老輝2 於 2021-10-10 09:49 AM 編輯 ]
[ 本帖最後由 至愛老輝2 於 2021-10-14 07:32 AM 編輯 ]


text:
唔知有冇人好怕係Office多謝人,因為覺得多此一舉.大家收得人工做嘢,幫下手就係份內事.費事講多錯多,結果無係過Office講聲多謝.
但其實一句多謝可以係一個好大嘅鼓勵,你的態度都會影響他人的態度.人地無收到你句多謝,可能自此唔願意同其他人講多謝.
| 點解唔講?
其實唔講Thank you嘅原因大多數都係怕人誤會.可能同左其中一個同事講,但又冇同另外一個同事講,驚令到其他人唔高興.或者本身關係唔係好close,突然爆一句Thank you,驚其他人會諗:自己係咪另有企圖.腦部大戰完一輪後都係決定唔講啦.
仲有一個原因係關於對老細講多謝,其他人會覺得你擦鞋.辦公室世界非常之複雜,本來只係表達感謝嘅一句,可能其他人冇講,而自己講咗就俾人排斥.只係簡單一句thank you,因為對象係老細,就等於擦鞋博上位.費事無事獻殷勤,最後都選擇沉默.
但明明係一個鼓勵,感激嘅說話,點解要背後諗咁多.其實不論對上司定係同事只要講得恰到好處,就冇問題!
| 對上司-要具體
先假設每一個向上司講多謝嘅人都係好誠懇,唔係諗住博上位去講.咁點樣講先可以撇除擦鞋嘅嫌疑呢?關鍵在於有冇具體地講清楚點解要多謝.
例如:
你比客鬧你提出嘅方案唔夠好,唔適合,上司就幫手講好說話,讚你其他地方做得好,幫你打好同客嘅關係,順利做到生意.你對以上嘅行為非常之感激,覺得上司真係是有心栽培自己,所以想多謝上司.
呢個時候千祈唔好長篇大論,用幾句解釋事件,再加一句多謝就足夠.唔需要買禮物,唔需要做過多嘅嘢,越簡短越好.具體俾老細知你好感激佢對你嘅好,點到即止就唔怕人地嘅閒言閒語!
| 對同事-要個人化
同同事講多謝,不外乎都係想同佢打好關係.上面都講到大家會覺得一齊為公司做嘢都係份內事,多謝其實唔講多謝都得.但有冇諗過,你應該具體針對特定事件講多謝.
例如:
其中一個同事用自己嘅人脈,幫你氹番掂個客,等你唔會得失個客.
你要多謝嘅位唔係佢令公司唔會失去呢一單生意,而係關於你自己.佢嘅行為令你唔會俾人鬧.你要講到呢件事佢唔係必須要做,但都願意幫手真係幫咗自己好多.同上面一樣唔一定需要禮物,簡單一句WhatsApp message或者一張memo紙去講多謝,其實都deliver到個message.
人越大越吝嗇去講任何一句說話,試吓簡單啲去睇每一個同事所講嘅多謝,可能冇你想像中咁多心機.


text:
鄭子誠紅到上大陸?!27年首擔正拍廣告
鄭子誠出名靚聲 反派演技入屋
早年加入香港電台,鄭子誠以節目《音樂情人》嘅DJ身份為人熟悉,期間不時有參與電視幕前演出,更因為一把靚聲並擔任不少廣告同節目嘅配音及旁述.而鄭子誠近年喺香港網絡上引嚟熱議,都係因為網民覺得佢好似「逢演必奸」,由飾演《真情》入面嘅反派角色李子浩開始,以反派形象入哂屋.不過又點解會無啦啦紅到返內地呢?
堅係紅到返大陸!拍遊戲廣告賺人仔
係真㗎!內地網民喺微博瘋狂轉發鄭子誠返大陸拍廣告嘅圖片,相中仲有另一位前無綫綠葉演員梁健平,轉發數量已逾萬次,睇得出鄭子誠真係有番咁上吓人氣喎!
最初只因為一張動圖?!
原來~鄭子誠同梁健平係因為一張喺劇集截取嘅動圖而一炮而紅~呢張動圖一開始喺香港網絡上不斷被引用,一路瘋傳到返大陸!但係咁又關遊戲公司嘅廣告咩事呢?小編仲係看唔透啊~~
拍廣告套衫都係同劇中造型一樣!
遊戲公司開腔回應
原來真係因為張GIF圖?!公司CEO話,原意喺想諷刺「有錢可以為所欲為」呢個觀點,同呢個表情包一樣,想指出呢個世界嘅美好,正義,公平並唔係可以由金錢嚟斷定嘅~
連遊戲資訊平台都要訪問下佢哋兩位!
綠葉演員梁健平衝出香港拍過韓劇?!
其實兩位演員真係實力派嚟㗎!GIF圖中另一位主角梁健平除咗喺電影《十年》擔任過令人深刻嘅的士司機一角外,竟然仲客串過韓劇《命中注定我愛你》,同韓星張赫有對手戲!
有哂特寫鏡頭,唔係背景龍套嚟㗎!
梁健平更有參演2014多倫多國際電影節最佳短篇電影《三輪車伕》,參加埋康城影展,好勁!
睇下《三輪車伕》嘅預告短片就知梁健平有幾好戲!
&feature=youtu.be
網民都話有料
其實講起返大陸賺人仔,都可以有咁多網友嘅正評,認真唔容易.
網民仲讚鄭子誠真人好Nice!
戲裡
戲外


text:
無心睡眠
成日都眼光光望天光?原來你從來都唔係孤單一個,根據中文大學嘅統計資料,每六個香港人就會有一個失眠,香港嘅城市節奏急速,工作,經濟,家庭等等嘅方面都面對著唔同壓力,排山倒海嘅壓力令到我地係入睡前一刻都感到焦慮,加上我地習慣瞓前玩電話,螢幕嘅強光令大腦以為仍然係日間時間,令到精神無法快速進入休息狀態.
長期失眠會令我地嘅身體健康及精神狀態進入惡性循環,休息不足令日間工作時無法專注,容易出錯,導致精神緊張,久而久之,甚至有機會發展為抑鬱,焦慮症等精神疾病,另外,長期失眠亦會導致免疫力下降,食慾降低等問題,嚴重者甚至會引致高血壓,腎病,肝病等,所以我地絕對唔可以忽視失眠嘅問題.
如果有失眠問題,亦到唔使過份緊張,失眠可以通過唔同辦法解決.首先,可以於午後時間做運動,定期做運動可以舒緩焦慮,抑鬱等情緒,令到精神放鬆,但千奇唔好係瞓前做劇烈運動,腎上腺素嘅飆升有可能令我地更加精神;其次,要為自己制定一套入睡嘅模式,準備入睡時唔好再玩電話,平時亦避免係床上做睡眠以外嘅事情,每日入睡前抱持一樣嘅規律,比身體信號,令自己嘅大腦意識到差唔多要休息,最後一個貼士就係可以利用 No Ugly Sleep 提升自己嘅睡眠質素,No Ugly Sleep味道同外表都同普通果汁無異,但集合多種幫助安眠嘅天然材料,不但助你入睡,而且令你熟睡到好似初生嬰兒一樣.如果你有失眠問題,一定要持之以恆地改變自己嘅生活習慣,咁先可以內外都保持最靚!


text:
2014年港姐季軍何艷娟,舊年畀爆與比佢年長40歲,今年66歲嘅澳博營運總裁吳志誠結婚,嫁入豪門,攪出一段轟動嘅爺孫戀.
不過,何艷娟今日中午喺社交平臺發文寫道:“喺和平同友好嘅情況下,我哋決定分開咗.
并講好咗,大家再見亦是好朋友,兼夾彼此多謝大家同互相祝福.”呢段爺孫戀婚姻僅維持咗8個月,何艷娟回覆媒體時話,兩個人非常友好情況下分開.
今年27歲嘅何艷娟參選港姐之後,入行TVB做藝人,但發展一般,曾經喺《宮心計2》飾演司珍房女史.
喺《愛回家之開心速遞》中,何艷娟嘅表現受到大家嘅關注,佢出演咗三太個女.
據了解,參選香港小姐嘅時候,佢喺香港大學就讀法律專業,為咗進入娛樂圈仲放棄咗學業,本來何艷娟可以靠高學歷闖蕩法律界,但系因為顧住參選港姐,最后只攞咗一個三等榮譽學位.
至於吳志誠今年66歲,身家豐厚,佢系澳門賭王何鴻燊嘅心腹,喺澳博持有嘅股份市值大約12個億,仲有多個物業在手,坐擁30億身家,太太約20年前過生後,一直冇再娶.
而吳志成同何艷娟啱啱相識嘅時候,都系好得意,聽講兩個人喺澳博一個晚宴上邂逅,吳志誠更豪送鉆石頸鏈做見面禮,兩人之後低調發展三年.
喺2018年7月兩個人宣布結婚,讓呢對唔畀外界睇好嘅爺孫戀修成正果,而呢位吳志誠總裁,太太過生20年,都一直單身,雖然有身家豐厚嘅佢,畀好多女仔視為鉆石王老五,但直到遇到何艷娟,佢先覺得系緣份到啦.
雖然何艷娟喺TVB冇走紅,但喺現實中,佢卻出入名店,周遊列國嘅富貴生活,而且仲獲贈咗一套價值1800萬嘅君臨天下豪宅,為咗討佢歡心,吳志誠甚至買落咗價值6000萬嘅酒莊,因為何艷娟中意飲酒.2016年,記者影到已經混跡喺上流社會圈嘅何艷娟,喺富豪游艇上開狂野嘅party.
結婚之後,吳志誠,何艷娟兩個人都毫不避諱咁喺媒體面前展現相愛嘅一面,次次出街畀影到都系手牽著手,顯得好恩愛,而且何艷娟經常出席各種活動,身上帶嘅都系名貴珠寶,一個豪門富太太嘅樣.
媒體都話何艷娟,至少少奮斗咗幾十年,可以讓佢衣食無憂嘅生活.
而今日何艷娟突然間宣布離婚,大家都一頭霧水.事情來得好突然,都唔知發生咗乜事,而且呢個婚先先結咗8個月.
不過呢段爺孫戀本來就唔畀大家所睇好,兩個人財富上嘅差距,年齡上嘅差距都好大.兩個人喺埋一齊4年幾,話離婚就離婚,實在系讓人有啲感嘆,不過點都好,都系佢哋自己嘅選擇,祝兩位各自安好.
Like MisshkNews Facebook!不出门也能知天下事~


text:
一路以嚟5G嘅用途俾咗好多幻想空間大家.
最近西班牙流動電訊商 Telefónica 同巴塞隆拿交通局(TMB)聯同媒體公司合作打造咗一個融合 5G AR 嘅觀光巴士體驗.
當巴士路經唔同景點嘅時候,乘客就可以喺巴士車頭大玻璃窗見到唔同嘅相關內容.
呢個 5G AR 巴士遊係 「5GBarcelona」 計劃嘅一部份.5G 網絡可以做到實時下載路經地方嘅相關內容,然後將內容顯示喺位於巴士車頭玻璃窗嘅透明互動式屏幕上面.
例如,途中巴士會經過一個歷史悠久嘅噴泉,但係個噴泉依家正在修復當中唔會有水噴出嚟.但係透過屏幕睇出去嘅時候,會用虛擬配合實景令乘客睇到個噴泉係噴緊水嘅.
另外當架巴士穿梭城市唔同大街小巷嘅時候,屏幕上仲會顯示有關建築物同古蹟嘅歷史資料.
媒體公司 Mediapro Group 負責設計成個行程嘅體驗,旅遊資料,開發軟件同 AR 內容.佢哋更加負責埋透明屏幕嘅安裝.
Telefónica 就負責安裝高速5G網絡,確保巴士上面有足夠嘅上下載速度可以提供高清實時內容同廣播.
呢個巴士遊確實可以好好咁利用 5G 嘅好處.乘客唔再需要睇一啲死板嘅預錄內容,而係可以因應唔同嘅情況/ 地點而睇到唔同嘅實時內容同資訊.


text:
最近兩個月一連測試咗幾款越野跑鞋,包括 ON 嘅 Cloudventure Peak,Brooks 嘅 Cascadia12,Caldera 同埋 Hoka 嘅 Challenger ATR3,可謂各有千秋;今篇想同大家分享吓 Challenger ATR3 試鞋報告,由於香港山賽友好多都喺著 Hoka 嘅關係,之前都已經著過 Challenger 第2代嘅山友亦都為數不少,好多人都想八卦吓依代有無d乜嘢大分別,而筆者我亦覺得依個型號好適合玩香港嘅山徑,尤其係比賽方面.
首先好尷尬咁講,我有著開 Hoka,但從未著過 Challenger 依個型號,Hoka 一向俾我的感覺喺跑感舒服,老老實實玩得山賽郁吓最少都一日半日啦,舒適度真係最緊要,速度感就其次,有幾多個阿Tom,阿John,阿聰依類菁英跑手吖,我地一般人著對薄底速度山鞋去比賽真喺揾自己笨啦……
依對 Challenger ATR3 我玩咗差唔多兩個月,唔喺話好多,過百K唔夠百五K,其中第一二課仲喺純路跑測試,一課喺運動場另一課就喺跑街,加埋前後都有三四十公里,測試目的喺因為 Challenger 系列講到明跑路跑山都得,咁我當然試吓啦!試過之後覺得唔喺吹水,雖然著住對白飯魚都可以响街同响山上面跑,無人阻止到你,但依對 ATR3 無可否認確實喺適合跑香港嘅街道,跑果陣時好有一貫路跑鞋嘅感覺,完全唔似著住對山鞋跑街,由於越野鞋嘅鞋釘大多數比較高身同堅硬,鞋釘磨擦面又做得好細緻,而且整個外底都會做到好硬,避免俾d尖石頂腳,所以越野鞋一跑石屎路個感覺就會好鬼怪,磨擦勁得滯有啜腳嘅感覺同埋撞落地下果吓好硬,好唔流暢.
我講到 ATR3 跑街好似路跑鞋咁,我自己都會問自己其實依對 ATR3 會唔會傾向於路跑鞋設計多d,响跑山能力果方面會唔會無咁好,只係簡單應付到呢? 喺唔喺 Hoka 特登整對鞋出嚟撼美津濃 Rider 呢?因為確實好多人專登著住對 Rider 玩山賽,話普通山路應付到之餘石屎平路又爆得兩吓.
我之後著住依對 ATR3 做過三次山路測試,短程中距離長途平坦地複雜地慢速高速乜都試勻,結果喺無乜嘢喎!好似搖身一變就變返對正宗越野鞋咁,基本上噏得出越野鞋所需要嘅都瓣瓣有齊,如果問我缺點,我可能覺得喺落樓梯果吓鞋頭靈活性始終爭少少.
總括嚟講,我第一次著依款型號整體上我覺得喺幾正嘅,最欣賞係舒適度方面,响山徑長時間著住都無乜題,個底夠厚响崎嶇碎石地都無頂腳底嘅感覺,而喺較平坦嘅山路同埋一d石屎路段仲可以提升速度,緩震度非常之夠.
記得最後一次測試依對 ATR3,側邊朋友問我好唔好著,我話算ok啦,佢就話佢之前著過第二代,覺得鞋底d釘好快蝕,玩咗兩三場長距離比賽對鞋就玩完咁滯,之後我都分別問過好多有著過 ATR2 嘅人,佢地大致上都話耐磨度正正常常屬於一般,又未至於最差嘅,keep 住著都起碼玩到一年,最後我直頭問香港 Hoka 果邊,佢地就話ATR3其實就喺針對以上弱點而推出,新一代鞋底已經強化咗,而中足位置仲加強咗承托添~
其中一段小插曲,前排 The 9 Dragons 山賽第二日50K賽事我响城門水塘做緊山鞋實測,咁啱响針山頂就見到前列選手响山腳上緊嚟,離好遠見到其中有條鬼佬無著衫嘅,我就同我側邊朋友講,依個應該係阿John嚟,因為依條友仔比賽十次有九次都唔著衫,我懷疑佢係咪想吸引d品牌贊助比賽衫……上到針頂唔駛問阿貴,喺阿John嚟,見到佢都係著緊 ATR3,睇嚟真喺幾適合香港依d特色路山混合比賽.
最後都好簡單求其補充一d資料,ATR3 香港男裝好似有3隻色,女裝至少都2隻,落差就5mm,前面24後面29,我果對US9號自己拎去磅過約莫250g多d,山鞋叫做幾輕,大部分有賣Hoka嘅舖頭都有賣,例如 Action X,Trail sport+,All Weather 果d都有㗎啦.
更多:
Fitz.hk Facebook專頁
Saucony 跑鞋分類大檢閱
新手揀跑鞋我推薦先做Foot ID
官塘朝偉@Fitz.hk
Fitz Hiking 行山
分享連結:


text:
「簡單」
二十幾年前,係呀講緊上世紀嘅事呀,啱啱學寫網站嘅時候真係慢慢一行行咁寫.去到今時今日整一個網站真係簡單到一個點係一個鐘頭就已經有嘢睇.由買 Domain 到 Hosting 再安裝埋 WordPress 最多搵個 Theme 裝好晒真係超方便.而家有啲甚至乎好似 Elementor 嘅 Plugin 咁,可以自己左切右切,真係俾少少錢就可以輕而易舉咁搞掂一個網站!
「網站」
而家咁嘅情況最好做啲乜?當然就係做啲平時無時間做嘅嘢啦,除咗諗點樣行之外,最好就係執返好啲網站.通常最頭痛嘅都係內容,因為真係無人幫到你.當然而家越嚟越少人會自己寫網站,就連一個網購嘅平台都已經可以係手機搞掂.所以十幾年前就已經知道幫人寫網站真係無得做!網站最頭痛嘅係啲圖同字!因為內容先至係網站嘅核心,所以應該用最多時間去處理.
「管理」
其實咁多年都係用 WordPress 為主,當然好多人會同其他平台比較.或者自己用慣左,所以基本上所有自己嘅網站都係 WordPress 做底,而自己用咗好多時間去搵咗幾個 Theme.當然要搵啲大啲嘅開發者,最起碼會經常更新,如果唔係就會出現兼容性問題,最後又係要重新整過個網站.當然一個網站希望用佢三五七年,不過其實一般都會三年轉一轉.


text:
「城門」
城門谷係邊度?上網睇下維基百科,原來城門谷其實係香港嘅一個谷地,位於新界荃灣區東北部,上葵涌之東北,大帽山與針山之間.咁即係邊度?真係講完都唔知點樣去.其實我都係靠睇谷歌地圖先至知道係邊度.要揸車去嘅話其實都有啲複雜,如果無導航嘅話,相信一定行錯路.事關入口係山頂,仲要係單程路.不過勝在夠隔涉,所以無乜人會去!
「公園」
一到咗假期,好多家長嘅煩惱就係帶啲小朋友去邊度.其實香港適合一兩歲小朋友玩嘅地方唔多,仲要啲遊樂場嘅設施可以比佢哋自己爬上爬落就真係少之又少.平時我都係睇地圖四圍搵香港有啲乜嘢公園,而今日見到城門谷嚟個地方好似有啲嘢啱小朋友玩,所以晏晝就揸架車一家大細去玩.城門谷公園真係幾大,但係最緊要係乜,就係比起好多遊樂場少人囉!原因佢真係好隔涉!
「設施」
真係估唔到香港有個咁嘅公園!入面有一個標準田徑運動場,網球場,足球場,籃球場,游泳池,兒童遊樂場,人工水景同好多好靚嘅花草樹木!當然如果唔係因為自己有小朋友嘅話,基本上都唔會去搵啲咁嘅地方.以前最多就係搵去邊度食嘢,而家就係去搵邊度啱小朋友去玩.香港其實最需要嘅就係草地,因為來來去去都係嗰幾撻地方!
Also published on Medium.


text:
旅行日期: 2016/05/15
肥蟲版人在野(第二回)
兩日一夜嘅survival training仲有幾有幾個鐘就完,肥蟲二人表示終於盼到出頭天,人生開始有希望.你問我係荒山野嶺瞓吾瞓到覺?絕對瞓到仲要似係昏迷咁款.成晚個shelter不斷發出怪聲,好似隨時要散咁.我地都廢事理佢,心諗壓死我啦,死咗吾洗再玩啦.吾好以為有得瞓就可以鬆懈,我地成晚有兩件事要做.第一:包實自己.俄羅斯嘅蚊同人一樣都係打吾死.好采嘅話你殲滅到一隻,但仲有成千上萬隻奇異蚊想一親香澤.如果我地有電蚊拍,我諗每秒都應該啪啪啪啪,仲精彩過放爆杖.我地包得實過密實袋,內層着哂所有衫,載哂所有帽,連眼都睇吾到.外層嘅羽絨睡袋由內拉埋拉鏈再打個結,確保一隻蚊都飛吾到入嚟.吾好以為咁就好穩陣,啲飛蚊聲我地到而家合埋眼都聽到.睡袋外嘅狀況就好似一大堆烏蠅嬲住啦糖,極恐怖.如果有一隻蚊飛到入嚟會有幾可怕大家可想而知!第二:守夜.之所以要守夜係因為要確保大家嘅火堆吾熄,吾好比啲火燒着個shelter,同埋小心野生動物.七個人以抽籤方式決定當席時間,每人大約守一個鐘十五分鐘.第一更11點開始,我地會由00:10堂到2:30.Daniil不斷幫我地加柴,又吹又叠我地先冇咁凍.佢都算吾話得,當到00:45先叫醒我地.一起身見大佬仲未瞓,太好啦有人陪!我地大約每人睇兩個火,為咗keep住個火燒得旺,我地要不斷加柴.你吾好以為易,點樣擺位,加邊類型嘅柴都好講究.我地呢兩條廢廢地嘅肥蟲冇咩目標,就係吾好比個火熄,吾好比人凍死,你都咪話吾大壓力,我地睇錶都睇咗無數次想快啲交更!大佬真係好好人,可能知我地姐手姐腳,佢都一齊幫我地睇火.大大碌嘅樹幹係好難搵,我地一直執啲細細碌,只可以充撐吓幾秒場面.而大佬一直就好似變魔術咁抬啲粗身樹幹過嚟拯救我地.佢吾出聲,只係默默咁check住情況,肥蟲2表示極感動.
清晨4點,個天已經光,啲雀仔又開始叫.琴晚個火大到就嚟燒着腳趾,而家就鬼死咁凍,見瞓落去吾係辦法,就諗住起身透火取暖.一起身就見到大佬幫我地加柴,原來佢成晚冇瞓過,肥蟲2見到簡直想喊出嚟!我地淨係呆到成隻糭咁坐係度望住佢加火,肥蟲1就不斷打蚊,黐哂線咁打好,唉其他人仲瞓緊,無奈地肥蟲2叫吾停佢… 大佬仲好好人咁比支水我地飲.過咗成個鐘個魂魄先歸位去幫手加柴,完全係報答佢地咁多位嘅唯一方法.
7:00所有人都起咗身,煲水沖茶飲.我地臉又冇洗牙又冇刷,有一大杯熱茶暖吓身真係好幸福(池塘水仲好飲過蒸餾水).當佢地煮緊俄式通粉時我地就繼續加柴睇住人地個火.因為冇哂水,我地兩個拎住個兜好似人地玩越野障礙賽咁走咗入塊類似濕地嘅地方拎池塘水.極多蚊,雖然出面已經夠多蚊,但呢度係出面嘅兩倍.其他人就醒,入都吾入泥.可憐嘅我地拎住塊棉布,一個水杯同埋個大兜,都冇手拍蚊…出翻嚟咪成個豬頭咁囉,唉,肥蟲2隻右眼仲針到好似比人打腫咗咁…水係啡色但至少冇咗啲固體枯枝樹葉沙石蝌蚪,肥蟲二拎住兜水舉步維艱咁行番出去.出到去,咩話?點解會咁咖?原來行出去嘅時候掃到嘅樹葉都跌哂落去…
上面呢條link係教練叫我地去過濾水既時候拍既短片,可以睇到好多蚊,不過真實既時候係多好多倍,只係拍唔到咋!
呢個時候啲水都未飲得,要再進一步去濾.我地要番個火堆攞木炭.吾係所有望落似炭嘅物體都可以濾水.一摙就碎嘅一律吾可以用,只可以用啲受力冇變形嘅.呢個就係樹嘅分別,我地燒嘅多數係小柴枝,有用嘅木岸吾多.因為個火啱啱先熄,啲炭仲係超熱我地拎住枝樹枝試佢地硬度,最後先徒手試,攪到成隻手黑哂吾係問題,肥蟲1仲辣親隻手添.
我諗有睇過大長今都知木炭有淨化嘅功用,最底層放咗又厚又密嘅地衣,之後再加層木炭,加水入去過一陣再慢慢滴啲水出泥,啲水就會似番我地平時飲嘅水一樣無色.
係等嘅時候,我地開始學點樣用指南針,例如計住步數望住方向行翻原點等.亦都有學繩結,由於我地之前有學過,所以好快上手,可以算係我地最拿手嗰範.我地大約11點就要離開營地,所以我地要開始搵路去最後一個check point.我地有5分鐘時候畫地圖,距離呀,分叉路呀咩都要記得,大家畫完再一齊比對參考.
畫完我地就用頭先過濾咗嘅水去整Forest Tea.Forest Tea你地未聽過呢,吾係係森林飲嘅茶咁簡單,佢係一杯真正有森林味嘅茶!琴日起shelter我地已經對fir tree又愛又恨,冇咗佢吾得,但要用佢首先要犧牲你兩隻手.飲茶最緊係茶葉,用咩葉?Sorry又係用極多用途嘅fir tree,我地一聽到成個人都已經怯咗怯.我地有幾分鐘時間做採茶姑娘,摘嘅係最頂嘅嫩芽,有幾多就摘幾多.我諗係森林過得耐好多嘢都吾會理咁多,我地都係徒手摘,新傷舊傷係哂度,完全吾見得人,不過算啦由佢啦,咩every scar tells a story呀嘛.池塘水配樹葉,煲出嚟係泥色,但卻出奇地好飲,酸酸地有豐富維他命C,感冒飲最啱!
要走啦,shelter可以保留,但其他所有嘢要回復原狀,臨走時仲要有甜品,聽落係咪好高級呢~其實係將砂糖放係個鐵罐度再真接放落火堆燒.點樣食?隨地攞枝樹枝點嚟飲?你以為冇人吼?錯,係要搶咖!
出發去教堂佢地嘅方向感真係一流,自從琴日數錯步數後,都吾敢出嚟害人,今次都係另請高明啦!今日總共要行十幾km,我地要帶埋個火一齊去,所以沿途要摘菇餵住個火.去到嘅教堂係建於中世紀,因為二次世界大戰作為軍事區域,所有木製民居都要遷移,而呢啲磚頭起嘅建築就荒廢係喥.
我地要學點樣處理傷者,止血呀固定骨折呀通通都要知.係冇三角巾,紗布,膠布嘅情況吓我地用樹幹同套做擔架.Alica做傷者,我地幫手四個人一整枱.放上膊頭,天呀,重到我地條鎖骨好似斷開咁,你殺咗我啦,再行落去我地就變傷者咖啦.教練仲話要抬1 km,聽到都暈.
為咗趕4:10嘅巴士,我地開始回程,行咗冇耐有架車駛過,個司機雖然講俄文,但我地get到就係有順風車搭!!!雖然有咩事保險吾賠,但理得佢,個個跳上㗎好似載豬嘅車嘅車尾.我地都係啱啱夠位,刺激過玩過山車.條路好崎嶇,我地不斷被拋離地下.我地仲要坐最後,身後嘅木板睇落極度化學,只有兩粒螺絲固定.只係希望被拋出車外前有人捉得住我…
搭完巴士我地仲要再轉火車先番到莫斯科,翻到去已經7點幾.咩相聚係為咗離別,我地真係超討厭呢句.我地嘅六位朋友個個都好好人好照顧我地,雖然只得三位識講基本英文,溝通有困難,但我地真心感受到佢地好錫我地.特登買朱古力比我地食,帶我地搭地鐵,介紹新景點比我地,我地都有keep住聯絡.而家個facebook多咗火星文字,但係google翻譯下我地知道佢地成日鑽我地brave brave brave,講真比起佢地,我地又算得上啲咩喎!
道別永遠係最難,有可能我地永遠都吾會再見,往後只可以隔住個熒幕得知大家近況.但我地真心感激每一位,佢地嘅風度同係極端環境吓展現嘅人性光輝,我地永遠都吾會忘記.係佢地改變我地對俄羅斯人嘅睇法.只要攞個心出嚟,年齡,種族,語言都吾係做朋友嘅障礙.


text:
一次外地公幹,需要出發到遙遠小島既我,懷着期待嘅心情出發,但呢一次公幹之後⋯我嘅人生徹底地蒙上陰影⋯⋯
喺呢度公幹嘅最後一日,我聽聞島上有一間古玩店好出名,我一入到嗰間古玩店,店內雖然有琳琅滿目嘅商品,但全部都吸引唔到我,唯獨是係嗰個擺喺玻璃櫥窗內的嬰兒公仔,有着一種莫大嘅吸引力,令我將佢帶返香港.
返到香港之後,我將呢個公仔安放咗喺客廳嘅正中間,每日我放工,一開門就會見到佢,一開始的確係有啲唔習慣但之後習慣咗就覺得冇乜嘢,直到有一晚⋯
嗰晚嘅12點,新聞報道有超級月亮嘅到來,果晚莫名其妙地有啲周身唔舒服嘅感覺,奇怪嘅係,好似每分鐘嗰隻喺客廳嘅公仔都好似喺度眨眼,或者係我太多疑,嗰晚我成晚都瞓唔着.忽然之間,我聽到一聲奇怪嘅巨響,呢一聲巨響好似係由我屋企嗰個小小嘅窗台傳出嚟,一望出去發現晾衫假上面全部有一個成身都係血嘅男人,男人虛弱咁樣向我講:「救⋯救我⋯我」一時之間反應唔切嘅我,準備出去客廳報警嘅時候,我發現呢個公仔好似唔同咗樣.........佢由普通嘅微笑變成一個喺度取笑緊我嘅笑容,嗰一刻我彷彿聽到佢嘅笑聲...係我咁徬徨無助嘅時候,我神推鬼擁咁樣望左過去我對面嘅大廈,對面有一個黑影,好似手持着一把槍....黑影手中嘅槍彷彿指住我,用無形嘅聲音話俾我聽下一個死者將會係我


text:
聖誕節正式進入倒數階段,相信大家最近揀禮物都已經揀到如火如荼.不過人總是貪心的,既想禮物實用有心意,又要對方有驚喜,仲要唔好超出預算,要同時考慮晒三個因素簡直係難過登天.不過正所遇錢解決到嘅問題就唔係問題,若然大家嘅預算比較鬆動,手持$300-$500,其實買大部分禮物都已經綽綽有餘.之但係大家既然都耐心睇到呢度,小編相信未買禮物嘅你應該都仲係覺得好頭痕,與其浪費時間盲中中去搵,不如就將呢個重任交畀專業嘅禮物網購師為你辨妥,即刻撳入以上影片,睇睇達人如何喺$300-$500內揀出禮物!
雖然話就話預算比較充裕,之但係小編都深明12月真係一個使錢如流水嘅月份,與其揜住個荷包流眼淚,倒不如買得精明啲,就算使錢都使得冇咁肉赤嘛,所以今次為大家揀嘅禮物全部係抵買之選,就算被框住喺有限嘅預算內,都可以買到超乎呢個價值嘅禮物,咁買嘅人又抵咗,收到嘅人都更加開心啦!
聖誕禮物入手小撇步:買之前記得入優惠碼,咁先可以買得更抵!由12月11日開始,去到12月31日,只要大家撳入以下連結購買禮物滿USD120(約HK$936),結帳時輸入優惠碼(PCNSMZDM1219),立即可以減USD20(即約HK$156)!
立即同大家重溫一下網購師用 $300-$500揀咗咩心水禮物先!
Ultimate Ears Wonder Boom $390 (官方原價$849)
香港地相信都冇乜人唔鍾意聽歌,日又聽,夜又聽,自己一個嘅時候聽,一班人一齊嘅時候都要聽,幾乎可以話係無音樂不歡,所以小編覺得送藍牙喇叭就實冇死,尤其嚟緊有一大堆聖誕派對,一大班人一齊總要有音樂助下興先夠氣氛㗎嘛.
Ultimate Ears 係藍牙喇叭界之中都幾出色有名嘅一個牌子,其中推出嘅Wonder Boom,外型細細,重量輕,加上仲有IPX7嘅防水功能,所以好多人都會帶住佢上山下海,無論係去行山露營,去沙灘玩水,沖涼開concert,定係二人世界浸鴛鴦浴都一樣咁方便好用.而佢仲有一個令到小編覺得不能不買佢嘅原因,就係每當兩個喇叭放埋一齊嘅時候,佢哋就會自動連接,並形成雙喇叭嘅效果,所以無論係幾嘈嘅地方,都唔會驚話音樂聲唔夠大,用嚟睇戲嘅時候用,仲可以做到立體聲咁,夠晒過癮有氣氛.外面用又得,屋企用又得,幾乎咩場合都用到,得咗,唔驚對方收到之後會覺得冇用啦.
Kiehl’s 深夜奇蹟修復精華露 HK$469 (官方零售價HK$547)
時間係一個無情嘅殺手,尤其係喺香港呢個捱夜成性嘅地方,簡直係將香港人嘅衰老速度兩倍速speed up,所以保養真係要趁早,等到啲黑眼圈,皺紋出晒嚟就逆轉唔到.如果對方成日都要OT捱夜,慢慢養成緊個大黑眼圈,不妨送佢一支精華液畀佢保養下.
Kiehl’s 深夜奇蹟修復精華露可以話係Kiehl’s深藏不露嘅皇牌產品,100%以植物天然成分製成,包括有修復功效強嘅玫瑰果油,可以抑制發炎過敏嘅月見草油等等,瞓覺前用一滴仔,瞓覺嘅時候就可以滋潤同修復皮膚,雖然質地近似於精華油,不過小編自己都親測過,上咗皮膚後係絕對唔會油膩,而且用完之後嘅第二朝都仲保持到臉部皮膚嘅保濕度,皮膚望落係好健康同飽滿,對輕熟嘅人嚟講簡直就係100%奇蹟!
Crest 3D White 家用美白牙貼 HK$421 (官方原價HK$598)
咖啡同奶茶相信係好多香港人嘅 comfort drink,返工前整番杯提提神,3 點 3 又再嚟多杯放鬆下,一日幾杯雖然並唔係咩問題,之不過飲得多就好容易令到牙齒變黃,而一旦變黃,就算係用美白牙膏都好難回復到原本咁白雪雪.如果你嘅朋友都有飲開咖啡或者茶呢類飲品嘅習慣,不如就送一套美白牙貼連藍光機畀佢保養下!
Crest 係美國No.1嘅美白牙膏品牌,美國進口當然比其他雜嘜牌子有保證.用法都好簡單,只需要貼上美白牙貼,然後使用藍光照一照就搞掂晒,只要keep住做一排,就可以維持到36個月嘅美白效果,好過花成千蚊出去做一次,又避免咗照牙時有啲人好怕嘅尷尬場面.有得白冇人會想黃嘅,絕對係實用之選!
Estee Lauder 微精華原生導入面膜 HK$429/10片 (官方原價HK$1100/12片)
送禮物最怕就係對方得物無所用,不過如果送嘅係消耗品就唔使驚對方用唔著啦,就好似面膜咁,一個禮拜要用兩三次,一盒五塊好快就用清光.不過以送禮物嚟講,除咗平時常見嘅面膜套裝,送專櫃面膜都係一個唔錯嘅選擇,事關專櫃面膜嘅價錢實在係太昂貴,自己真係未必捨得買㗎,你話如果有人送嘅話幾好呢!
Estee Lauder呢個牌子可以話係保養界中嘅KOL,佢支微精華原生液仲被譽為輕熟女生最值得擁有嘅精華之一,而呢款面膜入面嘅微精華原生液更係2倍濃縮,除咗做到保濕鎖水之餘,最重要係可以剌激膠原蛋白再生,令皮膚變到好似18歲少女咁緊緻飽滿,啱晒貪靚嘅女生們!
Panasonic 黑頭清除器 HK$298 (官方原價HK$498)
黑頭問題困擾唔少男男女女,即使女生們做好多facial,都未必搞得掂臉上嘅萬年黑頭,更何況係平日鮮少護膚嘅男生們?既然人人都有黑頭,就必定有清黑頭嘅需要,一部清黑頭機喺呢個時候就可以派上用場喇!
清黑頭機其實並非只係做到清黑頭咁簡單,同時仲會吸埋油脂,死皮角質,以及臉上嘅污糟野例如化妝品嘅殘留物出嚟,清潔之餘亦可以提亮埋膚色,無論送禮嘅對象係男係女,係中年定少女都絕對要送佢一部看門口!
**提提大家,以上產品將之價錢由12月12日開始,買之前記得先注意一下!**
(產品資料以官方最新發佈為準)
唔想錯過任何網購限時優惠?立即 Like 《一網打盡》Facebook專頁同加入Telegram Group啦!你仲可以拎到獨家優惠碼及禮品𠻹!
👉按此讚好《一網打盡》Facebook專頁👈
👉按此進入Telegram優惠碼發放區👈


text:
2010 年 12 月 1 日對於我地呢班 Pekkle fans 黎講,可以係話一個好難忘既日子!因為鴨鴨終於都有出頭天喇!!
事緣我屋企同番 office 既路途都唔會經過 7-11,所以根本留意唔到 7-11 係 12 月 1 日推出左呢個 "影響深遠" 既 promotion!反而係番到 office,收到 email alert 有 blog 友 Pekkle08 post 左新 blog,好 casual 咁 click 入去睇時,先發覺呢個咁 "驚人" 既消息,如果當時我唔係係 office,我唸我會大叫出聲添!
冒住比人鬧既危險都忍唔住要影低佢,因為實在太靚喇!
老實說,原本寂寂無名既 Pekkle 只係成千上萬 Sanrio 角色其中小小既一員,到今時今日能夠榮升為七大主角之一,龍頭 Vi 既功勞真在不可沒!!可惜佢依家已經轉投 facebook,唔再 update Yahoo blog,真係有 d 掛住佢!
係呢七隻 characters 之中,唔係講偏心說話,就算 Pekkle 企係最側邊,我係認真地覺得 Pekkle 係佢地當中,最 sharp 果一個黎嫁!
一套 40 款吊飾,每款都鑲有施華洛世奇既水晶!!而且唔單只吊飾有 Pekkle 份,就連張印花收集咭都印有 Pekkle!真係超靚!點忍得手唔換呀?
仲有就係印花,印花款式一共有八款,Pekkle 都佔左一席位!靚到唔捨得貼呀!!
呢個係我截至今日為止,單日收集印花數目最高既紀錄,一日之內我係 7-11 一共買左 46 個印花既物品!
全套 40 款,每款要用 15 個印花免費換領,或者用 5 個印花加 $20 換領,其實呢個唔係問題,最大問題係要靠運氣咁抽,如果抽極都唔中,嘥左錢之餘,仲會令我非常氣餒嫁嘛!加埋聖誕將至,洗費自然會多,Pekkle 又有咁多新貨推出左 / 將會推出,真係想我死得快 d....
呢個 link,當你 search 去你鍾意既 character 時,就會有呢個公仔既簡歷,而 Pekkle 既簡歷就係:有著大好人個性,心地善良的小男孩. 〔不過 Pekkle 出生年份係 1989 年,今年都已經係 21歲喇喎!乜仲算係小男孩咩?〕
http://7-eleven-promo.com.hk/main.html


text:
元素週期表
係一個以圖表去展示化學元素嘅方法,係俄羅斯化學家門得列夫喺1869年首先提議嘅.
門得列夫發現有啲元素,有相似嘅化學性質,而且重喺隔咗一定數目嘅元素之後,又重複返之前元素嘅化學性質,於是諗到將元素用表排起.佢將當時已知嘅63種元素依原子量嘅大細並用表嘅形式排列,將有相似化學性質嘅元素放喺同一行,就係元素週期表嘅雛形.利用週期表,門得列夫成功預測當時重未被發現嘅元素嘅特性(鎵,鈧,鍺).1913年英國科學家莫色勒利用陰極射線撞擊金屬產生X射線,發現原子序越大,X射線嘅頻率就越高,因為咁佢認為核嘅正電荷決定咗元素嘅化學性質,並將元素依照核裏面正嘅電荷(即係質子數或者原子序)排列,經過多年修訂之後先成為家陣嘅週期表.
喺週期表入面,元素係以元素嘅原子序排列,最細嘅排最先.表入面一橫行稱為一個週期,一直行稱為一個族.
元素週期表唔單只用喺化學上,就連物理,生物,工程學同埋工業都被廣泛應用.
現代元素週期表[編輯]
元素週期表有唔同嘅表達方法,下表係現今科學界最常用嘅排列方法(呢個係港澳繁體版本,部分元素大陸簡體,港澳繁體,台灣正體嘅譯名唔同,譬如Si喺大陸譯為「硅」).
週期表入面嘅元素個體資料[編輯]
喺平衡或者得出涉及元素或者化合物嘅變化嘅化學方程式或反應式時,需要計算元素入面唔同嘅「量」.同埋最元素符號最接近嘅「量」,以物質符號 X 作例子,大約有:
-
- A :質量數(Mass number),即係原子核(質子加中子)嘅粒子數目.
- Z :原子序數,又叫原子序號,亦係質子嘅數目.
- e :淨電荷,正負號寫喺數字嘅後面.
- n :原子數目,元素喺非單原子狀態(分子或化合物)時嘅數目.
出面網頁[編輯]


text:
「長短」
每個人十隻手指都有長短,所以每個人都有自己嘅長處同短處.係香港每個家長都好緊張自己仔女嘅成績,雖然大家把口就話求學不是求分數,只不過其實好多時咪又係好介意分數.講到尾其實係教育體制嘅問題,因為學生嘅成績係同分數掛鈎.如果真係有學校真係唔係用分數去量度學生嘅成績嘅話,我相信好多學生同家長都會好開心,只不過就算學校唔求分數個教育機制求分數,所以到最後都好似無得揀!
「學校」
一間好嘅學校當然先要有一個好嘅校長,然後就當然要有好嘅老師.其實小朋友成長嘅時候,大部份嘅時間都係校園入面,所以除咗家長係屋企教導小朋友之外,學校係好緊要.但係一間學校有無可能照顧到每一位小朋友,而且有空間去發掘每一個小朋友嘅長處.當然學校唔應該只係得一把尺去釐定學生嘅好與壞,因為教育嘅原意係培養唔同嘅人才,如果只係用讀書嘅成績去衡量嘅話,好多時就會無法將佢哋嘅天賦展現出嚟!
「平台」
其實唔單止係學校需要有一個平台令小朋友發揮佢哋嘅長處,係商業嘅環境亦都係一樣.如果無足夠嘅空間俾佢哋去發揮,好多時就會埋沒佢哋嘅能力.千里馬都需要伯樂,其實我好相信嚟句說話,只不過唔係每個人都有咁嘅運氣會遇到佢哋嘅伯樂.雖然唔知自己有無遇過,但係好肯定嘅係自己唔係讀書嘅材料,而慶幸咁多年都仍然可以做到自己鍾意嘅工作,同時亦有足夠嘅空間同機會去發揮自己嘅所長.
Also published on Medium.


text:
香港人大壓力就出晒名架啦,除咗收工同朋友飲兩杯放鬆下之外,返到屋企都可以製造一個舒服啲放鬆啲嘅環境,忘記晒工作上嘅煩惱.最近小編愛上咗瞓覺前點住香薰蠟燭,聽下歌碌下電話,個氣氛好relax,然後就好快想瞓覺.趁呢個機會同大家分享下有咩香薰蠟燭係又好聞又靚啦.
法式浪漫 — Diptyque
有接觸香薰蠟燭嘅購友應該對Diptyque一啲都唔陌生,因為佢已經有50年歷史,係香氛界好出名,連時尚大帝老佛爺Karl Lagerfeld都係Diptyque嘅Fans.咁多款香薰蠟燭入面最經典最受歡迎嘅一定係Baies 漿果香蠟燭,加入咗保加利亞玫瑰和黑醋栗,完美平衡了花香和果香,清新嘅香甜味,有種少女初戀嘅感覺,好浪漫啊!
澳洲傳承 — Tilley
Tilley 係香港可能冇咁多人認識,但呢個品牌其實創立咗超過150年,以手工香氛皂起家,係澳洲數一數二嘅香氛品牌.小編都係去韓國旅行無意中遇到Tilley嘅蠟燭,一見鍾情就帶咗佢返屋企.Tilley嘅香薰蠟燭冇Diptyque,Jo Malone咁貴,但同樣行高雅精緻嘅路線.小編就好鍾意佢哋玉蘭花混合綠茶嘅香薰蠟燭,係一種淡雅嘅清香,鍾意花香又唔想太甜嘅朋友可以一試.
香港味道 — BeCandle
近年大家開始重視本地小品牌,而BeCandle就係非常本土嘅香薰品牌.創辦人走遍香港去體驗各區獨特嘅氣味,再調製成香薰,仲用咗嗰區嘅名去命名香薰.小編有BeCandle嘅Full City Roasted香薰蠟燭,有好濃嘅檀香木同麝香味,好適合夜晚點住蠟燭飲下紅酒.BeCandle係西貢有鋪位,間唔中有workshop可以報名參加架~
三款唔同風格嘅香薰蠟燭有冇邊款啱心水? 冇都唔怕,小編會繼續入手唔同蠟燭,試完再同大家報告~


text:
名古屋嘅鰻魚飯三食可以話係名古屋嘅首本名菜,無論點樣都一定要抽至少一餐去食鰻魚飯先至啱~但係出名嘅鰻魚飯舖頭唔止一間,要試多兩間先夠滋味~今次就為大家介紹其中兩間食過嘅名店!唔難去之餘亦都係備受海內外推崇㗎~
首先講解咗鰻魚飯三食係邊三款食法先.第一味固之然係原味啦!肥美嘅鰻魚經過碳烤之後,再淋上鰻魚醬汁,唔再加額外嘅配料都已經相當美味~第二味就加入蔥花,海苔絲以山葵Wasabi 等配料撈勻嚟食,至於第三味就係加熱湯成為鰻魚泡飯.一般嚟講,一套鰻魚飯套餐可以分為四等份,所以仲可以有第四味㗎~就係將你最鍾意嘅一款再食多次encore啦!
上星期為大家介紹嘅白鳥庭園,附近就有老字號蓬萊軒 (あつた蓬莱軒) 嘅本店同分店,大家一場去到附近當然要去試下啦!不過講得係老字號又受當地人歡迎,自然就多人排隊等,所以建議大家喺相對上少人嘅時間去食,例如剛啱開門嘅11點半,或者臨近Last Order嘅時間就可以唔使等咁耐,甚至直行直入.
今次到訪比較就腳嘅神宮店,想去本店嘅朋友就要行多兩步路先去到.蓬萊軒並無咩花巧嘢吸引大家,因為蓬萊軒以正宗為傲,秉承住過去百多年嘅傳統做法.佢仲特別喺介紹中註明自己用高級嘅備長炭烤鰻魚添~
而另一間まるや本店就較多分店,除咗名古屋站有兩間分店加外賣檔之外,喺中部國際機場都有分店,臨上機之前都仲趕得切食!名鐵百貨9樓嘅分店非常旺場,即使今次下晝5點左右去到都要稍等15分鐘先能夠入座,繁忙時間更加要排大隊等超過一個鐘!如非必要都係唔好特登同人迫啦~
紫蘇葉係其中一樣まるや本店特別提供嘅配料,加入伴飯當中係另一種滋味嚟~如果閣下唔鐘意紫蘇葉嘅話就太可惜啦.不同於蓬萊軒,呢間係選用紀州高級木炭燒鰻魚嘅,所以除咗醬汁上嘅分別之外,用嘅碳亦都會影響鰻魚嘅味道.
其實兩間我都只能夠介紹下佢哋嘅特色,對於味道方面就無咩意見,因為兩間都實在太美味啦!雖然鰻魚飯唔係平,不過試多幾間係絕對值得㗎!有機會大家仲可以試下其他鰻魚飯店,比較下唔同舖頭嘅特式!食過嘅朋友都不妨分享下你哋嘅美味食評呀!
あつた蓬莱軒 神宮店
營業時間:每日 11:30 至 20:30 (14:30 至 16:30 落場休息)
休息日:逢星期二 及 每月第二及第四個星期一,若遇上公眾假期則照常營業.
地址:愛知縣名古屋市熱田區神宮2-10-26
交通:搭乘名古屋地鐵名城線前往傳馬町站 (M26),經1號出口步行約3分鐘即達.由名古屋站到傳馬町站車程約25分鐘,由榮站到傳馬町站車程約11分鐘.
まるや本店 名駅店
營業時間:每日 11:00 至 23:00 (截單時間: 22:00)
休息日依照百貨公司安排為準
地址:愛知縣名古屋市中村區名駅1-2-1 名鐵百貨店本館9F レストラン街
交通:由名古屋站步行前往名鐵百貨店需時約5分鐘.由榮站搭乘名古屋地鐵東山線前往名古屋站,車程約5分鐘.


text:
香港地寸土尺金,屋企空間有限,太多嘢唔夠地方放,就算定期斷捨離都冇辦法,身邊好多朋友都會選擇租個迷你倉放平時唔多用嘅嘢,但係其實有冇咁嘅必要呢?目前各式迷你倉開到成行成市,點樣揀適合嘅呢?揀唔好可能“賠了夫人又折兵”.慎防中伏,一定要了解清楚迷你倉嘅現狀.
唔好以為揀迷你倉只要價錢夠平就得,其實倉庫嘅配套服務,環境,保安系統,同防火設備都好緊要.
首先,當你要用到迷你倉嘅時候,梗係得要涉及到搬運.如果選擇嘅公司本身有配套埋車隊同搬運團隊,可以幫你運送加租賃一站式服務,當然係一舉兩得,而且省卻唔少麻煩.否則仲要自行Call 車,自己落手落腳去搬.
迷你倉嘅環境亦同等好緊要.假設你要儲存嘅嘢係紙質文件例如證書同書籍等,又或者衣物,就要搵通風良好嘅倉,如果濕度太大就好容易發霉發黃,分分鐘得不償失.所以倉庫係咪有冷氣設備,溫度濕度控制等設備要納入選擇因素.
為確保財物安全,要先對迷你倉嘅保安系統有嘅初步了解,大部分公司都會設有24小時閉路電視同監控系統.保安系統嚴密係一方面,但好多倉庫為咗方便顧客存取物品而提供24小時自由出入服務,因為出入人口多咗,增加失竊機會.建議可以選擇一D只限職員進出嘅迷你倉,咁就會相對安全好多.
迷你倉發生火警事故嘅case令大家對揀迷你倉嘅時候多加一層提醒,消防設備的確不容忽視,唔少迷你倉都係開喺舊式工廈入面,冇安裝自動灑水系統或者消防喉轆等防火設備,而且大部分地方嘅通道狹窄,間隔又密集,萬一發生火災危險程度會高好多.所以揀迷你倉前要首選防火設備齊全而且符合消防條例嘅,安全先會令人安心.
以上都係Kaykay網上搜集資料同請教有經驗嘅朋友總結得出嘅,share俾大家之餘,都希望大家揀迷你倉之前要諗清楚係咪真係需要租,其實如果純粹認為屋企嘅空間唔夠大,可能係未真正將空間盡用,可以搵精英師傅幫下眼睇睇點樣可以將室內空間/房間改造,一勞永逸,幫您扭轉乾坤.


text:
英國留學辛酸事 | 作為留學生嘅你一定會有同感!
留學對我嚟講絕對係一個好好嘅成長過程嚟,佢會令到你更加獨立同成熟.而加速我成長嘅好多時都係一啲比較辛酸嘅嘢~ 大家去得留學就遇咗要經得起唔同嘅磨練🤣 今日同大家分享幾樣哈哈!#吃得苦中苦方為人上人🔥 1. 病都要頂住,要繼續照顧自己 以前喺香港病咗嘅時候,屋企人都會照顧我,例如幫我煲吓粥,同我睇醫生.但去咗英國留學之後,我病咗就唔會有人喺我身邊照顧我.就算病得好嚴重,好唔舒服,都要繼續自己煮嘢食,搵藥食.之前好唔舒服嘅時候,有一刻簡直覺得自己暈咗喺間房都唔會有人知道哈哈哈.同埋嚟到英國之後唔好expect你有病就會去睇醫生.因為啲醫生好少開藥俾你㗎,都係叫你多啲休息(廢話lol),唯有自己喺香港帶定啲藥過去英國自己醫自己~ 我記得有一次我感冒得好嚴重,夜晚出完街食飯喺條街到諗住買咳藥水食,點知附近嘅藥房已經閂曬,搞到行咗十幾分鐘去超市到睇,點知都係冇...我得到嘅體會就係要好好確保自己身體健康防止自己病,飲食盡量健康啲 (喺香港嘅話我成日食啲邪惡嘅煎炸嘢),行多啲路當做運動,因為病咗比起平時真係有啲麻煩~ 2. 生活嘅大小事都要自己處理 留學嘅其中一個目的就係想自己更加獨立,但有時自己要處理咁多嘢少不免會覺得有啲辛苦哈哈.成日唔識啲嘢點搞,啲嘢食點煮,而又冇得問人嘅時候,我就會 Google ‘how to...’,然後自己再試驗吓~ 另外,有一次試過冬天嘅時候宿舍冇曬熱水沖涼 (其實平時沖涼啲水都好凍呀救命 TAT),我就唯有自己煲水沖涼,好似以前人地啲原始生活~ 學識處理曬啲家頭細務都係好嘅 #賢良淑德 (誤) 3. 想搵香港嘅人傾訴時,奈何有時差 喺異地少不免都有好多嘢想同喺香港嘅朋友/屋企人傾同分享~ 但問題就嚟啦,由於香港同英國有時差,好多時我夜晚返到dorm嘅時候佢地都已經瞓曬覺,嗰時唯有就揾其他嘢麻醉吓自己 (當然其實都可以揾喺英國嘅朋友傾訴嘅~),搵啱時間再同佢地講.


text:
呢間為位於上環嘅coffee shop喺正古董街入面,分咗新鋪同舊舖.正正就係因為佢位於古董街嘅關係,所以呢間咖啡店都不忘融入古董嘅元素,店內端上嘅熱咖啡係用中國瓷杯盛載,配合埋靚靚嘅咖啡拉花,呢種中西融合別有一番風味.千祈唔好以為啲咖啡得個樣,因為Halfway Coffee沖調嘅咖啡都相當有質素,絕對唔係你平時飲到嘅連鎖店咖啡味道,呢度嘅咖啡甜度同溫度都剛剛好,唔會太苦都唔會太澀.
閒日店內人流都唔算多,但久唔久會有遊客路經影相拍攝(可能係因為啲中國傳統瓷杯實在太吸睛),位於古董街呢個位置令到咖啡店靜中帶旺,如果想坐低用電腦做吓嘢,又想嘆杯靚咖啡,呢度絕對係首選!
呢度仲成日會有好多狗狗入黎一齊嘆咖啡一齊hea下,如果你係愛狗之人,呢度應該會係你嘅咖啡店top pick!
地址:上環東街12號地舖/上環摩羅上街26號地舖
2. La Station
旺中帶靜嘅咖啡店又點止得一間,呢間位於灣仔嘅Coffee Shop都不甘示弱.店外嘅紅色霓虹燈大招牌相當搶眼,加上店舖內時尚以車站為主題嘅室內設計,行過嘅路人都不禁望多幾眼.
La Station 其實係Paul Lafayet嘅集團營運,所以由咖啡到食物都相當有保證!講起Lafayet,當然唔少得佢最出名嘅Creme Brulee(焦糖燉蛋)啦!店內除咗有賣Creme Brulee之外,仲有一系列色香味俱主嘅蛋糕同麵包.
小編最鍾意坐嘅就係呢個面向街嘅window seat 啦,除咗打卡一流之外,望住唔係太繁忙嘅街景都不時會為我提供創作靈感架.
地址:香港灣仔皇后大道東 248 號
3. Cafelife
如果鍾意食甜點歎咖啡嘅話,呢間Coffee Shop就最適合不過.佢哋嘅甜品賣相同味道都相當吸引.咖啡店會因應季節而推出期間限定嘅甜品,呢排嘅白桃撻就係唔少人嘅favourite,味道清新得嚟唔會太甜,配埋拉花咖啡,top shot打卡超靚!
除咗期間限定嘅蛋糕之外,其他蛋糕同甜品都十分吸睛,除咗賣相吸引之外,都好好味架!如果坐低做嘢嘅時候,叫返杯咖啡加件cake都實在係唔錯.
咖啡店入面嘅裝修乾淨簡潔,坐低喺度做嘢感覺都十分舒適.店入面嘅落地玻璃可以令你望到出面熙來攘往嘅馬路,久唔久仲會見到啲狗狗係出面走嚟走去添!
地址:上環皇后大道中251太興中心二座B&C鋪


text:
「學生」
今個星期應該係大學生畢業嘅大日子,因為見到好多自己嘅學生都係社交平台度邀請朋友去參加自己嘅畢業典禮.對於嚟班後生仔女嚟講係人生一個階段嘅終結,亦係人生嘅另外一個開端.當然大部份嘅畢業生都應該搵到畢業後嘅第一份工而且有啲應該已經返咗工.其實以前大家覺得讀書返學好辛苦,點知出咗嚟做嘢之後先知道,學校生涯其實係好開心,相比起嚟個社會大學真係差好遠!
「畢業」
你畢業過幾多次?影過幾多次畢業相?我自己最有印象應該係中學嗰年,因為好似完成一個好重要嘅里程碑.只不過我無選擇同其他人一樣嘅路,就係讀完大學先至出嚟社會做嘢.所以我無咗大學嗰幾年嘅生活,咁又點會有大學嘅畢業相呢?我都係直至幾年前先至去讀返個學位返嚟,所以我嘅大學畢業相係遲咗十幾年.不過唔緊要,因為嗰次係同老婆一齊畢業,所以個意義唔單止係攞返張沙紙咁簡單!
「恩惠」
為人師表最開心嘅就係見到學生畢業!除此之外就係見到佢哋係事業上有好嘅發展.所以每年見到佢哋開開心心咁畢業,之後係工作上亦都係唔同場合見到佢哋,真係好開心.希望佢哋真係可以將我係堂入面所教佢哋嘅嘢可以學以致用.雖然大家畢咗業,但係就開始去另一間大學繼續進修,而嚟間大學係讀一世,所以點讀都唔會畢業.祝各位畢業生有一個美好嘅前程,繼續努力!


text:
大家都知道一肥就會毀咗所有,但係面大又會點呢?假如你擁有一張大臉,即使你嘅身材比較勻稱,都會俾人一種你好肥嘅錯覺.你敢唔敢同其他人影合照呢?唔敢,因為臉大.你敢掀起自己嘅瀏海嗎?唔敢,因為臉大.
最近日本開發出咗一項新嘅「科技」,只需要兩條普通橡筋就可以瘦面.
兩條橡筋?無錯,而且仲係女仔用來綁頭髮用嘅普通橡筋,並唔係擁有特殊功能嘅橡筋.我們首先要做嘅就係將橡筋綁係自己嘅耳仔度.一定要注意,耳仔一定要有一種繃緊嘅感覺先係最好,無嘅話就要調整橡筋.
僅僅需要10分鐘嘅時間,我們不妨睇睇下面呢個對比圖,變化真係好明顯.感覺臉部明顯小咗一圈,並且線條都向上提升,特別係下巴個個位置變化最為明顯.係10分鐘這麼短的時間內,就能將包包面變成V面.係唔係好神奇呢?
雖然睇起嚟好有效果咁嘅樣,不過用呢個方法瘦臉仲有一定嘅安全隱患,當橡筋過緊,耳部嘅血液就好有可能被勒得血液循環不暢,最後有可能會導致面部癱瘓.所以呢個方法都唔太提倡使用.
大家如果想瘦臉都係揀返啲比較靠譜嘅方法,注意自己嘅飲食習慣同睡眠,進行臉部按摩等,防止臉部浮腫.此外呢,想要快速讓臉部顯瘦,咁就要試下Doublo-S HIFU 緊緻V面提升療程啦!HIFU技術已通過FDA認証,還獲得韓國KFDA,歐盟CE認証.Doublo-S HIFU係公認為市面上No. 1韓國HIFU儀器.
Doublo-S HIFU緊緻V面療程 新客戶體驗價只需 $980 (原價 $6,800)
可選一個部位:額頭/ 臉頰/ 虎紋/ 腮線分明/ 下巴
再送DNA膠原再生面膜 (價值 $200)
HIFU以高能量聚焦超聲波技術,精準激活皮下深層組織SMAS(4.5mm) 嘅膠原蛋白增生機制,達至緊緻肌膚,面部拉提,即時見效.唔使日日綁橡筋係耳仔度都可以同包包面講ByeBye,重現V面輪廓!快啲登記啦!


text:
重考 DSE 好多人都會諗過,因為 retake DSE 對於好多人嚟講係一個新希望,但係如果 retake DSE 唔識好好規劃其實會導致 retake 成功機會大減㗎!Afterschool
將會分享重考 DSE 要考慮嘅重點,,令你 retake 升 grade 無難度!
重考 DSE 對於好多學生嚟講係一個貼地嘅選擇,因為屋企無辦法負擔海外升學費用,而重讀中六應考本地考試可以有多一年時間好好準備.
好多學生選擇 Retake DSE 因為覺得 Asso , HD 係新嘅考試制度,自己難以適應,面對新嘅考試制度有未知風險,而且要同其他同學合作做好多projects,團隊合作顯得重要.相反 DSE 係自己熟識嘅考試制度,比較得心應手,只要做好自己,就可以拎到好成績,唔似 Asso,HD 受組員影響成績!
重讀中六係可以 DSE 合併成績,combine兩年嘅成績,就算你第二年考差咗,JUPAS 都只會計你考得最好嘅一次㗎咋!
假設你第一年考到 4 5 3 4 5 ,第二年只係重考中文,英文,數學分別攞到lv 5,lv 5*同lv2, 中文計lv 5(第二次考),英文計5*(第二次考),而數學科就可以計考得比較好嘅第一年成績lv 3, 最終分數變成 5 5* 3 4 5 ,所以大家重考 DSE 可以好好善用 DSE combine cert 嘅優勢, 咁就可以更容易入到心儀大學㗎啦!
重讀中六記得留意部分大學學科合併成績會扣分,睇清楚心儀大學同學系對重考 DSE 學生嘅安排!
重讀
重讀即喺學校重讀中六一年,擁有學校資源好好準備 retake DSE.
Photo by Kiwihug on Unsplash
學校重讀中六一年會比較有學習氣氛,因為同學之間互相扶持,如果重讀中六嘅學生遇到問題都都可以即時向同學及老師請教,短時間解決問題,仲可以搵老師改作文試卷!Retake DSE 仲有一大班同學陪你考 DSE,讀書都讀得開心啲!
重讀中六學生要跟據學校學習進度做功課同SBA,如果本身已經做過,仲要做多次㗎.......重讀中六仲要照樣上堂,測驗考試,補課同參加學校活動, 佔用你大量溫習時間,重考 DSE 反而少咗自己溫書嘅時間!
自修
自修即係自己彈性安排溫書時間,學習進度唔再受學校安排影響.
自修 DSE 可以有足夠學習時間,唔需要跟學校學習進度而重做已經做過哂嘅課題及 Past Paper , 同時亦可以針對自己學習弱點改善.自修 DSE 仲可以多咗時間做運動,增強抵抗力,病痛都少啲, 學習效率仲好咗添!
自修想有好成績最終都係要靠自律,成年自己一個讀書好易心散迷惘,無老師又無同學仔同你渡過呢一年,一個唔小心就怠惰咗一年,重考 DSE 最尾 grade 就無升過仲可能跌咗!
Photo by Alexander Redl on Unsplash
Retake DSE 唔係容易嘅事,深入了解入讀目標大學嘅要求,知道自己同目標分數嘅距離,策劃出適合自己嘅溫書計劃,一步一步向目標邁進,知道自己要點做就會更容易可以達到目標 retake 升 grade 㗎啦!
Retake DSE 如果想學習效能提升可以一星期抽30分鐘做運動,運動能夠將氧氣更有效送入大腦,血液流動更快,大腦可以思考更快,思緒更加清晰,學習效能更好!
Retake DSE 情緒穩定好重要,運動可以減壓,減輕壓力帶來嘅不適,運動令你可以專注當刻,減低過份沉溺喺唔開心同擔憂!
重讀中六可以準備一本錯題薄,將自己做過嘅功課,練習錯題整理,有助於針對自己學習弱點改善,令學習嘅時候更加有方向,而唔係死做爛做.
重讀中六期間,做過嘅題目銀河沙數,今日做完下星期可能就唔記得……一本錯題薄可以令你記得自己做錯嘅題目,可以寫出自己解題有章礙嘅原因,對於做錯嘅題目,喺補習筆記同課本搵出相似嘅題型,嘗試思考作答,如果能輕易解答,代表著你己經掌握咗.如果都係解答唔到,代表著對於呢個錯題你需要整理更加深入同完善,以免下次犯同樣錯誤導致 retake 失敗!
放學後可以趁有空檔休息,可以係番緊屋企途中同朋友傾計上網relax 下.小編之後會去補習,補習後可以做學校功課再溫陣書.溫陣書之後食晚餐休息,之後再做功課,溫書或者做運動.夜晚11點就上床訓覺
,咁先夠睡眠
時間!
Study Leave 係 重考 DSE 重頭戲,小編建議同學仔要早起身溫書!咁先有多d 時間溫書, 期間可以就著科目重要性分優先次序溫習,最好習慣7.30am起身同11.00pm瞓覺,咁就可以有一個健康嘅心理時鐘重考 DSE !
Photo by bruce mars on Unsplash
Retake DSE 需「過五關斬六將」
好多學生會覺得讀書只係用嚟應付考試,所以都唔夠動力讀書,當遇到困難就好易放棄.小編覺得可以「打爆機」為目標,每一條試題都係一個難關,越過所有難關就當贏咗.小編每答對一題題目就會產生滿足感,令到自己更加有動力努力讀書,考好 DSE !
Retake DSE 「不與他人比較」
與朋友比較成績,只會為自己添加不必要嘅壓力.讀書學習嘅過程中,一定會有人讀書好過自己,差過自己,如果太過著重自己同朋友嘅距離,反而會令自己難以專心讀書.小編曾因覺得技不如人,成日感到自卑.負面情緒對自己學習無半點正面幫助,小編常因自卑而失去學習動力……其實只要抱著做好自己嘅心態,無須理會其他人嘅表現,重考 DSE 好成績自然會屬於你!
Retake DSE 「相信自己係最強」
小編每當因考試而緊張嘅時候,就會覺得如果因為緊張而拖垮自己嘅考試表現係一件可惜嘅事!相信自己一直嘅付出一定係無白費,同自己講付出過後一定會拎到好成績!每當遇到唔識嘅題目,有兩種諗法,第一種諗法係「我唔識其他人都唔會識」, 而唔係「其他人識得我唔識」,保持自己自信心,自然可以考好個試!第二種諗法係「公開試有機會出錯題目」,以往 DSE 都有題目出錯,唔需要因為一兩題而影響考試士氣!
Photo by Markus Spiske on Unsplash
中學生心智未定,男女關係處理尚未完善,缺乏經驗,容易產生爭執,為雙方帶來負面影響,而拍拖往往係分散注意力嘅最強武器,嚴重影響考試表現.重讀中六溫習時間有限,仲要同另一半傾電話,食飯,睇電影會耗費唔少時間,導致溫書時間少咗,重考 DSE 都考得唔好!分手導致考試一敗塗地例子多的是……公開試成績係人生大事,直接影響你讀大學嘅機會同前途!
同學都鐘意三五成群去自修室溫書,好多時候都會花咗大量時間傾計,拖慢咗大家嘅讀書效率.就算一日花八個鐘係自修室讀書,讀書效率都不如一個專心在家溫書3個鐘嘅同學!小編建議同學儘量獨自溫習,唔好係自修室三五成群咁溫書,學習效率真係一般!
唔少同學鐘意同朋友互傳短訊,雖然傳送短訊所花時間唔多,但係幾分鐘就覆一次短訊會分散專注力,影響讀書效率.小編建議溫書期間可以關咗手提電話,溫書過後先開番電話.如果真係好難關咗手提電話,小編建議可以用蕃茄工作法,每溫書25分鐘,就休息5分鐘,咁樣就唔會分散專注力,改善讀書效率!
Retake DSE最好就搵唔同 resource 去學,以免只係集中溫單一嘅資源, AfterSchool
本身都提供唔少免費資源
,包你一定學到嘢!AfterSchool 都提供唔少高質免學費限時優惠課程
,只要你留心上堂,重考 DSE 入大學指日可待!
重考 DSE 嘅你將會遇到好多困難,retake 成功需要你堅持到最後!俾啲掙扎!
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
Wikipedia:事務員
事務員(Bureaucrats)係擁有一啲技術上嘅能力去做:
- 提升其它用戶到管理員或者(同埋)事務員狀態
- 授予同埋收番一位用戶嘅機械人狀態
佢哋只係根據政策同埋現時嘅共識去畀管理員或者事務員嘅權限以反映社群嘅願望,通常係響Wikipedia:申請做管理員一個成功嘅請求.響運用權力之前,佢哋保證響用戶加入做機械人狀態之前,遵守機械人嘅守則.佢哋會有判斷共識嘅能力,同埋響作出行動時以有文化嘅方法去解釋佢哋所作出嘅行動.
事務員並無能力去還原晉升動作,又或者畀其它權限等級.呢啲嘅能力只會由執行員,一班細小嘅多語言組織唔只響粵語維基百科服務,而係全部語言嘅Wikimedia計劃進行操作.執行員係每年選舉一次.要知道更多嘅資料,請睇睇申請權限.
現時活躍嘅事務員改
唔活躍嘅事務員改
- 無
之前嘅事務員改
- 無
請參閱改
- Special:Log/rights - 晉升記錄
- Special:Log/renameuser - 用戶名更改記錄
- m:Stewards
- m:Developer
- Special:Listusers/Bureaucrat - 有事務員權限嘅用戶
- Wikipedia:申請做管理員#申請做事務員 - 去做一位事務員
- Wikipedia:用戶權限等級
標示某位用戶做操作員嘅指引改
- 響Wikipedia:申請做管理員度嘅提名最少列示一個月.
- 檢查有關嘅提名頁嘅歷史紀錄,睇清楚用戶所投嘅票係唔係真嘅票.
- 睇吓有關傳統嘅規則,同埋睇吓你嘅判斷力,再睇係唔係有一個整體上嘅共識,去決定呢位人兄可唔可以提升做操作員.# 如果係嘅話,請用Special:Makesysop去將佢哋提升做操作員或事務員.
- 用{{subst:rfap}}-{{subst:rfab}}分別做版頭同埋版尾,去結束一個成功嘅提名.相反,用{{subst:rfaf}}-{{subst:rfab}}去結束一個未能成功嘅提名.拎走"響度投票"連結.響投票結果前插一句最後結果嘅字樣,更改"...結束"做"已經響...結束"去反映而家嘅日期同埋時間.
- 對於事務員嘅提名,用{{subst:rfbp}}-{{subst:rfbb}}去結束一個作功嘅提名.對於失敗嘅提名,用{{subst:rfbf}}-{{subst:rfbb}}.
- 對於成功嘅提名,請將之前嘅投票列示由申請做管理員到之前啱啱建立咗嘅管理員或者Wikipedia:之前啱啱建立咗嘅事務員,再響Wikipedia:管理人員任免記錄中加入之前有關做咗管理人員嘅用戶.對放未能成功嘅管理人員提名,將佢搬到去Wikipedia:未能成功嘅管理候選人,對於未能成功做事務員嘅提名,就咁拎走佢就得嘞.
- 如果提名成功嘅話,通知用戶佢已經做咗操作員或者事務員.
有啲事務員亦都會響提名失敗時通知用戶.
有啲事務員亦都會將新管理員同埋事務員嘅名列示響Wikipedia:管理員一覽同埋Wikipedia:事務員度.
改用戶名改
2015年之前,事務員有技術權限幫人改用戶名,但而家俾Special:GlobalRenameRequest制度代替咗,負責嘅人員係『全域改名者』.詳情請睇元維基上面嘅全域改名指引.


text:
九點幾嘅週末,餐廳全院滿座,比較欣賞既係餐廳可以容納多人座位,亦都容納到兩至四個.防疫措施亦做得好好,有適當既分隔, 滿足限聚要求.
周圍嘅裝修都好有日本居酒屋嘅特色,有一支支嘅日本酒做裝飾, 又有壁畫等, 加埋色彩繽紛嘅枱櫈,入到去都比較愉悅.
望到餐牌,款式種類多到可以話係放題種類,有沙律,前菜,串燒,炸物去到自家創作...既壽司,野飲都有.平時冇選擇困難症嘅我,都係自家壽司嘅餐牌徘徊咗好耐先決定到,因為每款都好吸引亦絕不重覆.最尾揀左一款沙律, 兩款壽司,一串串燒同一件炸物.
吉列炸蠔 本身冇諗住叫呢一道菜,但見到隔離枱叫隻隻都脹卜卜,炸得又幾吸引, 忍唔住又試下.一上菜已經即刻咬入口,吉列炸到索索聲, 入面既麵漿做得幾好, 唔會太實搶左蠔既質感.入面既蠔都唔細隻, 可以同吉列夾得到, 夠爽夠鮮冇腥味
日本溫室南瓜沙律 可以話係我最鍾意既其一, 本身純粹因為想食沙律,但遠遠超過我期望.其一係對堆到山咁高既沙律已經係第一驚訝, 沙律再加埋杏仁片,車厘茄,蟹籽,對本身口感綿密既南瓜加咗層次,另外係南瓜超級香甜, 連埋皮都食得
蒜香牛油燒翠肉瓜 清爽嘅翠玉瓜配上牛油味, 再灑上飯素同黑椒, 串燒既質素都唔錯.
火山 主角之一登場!呢個係我門口望到易拉架個宣傳馬上決定要食嘅, 有帶子,青瓜,牛油果同蟹柳,其實呢個係一個飯卷,只係蟹柳帶子多堆到見唔到頂,好似一個小山丘咁.拆開嚟望原來係山下面有八小舊嘅飯卷. 先食一啖上面既"火山口",啖啖蟹柳中夾住原粒帶子, 口感好滿足.味道方面似係用芝士加上沙律醬再加蟹柳, 味道豐富,都唔使再點豉油.十分滿分我會比十分
金龍卷 因為想食炸蝦所以叫咗呢份,上菜比預期中大份好多,兩個人食有啲勉強,三文魚油脂豐富,口感滑帶油脂感配上醋飯同爽脆炸蝦, 原來係咁夾shocked嗰一點沙律醬更加係畫龍點睛,結果我哋後尾都食晒
奇異果沙冰 雖然本身都有茶,但餐牌上都有好多特飲,一場嚟到都想試吓.叫咗呢個嘅如果沙冰極都係驚喜之一,一佢完全唔酸,有啲似金奇異果嗰種甜,而係沙冰打得岩岩好, 介乎飲到既狀態, 時間愈耐溶得愈好飲.
今餐絕對過哂壽司癮, 亦都對餐廳咁有心機研究壽司拍手讚好, 恐怕我之後翻唔到轉頭食普通壽司.更多


text:
「傳統」
我其實有啲位真係都幾傳統,我希望每一年都會同老婆同郭大少可以影全家福.因為好多時都係自己影相多過俾人影,所以甚少一家三口一齊影相.而全家福當然就係希望記錄每一年嘅生活,每一年嘅改變,到咗自己老咗嘅時候可以同老婆一齊回味一番.就算依家睇返自己同老婆幾年前影嘅相都覺得自己不再年輕,有時甚至乎懷念兩公婆嘅日子!
「全家」
早前一家大細去咗影全家福,因為郭大少不經不覺已經一歲大,所以希望用相片去將佢記錄落嚟.今日終於有相睇,而真係好耐都無影過全家福,尤其係唔駛顧住部相機嘅同時又要顧及郭大少有無望鏡頭.自己影全家福真係有難度,所以都係搵人影好過.不過影小朋友真係好難,因為佢哋無時停,而之前自己都試過影郭大少,真係影到人都癲!
「山頂」
今次影全家福特登去山頂公園影,因為細個係山頂長大,有好多屋企嘅回憶.而我同老婆嘅結婚相,大肚相,都係係山頂影.所以今年嘅全家福都係去嗰度影嘅原因係記錄我同老婆由拍拖,結婚,生仔嘅每一個階段.當然我哋都變咗好多,而我希望每年都可以去同一個地方影相,盛傳郭家嘅傳統去記錄郭家每一年嘅改變.希望郭大少大咗唔會嫌我老土啦!
Also published on Medium.


text:
「電台」
有時返工悶悶地通常都會聽歌或者聽電台節目.當然聽電台節目都係上網或者用手機程式去聽,因為一來有誤會影響到人,二來又唔會太過影響工作.不過有時有啲環節真係好好笑,就算做緊嘢都忍唔著笑咗出嚟.除此之外電台節目通常都有新聞環節,藉此可以知道世界發生緊啲乜嘢事.自己以前返工就已經好習慣聽著做嘢,因為其實自己會專心啲!
「環節」
唔知有幾多人平時返工會聽收音機?如果有嘅話又有幾多人會聽「早霸王」呢?相信如果有聽開森美,小儀嘅節目都知道每逢星期五最尾有一個環節,個環節叫做《你知道唔知道有人掛住你》.嚟個環節係俾聽眾打電話上去個節目,將自己掛住嘅個名話俾森美小儀知之後,佢哋再打電話俾嗰個人同要對方估下邊個掛住佢.好多人都藉此節目去表達愛意,而不時都掀起熱話.
「阿希」
約八年前一名自稱「管家婆」嘅男聽眾,打電話上電台希望可以幫佢向阿希表白.由於「阿希」個名比較中性,相信當時森美同小儀並未諗過「管家婆」嘅對象係一個男仔.森美同小儀接通阿希嘅電話,聽到一把男聲,森美語帶猶豫咁問「你係阿希呀?」,對方回應佢係阿希.可能當時森美仍然感到傻傻分不清,於是兩度係電話追問男子係唔係阿希,對方亦表示無誤.
Also published on Medium.


text:
今日Kyuu & Wani約咗出嚟~一齊整Kyuu & Wani嘅所有所有嘢,包括官方網站,Instagram,podcast平台等等……之前我哋一開始錄podcast,都估唔到有咁多聽眾朋友支持;而家眼見越來越多聽眾朋友,唔單止喺香港嘅朋友,仲有來自世界各地嘅聽眾朋友,包括澳門,台灣,馬來西亞甚至係歐美國家我哋Kyuu & Wani都唔可以怠慢啦,所以決定要整靚個官網俾大家.
整呢個網都唔簡單㗎,網站係由Wani做版面設計,而Kyuu就係幫手整好多設計圖啊,寫文章啦呀咁,分工合作先可以咁快將個Kyuu & Wani官方網站寫好出嚟.而家暫時整得最完善係個首頁,其他頁面呢將會陸續為大家更新,請多多繼續支持!
工作同時都要休息一下,所以我哋今日去咗麥當勞,邊整Kyuu & Wani官網,邊食住麥當勞新出嘅:福岡士多啤梨雪糕~呢個雪糕係個底嗰度有士多啤梨醬,係有果肉嘅士多啤梨醬,中間係福岡士多啤梨味雪糕,最頂係一層朱古力醬,本身係溶嘅朱古力醬,放咗喺雪糕上面就凝結咗變成一塊脆皮朱古力.唔錯唔錯,幾好食,不過特別Wani係超級鍾意食朱古力嘅,所以佢都係鍾意之前麥當勞同Hershey’s合作嘅全朱古力味雪糕,希望快啲再出啦😋


text:
(7/24自助時租練習室)
除左上瑜珈堂跳舞堂可以鬆下筋骨之外,其他時間都會想郁下或者練習下.呢間studio提供唔同既瑜珈設備,例如aerial hoops, hammocks etc. 岩曬玩唔同瑜珈既你地.Spreadian任何 book場仲可以送半個鐘,為需要休息既你提供一個可以放鬆洗滌身心靈既空間.
2. Staryauhouse
(刮痧按摩專門店)
都市人既工作生活咁忙碌放假係好需要好好咁放鬆下,尤其而家按摩店,美容院重新開放,當然要去按一按鬆一鬆啦.呢間小店除左推拿通淋巴,仲有刮痧蒸身,岩曬唔同需要既spreadian叉叉點.而家仲可以享有$200/ 45 分鐘或者 $150/ 25分鐘既按摩優惠,有興趣既就快啲預約啦!
(兒歌拉丁舞)
有無諗過原來用兒歌都可以跳拉丁舞?呢間拉丁舞學校為左令小朋友可以更快掌握到節奏,會用耳熟能詳既兒歌教學,等小朋友可以更容易掌握節拍跳舞.除此之外,呢間拉丁舞學校為左提供良好既學習環境,會將學員用年齡同程度分唔同既級別,岩曬初學或者曾經學過但又想重拾興趣既你!spreadian免費報名1堂實體/網上兒童拉丁舞課程,幫小朋友報名睇下佢哋有無興趣啦.
(有機用品食品)
呢間小店既店主為大家搜羅左唔同好用既生活用品,天然有機既用品食品都有.佢哋仲同AP Patcare有個聯合計畫,會將收益扣除成本後,再將部分收益購買物資捐比動物機構~咁大家買野之餘都可以幫到有需要既動物,一舉兩得.Spreadian仲可以享有全店任何產品全單95折,快啲去佢哋website睇下啦
(酒店風傢私)
大家最近想唔想換下傢私,幫屋企轉換下感覺呢?今次介紹嘅係帶北歐風傢私店,設計都非常特別嫁〜佢地嘅目的係想將酒店嘅舒適感帶進家中❤Spreadian可以有原價5折🥳
(日韓台生活用品店)
呢間網店好多唔同既日韓台生活用品,例如空氣淨化香薰機,迷你隨身吸塵器,多功能煮食鍋等等,仲會代購唔同既零食服裝.佢哋售賣既電子產品都包一年保養,唔洗擔心產品有問題唔知點處理,呢家spreadian買滿$700會有95折,有興趣既就上佢哋網站睇睇啦.
7. Gatjaiipo.hk
(食字革仔舖仔)
格仔舖 - 相信唔同年齡層既香港朋友無邊個唔識,呢間舖頭除左因為覺得格仔舖係香港既一部分之外,仲因為佢哋覺得IG既feeds同格仔舖好似所以因而命名.佢哋同格仔舖一樣會有唔同種類既小物賣,會有一樣岩你.spreadian 可以享有全店正價9折.
(網上百貨店)
一間網店有唔同國家既生活用品,美容護膚產品,嬰兒用品,玩具等等,唔洗出街唔洗search黎search去一間網店就可以搵到想買既生活用品,岩曬好忙無時間行街既你.而家spreadian一張單滿$500可減$25,快啲佢睇下啦~!
(寵物用品小店)
有養貓貓狗狗既你成日都想買唔同既野比佢哋,例如有寵物服裝同食物,等佢哋可以扮靚靚
Spreading可以享有全店9折,仲唔快啲睇下有咩岩你買比屋企既小寶貝.
10. Hashtagdogdot
(天然寵物食物)
咁多位愛狗之人一定不停搜羅唔同嘅食品比狗仔食,依間小店所售賣嘅係天然嘅寵物食物🐶採用人類食用嘅天然用料,絕對無防腐劑同無添加劑,可以放心比狗仔食用👍🏻Spreadian買所有風乾小食可以有9折,而買滿$500或以上可以享有全單7折


text:
盲人門球
盲人門球(英文:Goalball)係一項畀盲人參加嘅球類運動同傷殘奧林匹克運動會比賽項目.每場賽事由三位運動員組成一隊出賽,球員要根據個波發出嘅聲音判斷個波嘅方向同速度,盡量阻止對手得分,喺20分鐘之內攞到最多分嗰隊就贏.
歷史改
盲人門球1946年起源於德國同奧地利.早期嘅盲人門球運動以康復娛樂為目的,為盲人發明嘅一種集體遊戲活動,由於呢項球類活動容易進行,加上器材簡單,成為一項喺歐美流行嘅活動 [1].
規則改
一場盲人門球比賽由兩隊對賽,每隊由六人組成,一定要係盲人,並只有三位球員上場.而喺一場比賽裏面,每隊只有三次更換球員嘅機會(加時賽有1次機會).由於國際殘疾人奧林匹克委會對於盲人門球並冇嚴格嘅分類,所以,運動員需要戴上紗布眼罩同遮光眼鏡,運動員需要靠住個波發出嘅聲音感覺波嘅來勢同方向.
賽事全長20分鐘,分為上,下半場,每半場都係10分鐘.喺呢20分鐘裏面,球員喺攻門嗰陣要以投擲嘅方式將個波轆到對方嘅龍門度,攻入一球得一分,較高分嗰一隊就為之贏,若果雙方喺20分鐘之內未能分出勝負,就要進行上,下半場各3分鐘嘅加時賽,首先得分嗰隊就贏,如果雙方仍然打和,就進行類似足球賽事嘅互射定點球決勝負.
犯規改
以下係盲人門球比賽嘅犯規行為.通常嚴重性較低嘅犯規會判罸定點球,犯規嗰隊要將發球權交畀對方.呢個時候,雙方只有一人可以喺比賽場地裏面﹕
- 短球﹕攻方運動員未能將個波球轆到對方區域
- 高球﹕攻方運動員喺發球嗰陣將個波拋到半空
- 第三次發球﹕一位球員只能夠喺半場裏面發球兩次,第三次就犯規
- 非法防守﹕一方球員去咗對方範圍,都係違規行為
- 掂眼罩﹕運動員喺未經裁判同意之下掂眼罩
場地同器材改
盲人門球嘅比賽場地係長18米,闊9米嘅室內硬地球場,每個半場由底線開始分為防守區,落地區同中立區三個部分,個波若果喺落地區仍然停留喺半空就屬於長球犯規.
盲人門球嘅龍門闊9米,高1.3米,門柱直徑0.15米,龍門下面嘅白線係球門線,若果個波過咗球門線就為之入咗一球.比賽用嘅波入面會有啷啷令佢發出響聲,重1250克,周長76厘米嘅橡膠波,波上面有8個1厘米嘅竉仔[2].


text:
2014年12月29日星期一
送給表姐銀婚紀念的栗子蛋糕
早前表姐喺 Facebook 度留 message,邀請我出席佢同表姐夫銀婚紀念晚宴,原來佢哋當年係正正年尾最後一日結婚,25 年前嘅事,我真係一啲印象都無,所以佢話當晚順便一齊倒數㗎喇!
唔知係咪心有靈犀,我發覺自己咁耐都無試過整栗子蛋糕,諗住今次試吓整,送俾表姐同表姐夫做賀禮,趁老表入嚟學琴時同佢傾過,點知佢話原來佢家姐係超愛栗子蛋糕,嘩,咁唔整都唔得啦!!
2014年12月25日星期四
黑椒雜菜豆腐伴菜飯
2014年12月24日星期三
迷迭香
見到 blog 友 Allie 成功種到羅勒,而且仲生長得好好,好茂盛,可以用嚟整麵包同 Pesto 醬,真係戥佢開心.我自己就無呢個福份去種 basil 喇,種嚫都死,無論係用種籽種定係現成盆栽買返嚟都一樣唔掂,可能都係因為間屋實在太熱喇!!
呢啲咁熱嘅環境,最適宜種迷迭香,因為佢係屬於罕生植物,唔需要咁多水都可以生長到,最重要係唔怕熱嘛!仲記得之前我喺「一田」買到嘅 rosemary 嗎?雖然佢係放雪櫃賣,但居然生命力都幾頑強,種可以繼續生長哦!
東南亞風味
2014年12月18日星期四
薑餅風合桃鬆餅 Gingerbread Walnut Muffin
我自己一向都唔多鍾意整曲奇類餅乾,覺得好麻煩,好多功夫,整好個麵糰之後又要切,又要搓,又要吸模,又要用匙羹逐少勺上烤盤,又要唧,又要 ……,之後又要分好幾盤入爐焗幾廿轉,真係用好多時間,最慘都仲係清洗工作,全部用具都油到不得了,洗都洗到隻手爛,依家天氣咁鬼凍,油脂凝固咗仲難洗!!
其實我本身都幾鍾意食薑餅人嗰款薑餅,因為覺得香料味好吸引,不過就真係唔係人人都頂得順!之但係想食又唔想整,咁點好呢?將個食譜作少少更改,應用到 muffin 上,咁咪做起上嚟輕鬆得多囉,仲可以滿足到味蕾㖭!
全麥粉 biscotti
上星期老表不斷打電話俾我,又問呢樣又問嗰樣,原來條友仔鬼死咁勤力喺度玩烘焙,一係唔整,一整就整成三樣嘢,包括 muffin,scone 同麵包,由晏晝兩點幾整到天黑,呢位懶惰姑娘真係估佢唔到.雖然佢好少整,但呢次三樣嘢都算不過不失,起碼食落口都唔難食,個 scone 仲係第一次整㖭,合格有餘喇!
見佢整得咁開心,我嗰日放工返到屋企都仲要做幾粒鐘清潔,即使個人已經好攰,都要開爐玩吓,整個至簡單嘅 biscotti 就最啱喇!
2014年12月10日星期三
乾燒伊麵 & 麥米番薯湯水
天氣轉冷,最啱就係食勁薑番薯糖水,真係名符其實甜在心,暖入心!!
啲草菇越賣越貴,上年賣開 $6 /
4兩,跟住加價加到 $7,呢次買仲犀利,賣到 $9,即係維起 $36 / 斤!!咁攪法,真係買斤菜抵好多囉,起碼可以填得飽個肚!!
Focaccia Sandwich
2014年12月9日星期二
檸檬粟粉蛋糕 Lemon Sand Cake
雪櫃有兩個檸檬擺咗喺度好耐,要諗辦法用咗佢!突然間諗《我愛和風洋菓子》裡面有個主要用片栗粉整嘅檸檬蛋糕,不妨一試,睇吓效果係點.
我自己就無專登走去買包片栗粉返嚟整,只係用粟粉代替咋,反正都係澱粉.外國人都有用澱粉整蛋糕,稱為 sand cake,因為澱粉本身係無筋性,所以成品個 texture 會比較鬆散,真係糕如其名,質地食落真係好似食到成口鬆散嘅沙,而且仲會有入口即溶嘅感覺㖭!不過我自已就唔係咁喜歡個 texture,試過就算喇!
2014年12月2日星期二
橙醬龍眼甜酸麵筋
訂閱: 文章 (Atom)


text:
「現實」
之前一直追緊「藍橘子」嘅散文(我是技安,我出席了大雄的葬禮),而今日佢著埋大結局.當然到最後佢带出咗一個好值得探討嘅問題就係現實有好多嘢都係改變唔到,但係人嘅本質係可以.雖然係現實社會我哋可以睇到好多人都會因為唔同嘅事而去改變自己,不過好與壞就真係見人見智.好多時有人話人定勝天,其實每個人嘅一生好似有好多嘢都係掌握係自己手入面,但係其實亦都有好多嘢都係身不由己,唔係話你想變就變!
「命運」
好多人都會講命運係咁就咁,係你嘅就係你嘅,唔係你嘅一世都唔係.而好多人都好執著自己嘅人生,經常話如果話如果再揀一次或者再做一次今日就會有唔同嘅結果.聽完就好似阿媽係女人同有早知無乞兒一樣,只不過無人會諗今日嘅自己係成就昨天嘅自己.你又點知如果之前嘅決定一定好啲?如果改變當初嘅決定,真係會好啲?事實係無人可以知道,所以每個人都係承擔緊自己所做嘅嘢同所作嘅每一個決定而帶來嘅結果.無人可以改變因果,嚟個就係命運!
「如果」
當然好多時我都會話路係自己行出嚟,但係亦都係因為命運如此,所以有時只係自己選擇行邊條路,而唔係結果.我相信因果,但係人就係咁,經常會講如果當時嘅決定唔係咁嘅話,今日應該會好啲.所以我經常會話,如果當初我真係讀到設計,今日我就未必做數據分析.如果當初我繼續讀大學,相信我就無咁多工作經驗.如果當初無選擇返嚟香港,我亦都唔會認識到我老婆同新咗個仔.如果繼續留係大公司工作,我今日就唔會有時間做自己鍾意嘅嘢.所以係度真係想同大家講,人生總有好多如果,但係無過去就無現在,因此都係唔好諗咁多舊時,珍惜現在,活在當下,事關嚟個係你嘅命運!
Also published on Medium.


text:
K.B. БaлдиH, B.H. БaшлыkoB, A.B. PykocyeB
MATEMATИЧECKИЙ
AHAЛИЗ
yЧEБHИK
4-e издaHиe, cTepeoTипHoe
Пoд oбщeй peдakциeй дokTopa эkoHoMичeckиx Hayk,
пpoфeccopa K.B. БaлдиHa
PekoMeHдoBaHo PeдakциoHHo-издaTeлbckиM coBeToM
Poccийckoй akaдeMии oбpaзoBaHия k иcпoлbзoBaHию
B kaчecTBe yчeбHиka
ИздaTeлbcTBo «ФЛИHTA»
2020
MockBa
CTp.1
yДK 519.6(075.8)
ББK 22.1я73
Б20
Г л a B H ы й p e д a k T o p д-p пcиx. H., пpoф., akaд. PAO Д.И. ФeлbдшTeйH
З a M. r л a B H o r o p e д a k T o p a д-p пcиx. H., пpoф., akaд. PAO C.K. БoHдыpeBa
Ч л e H ы p e д a k ц и o H H o й k o л л e r и и:
д-p пcиx. H., пpoф., akaд. PAO Ш.A. AMoHaшBили; д-p пeд. H., члeH-kopp. PAO
B.A. БoлoToB; д-p пcиx. H., пpoф., akaд. PAO A.A. Дepkaч; д-p пcиx. H., пpoф.,
akaд. PAO A.И. ДoHцoB; д-p пcиx. H., пpoф., akaд. PAO И.B. ДyбpoBиHa;
д-p пcиx. H., пpoф. B.П. ЗиHчeHko; д-p филoл. H., пpoф., akaд. PAO
B.Г. KocToMapoB; д-p пeд. H., пpoф., akaд. PAO H.H. MaлoфeeB;
д-p физ.-MaT. H., пpoф., akaд. PAO B.Л. MaTpocoB; д-p пeд. H., пpoф.,
akaд. PAO H.Д. HиkaHдpoB; д-p пcиx. H., пpoф., akaд. PAO B.B. PyбцoB;
д-p пeд. H., пpoф., akaд. PAO M.B. PыжakoB; д-p иcT. H., пpoф. Э.B. Caйko
Б20
БaлдиH K.B.
MaTeMaTичeckий aHaлиз [ЭлekTpoHHый pecypc]: yчeбHиk /
K.B. БaлдиH, B.H. БaшлыkoB, A.B. PykocyeB; пoд oбщ. peд. K.B.
БaлдиHa. – 4-e изд., cTep. – M. : ФЛИHTA, 2020. – 361 c.
ISBN 978-5-9765-2067-7
yчeбHиk coдepжиT cиcTeMaTизиpoBaHHoe излoжeHиe MeToдoлorичeckиx
ocHoB MaTeMaTичeckoro aHaлизa. B HeM paccMoTpeHы пpakTичeckи Bce
acпekTы диcциплиHы «MaTeMaTичeckий aHaлиз». yчeбHиk cooTBeTcTByeT
ФeдepaлbHoMy rocyдapcTBeHHoMy oбpaзoBaTeлbHoMy cTaHдapTy Bыcшero
пpoфeccиoHaлbHoro oбpaзoBaHия и yчeбHoй пporpaMMы пo HaпpaBлeHияM:
«ЭkoHoMиka» и «MeHeджMeHT». B yчeбHиk BkлючeHы пpиkлaдHыe HapaбoTkи
aBTopoB пo MaTeMaTичeckoMy aHaлизy, пpиMepы иcпoлbзoBaHия kлaccичeckиx
MeToдoB и зaдaHий для caMocToяTeлbHoй paбoTы oбyчaeMыx.
Для cTyдeHToB ryMaHиTapHыx HaпpaBлeHий, acпиpaHToB и
пpeпoдaBaTeлeй, a Takжe HayчHыx coTpyдHиkoB, пpeдпpиHиMaTeлeй,
MeHeджepoB и pykoBoдиTeлeй фиpM.
yДK 519.6(075.8)
ББK 22.1я73
ISBN 978-5-9765-2067-7
© K.B. БaлдиH, B.H. БaшлыkoB,
A.B. PykocyeB, 2015
© ИздaTeлbcTBo «ФЛИHTA», 2015
CTp.2
ȆȧȵȤȦȵȩȷȲȩ
ƔȦȩȨȩȷȲȩFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFS
IFŠŠȆȉȅȆƔșŠƖȀȉȂȈƗȐȅȆȁŠȄfȐƗȄfȐȀȂȀFFFFFFFFFFFFFFFFFFFFFFFFFFFFFFFFFFFV
IFIFŠȆɁȷȸȦɑŠɂȩȸɀȲȲŠȶȷȸȰȩɁɂȦFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFV
IFPFŠȡȵȩȶȩȷɂɑŠȴȸȶȥȲȷȤɂȸɀȲȴȲFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFPI
IFQFŠȆɁȷȸȦɑŠɂȩȸɀȲȲŠȧɀȤɄȸȦFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFPS
IFRFŠŠȅȩȴȸɂȸɀɑȩŠɁȦȩȨȩȷȲɕŠȲȱŠȶȤɂȩȶȤɂȲɇȩɁȴȸȳŠȵȸȧȲȴȲFFFFFFFFFFFFFFFFFFFFFFTH
ƔȸȹɀȸɁɑŠȨȵɕŠɁȤȶȸȹɀȸȦȩɀȴȲ FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFTV
PFŠȡȃƗȄƗȅȐșŠȃȀȅƗȁȅȆȁŠȀŠƔƗȂȐȆȈȅȆȁŠfȃƕƗƓȈșFFFFFFFFFFFFFFTW
PFIFŠȄȤɂɀȲɆɑDŠȸȹɀȩȨȩȵȲɂȩȵȲŠȲŠȲɅŠɁȦȸȳɁɂȦȤFFFFFFFFFFFFFFFFFFFFFFFFFFFFFFFFFFFFFFTW
PFPFŠȉȲɁɂȩȶɑŠȵȲȷȩȳȷɑɅŠȤȵȧȩȥɀȤȲɇȩɁȴȲɅŠɃɀȤȦȷȩȷȲȳFFFFFFFFFFFFFFFFFFFFFFFFVT
PFQFŠȉȸȥɁɂȦȩȷȷɑȩŠɇȲɁȵȤŠȲŠɁȸȥɁɂȦȩȷȷɑȩŠȦȩȴɂȸɀɑŠȶȤɂɀȲɆD
ȴȦȤȨɀȤɂȲɇȷɑȩŠɄȸɀȶɑFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFWS
PFRFŠȅȩȴȸɂȸɀɑȩŠɁȦȩȨȩȷȲɕŠȸŠȦȩȴɂȸɀȤɅFFFFFFFFFFFFFFFFFFFFFFFFFFFFFFFFFFFFFFFFFFFFFFFIHS
ƔȸȹɀȸɁɑŠȨȵɕŠɁȤȶȸȹɀȸȦȩɀȴȲFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFIIW
QFŠȒȑȅȂȔȀȀŠȀŠȇȈƗƖƗȃșFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFIPI
QFIFŠȅȩȴȸɂȸɀɑȩŠɁȦȩȨȩȷȲɕŠȸŠɄɃȷȴɆȲɕɅFFFFFFFFFFFFFFFFFFFFFFFFFFFFFFFFFFFFFFFFFFFFFIPI
QFPFŠȇɀȩȨȩȵŠȹȸɁȵȩȨȸȦȤɂȩȵɒȷȸɁɂȲFŠȇɀȩȨȩȵŠɄɃȷȴɆȲȲF
ƔɑɇȲɁȵȩȷȲȩŠȹɀȩȨȩȵȸȦFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFIPS
QFQFŠȂȸȶȹȵȩȴɁȷɑȩŠɇȲɁȵȤFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFIRH
ƔȸȹɀȸɁɑŠȨȵɕŠɁȤȶȸȹɀȸȦȩɀȴȲ FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFIRS
RFŠȆȉȅȆƔșŠƖȀȒȒƗȈƗȅȔȀfȃȠȅȆƕȆŠȀȉȕȀȉȃƗȅȀȣFFFFFFFFFFFFFIRT
RFIFŠȇɀȸȲȱȦȸȨȷȤɕŠȹȩɀȦȸȧȸŠȹȸɀɕȨȴȤFŠƖȲɄɄȩɀȩȷɆȲȤȵF
ȇɀȸȲȱȦȸȨȷɑȩŠȦɑɁɈȲɅŠȹȸɀɕȨȴȸȦFFFFFFFFFFFFFFFFFFFFFFFFFFFFFFFFFFFFFFFFFFFFFFIRT
RFPFŠȅȩȴȸɂȸɀɑȩŠɁȦȩȨȩȷȲɕŠȸŠɄɃȷȴɆȲɕɅŠȶȷȸȧȲɅŠȹȩɀȩȶȩȷȷɑɅF
ȇȸȷɕɂȲȩŠȸŠɇȤɁɂȷȸȳŠȹɀȸȲȱȦȸȨȷȸȳFFFFFFFFFFFFFFFFFFFFFFFFFFFFFFFFFFFFFFFFFFFFFISU
RFQFŠȅȩȴȸɂȸɀɑȩŠȹɀȲȵȸȰȩȷȲɕŠȨȲɄɄȩɀȩȷɆȲȤȵɒȷȸȧȸŠȲɁɇȲɁȵȩȷȲɕFFFFFITV
RFQFIFŠȒȸɀȶɃȵȤŠȐȩȳȵȸɀȤFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFITV
RFQFPFŠȇɀȤȦȲȵȸŠȃȸȹȲɂȤȵɕFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFIUI
RFQFQFŠfɁȲȶȹɂȸɂɑFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFIUT
RFQFRFŠȀɁɁȵȩȨȸȦȤȷȲȩŠɄɃȷȴɆȲȳŠɁŠȹȸȶȸɉɒɔŠȹɀȸȲȱȦȸȨȷɑɅ
ȹȩɀȦȸȧȸŠȲŠȦɂȸɀȸȧȸŠȹȸɀɕȨȴȸȦŠȲŠȹȸɁɂɀȸȩȷȲȩŠȲɅŠȧɀȤɄȲȴȸȦFFIVH
RFQFSFŠȡȴɁɂɀȩȶɃȶɑŠɄɃȷȴɆȲȳŠȨȦɃɅŠȲŠȶȷȸȧȲɅŠȤɀȧɃȶȩȷɂȸȦFFFFFFFFFFIWP
RFQFTFŠȇȸȷɕɂȲȩŠȸŠȶȩɂȸȨȩŠȷȤȲȶȩȷɒɈȲɅŠȴȦȤȨɀȤɂȸȦŠ@ȄȅȂAFFFFFFFFIWU
ƔȸȹɀȸɁɑŠȨȵɕŠɁȤȶȸȹɀȸȦȩɀȴȲ FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFPHR
Q
CTp.3
SFŠȡȃƗȄƗȅȐșŠȀȅȐƗƕȈfȃȠȅȆƕȆŠȀȉȕȀȉȃƗȅȀȣFFFFFFFFFFFFFFFFFFFFFPHS
SFIFŠȇȩɀȦȸȸȥɀȤȱȷȤɕŠȲŠȷȩȸȹɀȩȨȩȵȩȷȷɑȳŠȲȷɂȩȧɀȤȵFFFFFFFFFFFFFFFFFFFFFFFFFFFPHS
SFPFŠȆȹɀȩȨȩȵȩȷȷɑȳŠȲȷɂȩȧɀȤȵFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFPQI
SFQFŠȅȩȴȸɂȸɀɑȩŠɁȦȩȨȩȷȲɕŠȸŠȷȩɁȸȥɁɂȦȩȷȷɑɅŠȲȷɂȩȧɀȤȵȤɅFFFFFFFFFFFFFFFFFFPRI
SFRFŠȇɀȲȵȸȰȩȷȲɕŠȲȷɂȩȧɀȤȵɒȷȸȧȸŠȲɁɇȲɁȵȩȷȲɕFFFFFFFFFFFFFFFFFFFFFFFFFFFFFFFFFPSP
SFRFIFŠƔɑɇȲɁȵȩȷȲȩŠȹȵȸɉȤȨȩȳŠȹȵȸɁȴȲɅŠɄȲȧɃɀFFFFFFFFFFFFFFFFFFFFFFFFFFFPSP
SFRFPFŠƔɑɇȲɁȵȩȷȲȩŠȨȵȲȷɑŠȨɃȧȲŠȴɀȲȦȸȳFFFFFFFFFFFFFFFFFFFFFFFFFFFFFFFFFFFFFPTH
SFRFQFŠƔɑɇȲɁȵȩȷȲȩŠȸȥɐȩȶȸȦŠɄȲȧɃɀŠȦɀȤɉȩȷȲɕFFFFFFFFFFFFFFFFFFFFFFFFFFFPTQ
SFSFŠȇɀȲȥȵȲȰȩȷȷȸȩŠȦɑɇȲɁȵȩȷȲȩŠȸȹɀȩȨȩȵȩȷȷɑɅŠȲȷɂȩȧɀȤȵȸȦFFFFFFFFFFPTU
SFTFŠȇȸȷɕɂȲȩŠȸŠȨȦȸȳȷȸȶŠȲȷɂȩȧɀȤȵȩFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFPUR
SFUFŠȅȩȴȸɂȸɀɑȩŠɁȦȩȨȩȷȲɕŠȸŠɂɀȸȳȷȸȶŠȲȷɂȩȧɀȤȵȩFFFFFFFFFFFFFFFFFFFFFFFFFFFFFFPVQ
ƔȸȹɀȸɁɑŠȨȵɕŠɁȤȶȸȹɀȸȦȩɀȴȲFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFPWR
TFŠȅƗȂȆȐȆȈșƗŠȉƔƗƖƗȅȀȣŠȆŠƖȀȒȒƗȈƗȅȔȀfȃȠȅșȓ
ȑȈfƔȅƗȅȀȣȓFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFPWT
TFIFŠȆɁȷȸȦȷɑȩŠȹȸȷɕɂȲɕŠȲŠȸȹɀȩȨȩȵȩȷȲɕFFFFFFFFFFFFFFFFFFFFFFFFFFFFFFFFFFFFFFFFFFFPWT
TFPFŠƖȲɄɄȩɀȩȷɆȲȤȵɒȷɑȩŠɃɀȤȦȷȩȷȲɕŠȹȩɀȦȸȧȸŠȹȸɀɕȨȴȤFFFFFFFFFFFFFFFFFFFFPWU
TFPFIFŠƖȲɄɄȩɀȩȷɆȲȤȵɒȷɑȩŠɃɀȤȦȷȩȷȲɕŠɁŠɀȤȱȨȩȵɕɔɉȲȶȲɁɕ
ȹȩɀȩȶȩȷȷɑȶȲFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFPWV
TFPFPFŠȆȨȷȸɀȸȨȷɑȩŠȨȲɄɄȩɀȩȷɆȲȤȵɒȷɑȩŠɃɀȤȦȷȩȷȲɕFFFFFFFFFFFFFFFFFQHQ
TFPFQFŠȃȲȷȩȳȷɑȩŠȨȲɄɄȩɀȩȷɆȲȤȵɒȷɑȩŠɃɀȤȦȷȩȷȲɕFFFFFFFFFFFFFFFFFFFFFQHT
TFPFRFŠȑɀȤȦȷȩȷȲȩŠƓȩɀȷɃȵȵȲFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFQIH
TFPFSFŠȑɀȤȦȷȩȷȲɕŠȦŠȹȸȵȷɑɅŠȨȲɄɄȩɀȩȷɆȲȤȵȤɅF
ȀȷɂȩȧɀȲɀɃɔɉȲȳŠȶȷȸȰȲɂȩȵɒFFFFFFFFFFFFFFFFFFFFFFFFFFFFFFFFFFFFFFFFFFFQIP
TFQFŠƖȲɄɄȩɀȩȷɆȲȤȵɒȷɑȩŠɃɀȤȦȷȩȷȲɕŠȦɂȸɀȸȧȸŠȹȸɀɕȨȴȤFFFFFFFFFFFFFFFFFFFFQIT
TFQFIFŠȃȲȷȩȳȷɑȩŠȸȨȷȸɀȸȨȷɑȩŠȨȲɄɄȩɀȩȷɆȲȤȵɒȷɑȩŠɃɀȤȦȷȩȷȲɕ
ɁŠȹȸɁɂȸɕȷȷɑȶȲŠȴȸɓɄɄȲɆȲȩȷɂȤȶȲFFFFFFFFFFFFFFFFFFFFFFFFFFFFFFFFFFQIW
TFQFPFŠȃȲȷȩȳȷɑȩŠȨȲɄɄȩɀȩȷɆȲȤȵɒȷɑȩŠɃɀȤȦȷȩȷȲɕ
ɁŠȹȸɁɂȸɕȷȷɑȶȲŠȴȸɓɄɄȲɆȲȩȷɂȤȶȲŠȲŠɁŠȹɀȤȦȸȳŠɇȤɁɂɒɔFFFFQPQ
TFRFŠȇȸȷɕɂȲȩŠȸŠɁȲɁɂȩȶȤɅŠȸȥɑȴȷȸȦȩȷȷɑɅŠȨȲɄɄȩɀȩȷɆȲȤȵɒȷɑɅ
ɃɀȤȦȷȩȷȲȳFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFQQH
ƔȸȹɀȸɁɑŠȨȵɕŠɁȤȶȸȹɀȸȦȩɀȴȲ FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFQQW
UFŠȈȣƖșFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFQRI
UFIFŠȕȲɁȵȸȦɑȩŠɀɕȨɑFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFQRI
UFPFŠȒɃȷȴɆȲȸȷȤȵɒȷɑȩŠɀɕȨɑFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFQRT
UFQFŠȉɂȩȹȩȷȷɑȩŠɀɕȨɑFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFQRV
UFRFŠȇȸȷɕɂȲȩŠȸŠɀɕȨȤɅŠȒɃɀɒȩFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFQSP
ƔȸȹɀȸɁɑŠȨȵɕŠɁȤȶȸȹɀȸȦȩɀȴȲFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF
ȃȲɂȩɀȤɂɃɀȤFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFQSV
R
QSU
CTp.4


text:
日本嘅鰻魚飯十分之好食,
但係因為少有嘅關係,好多都起碼要4,5千Yen細細份,
所以今次就想帶大家去嘅係位於東京新小岩站
一間以多鰻魚又好食又平而出名嘅「和友」~
和友營業時間係上午11點至下午13點半
本來有開埋夜晚時份,
但係因為太多人去食,
所以好多時候未到夜晚就已經賣哂嘅關係,
最近只係開到13點半㗎咋~
我大約11點半左右去到,
已經有幾組人排隊,等咗大約20分鐘左右就入得喇
佢最出名,就係今次要介紹嘅3700Yen(連税)鰻魚重,
而除咗鰻魚之外,亦都有親子丼或者豬肉蛋丼㗎~
而當我叫咗佢嘅鰻魚重之後,
我隔離有個叔叔同我講
「佢份量好多㗎,我已經叫咗小飯但係都好飽..」
個心其實怯咗怯
不過大家唔洗擔心!
佢哋有個好貼心嘅服務~
因為佢係可以俾你打包拎走~
(日本可以俾你打包嘅地方不多)
等咗大約15分鐘左右,
主角出場.
其實我真心O咗嘴呆咗幾秒
首先佢係咁樣上俾我
側面
之後懷疑係咪因為飯多,
再打開,
噢….
應該唔係只係飯多嘅問題,
除咗飯多,鰻魚都俾一般嘅鰻魚重多好多,
就咁睇好似得一層,但係夾開其實下面仲有鰻魚,
咁計其實真心3700Yen真係算平
同埋係一定要打包
味道方面,
鰻魚燒得啱啱好唔會好燶,
口感非常非常軟同埋嫩滑,軟到好似夾豆腐咁一夾就會散開,
味道唔算濃,佢會俾個鰻魚嘅醬汁你可以自己加濃個口味,
而且冇魚腥味,
有一個抵讚嘅就係佢個醬汁係熱辣辣咁俾你,
等你可以KEEP住溫度繼續食.
飯本身已經有醬汁喺面所以好夠味,
同上面又滑又大件嘅鰻魚真係超夾超好食超幸福
依個就係佢俾你嘅打包盒,
怕有香味會傳出嚟嘅話可以問佢拎多個袋
最後我都真係食唔哂又打包返去
所以如果冇諗住要打包嘅朋友最好叫少飯,
又或者可以叫佢哋嘅鰻魚丼都可以㗎~
味道,價錢,份量方面非常好
唯一問題係真係地點比較遠,
到咗新小岩站之後再坐5分鐘巴士先會去到.
由JR新小岩站南口一出,
斜左邊會見到兩個巴士站(葛西駅行き 或者係 西葛西駅行き)
兩架都搭得,再喺「江戸川區役所前」站落車行2分鐘就到㗎喇~
時間方面,
因為就算只係開到13點半都會有時候12點幾就賣哂,
所以店員都同我講最好早少少到,
想去嘅朋友最好預早小小去廢事難得去到冇得食
而且逢星期六休息,年尾就會開到30號LUNCH,
1月4日開始營業~
雖然係遠咗少少,不過係真心推介可以值得一試
最後喺依到祝大家聖誕快樂~


text:
今日係大年初二,阿馳必定會同女朋友一齊返嚟食開年飯,因為食完飯之後佢哋要趕出去同伯伯拜年同睇煙花,所以我就煮咗幾個簡單快手嘅餸.首先就第一時間整定個需時較長嘅餸,就係梅菜炆豬肉,炆落咗之後先至準備其他餸,咁就可以慳番啲時間喇!
材料:
枚頭半肥瘦豬肉
梅菜
蒜茸
調味料:
生抽
老抽
紹酒
鹽
糖
細個果陣時,如果我同阿馳唔聽話,媽咪就會話:「係咪要同你哋 "開年" 呀!」意思即係要 "滕條炆豬肉",今年媽咪雖然唔喺,無咗 "滕條炆豬肉",但係我就自己炮製咗呢個梅菜炆豬肉.
原本應該係用五花腩嘅,但係去到超市肉枱時,拎起咗盒五花腩幾次,最終都係放番低,因為真係過唔到自己個過,眼見肥膏佔三份二,瘦肉佔三份一,心諗:點食得落呀!見放喺隔離有隻叫做枚頭半肥瘦豬肉,肥膏只佔約四份一至五份一,於是就問吓肉枱個阿姐:「啲枚頭半肥瘦豬肉可唔可以用嚟炆 o架?」阿姐話:「可以,用嚟炆冬菇都得 o架!」聽完之後即刻放下心頭大石,於是快快手揀咗兩盒就去買其他嘢.
豬肉買咗返嚟之後,洗乾淨就要汆水,去除過多油脂,之後沖凍水,切件備用;梅菜先用水浸半個鐘,出噉啲鹹味,之後就洗乾淨,切粗粒.燒熱油鑊,爆香蒜茸後,落豬肉炒幾炒,之後贊酒,炒多兩炒就加水,加調味料,中火煮至水滾後就落埋梅菜,然後用最細火慢慢炆,炆到豬肉腍就 OK,如果見汁多的話,可以將火較番大,煮一煮乾啲汁,咁就完成喇.
我同佢哋講,好好慢慢品嚐呀,今次係我破天荒煮肥豬肉你哋食,再無下次 o架喇,而且又好麻煩,用眉毛鉗將啲豬毛逐條慢慢抆出嚟,好似萬寧個廣告咁,個阿媽樁低身慢慢剁魚肉同抆魚骨,所以要好好珍惜!佢哋三個都話好好食,但係就諗都無諗過,居然係位女仕食得最多! 因為佢話佢特別鍾意食梅菜喎!不過就鹹咗啲,但就好送得飯,所以成煲都食得哂,淨係剩番少少梅菜咋!


text:
「開心」
做人父母最開心嘅係啲乜?未就係見住佢開開心心咁成長.其他嘢都已經好似唔係咁重要,因為只要睇到佢每日嘅燦爛笑容就已經好欣慰.雖然生活上有好多改變,而係嚟三個月我可以話將全副心機都放咗係屋企.除咗非必要性嘅嘢,當然好多時都係屋企,否則可以等下嘅就等下,遲啲先處理.無嘢緊要個老婆同個仔.當然有好多無形嘅壓力同好多諗法,不過真係要慢慢嚟,事關真係吃不消!
「成長」
唔經唔覺個仔已經出世咗三個月.一日一日咁見到佢成長,雖然真係好忙,因為老婆每日瞓得幾個鐘就一早起身餵奶返工,我之後就全日係屋企照顧佢,餵奶沖涼洗衫.老婆放工佢就接力照顧個仔,而我就準備晚餐同善後,等佢哋兩個瞓咗就繼續做嘢.不過唔緊要,因為覺得自己選擇係啱嘅,就算辛苦啲都係值得!當然照顧個仔同老婆之外,亦都要確保公司嘅客戶得到應有嘅服務水平.
「回望」
依家睇返個仔啱啱出世啲相真係同佢家陣好唔同,所以話細路仔真係大得好快.只係三個月嘅時間,比起見到佢第一面嘅時候,感覺就好似過咗好耐.但係其實只係啱啱三個月,而最記得就係佢兩個月人仔第一次識講自己個名.點都好,作為人哋個老竇當然想比最好嘅嘢佢,而作為人哋個老公就希望同老婆過美好嘅生活,而作為人哋嘅老闆就希望員工同公司嘅發展.咁自己呢?無所謂,開心咪得囉!


text:
今晚飯後睇到一條網上流傳片段,理智失守,同女朋友同妹妹傾咗成晚,排解痛苦.六七月嘅時候,我地仍然理性討論緊好多上街嘅抗爭者都無意赴死,因此激發出嘅道德感召唔夠,但當如今世事一如預期逐一發生,恐怖氣氛籠罩全個香港同我地自己嘅生活,我地從生活之中深切感受到理論同現實之重疊——死亡,靈魂,債務,民族,共同體等等,感性理性互相推進不斷.
女朋友曾經係好離地嘅人,以前雨革去佔領都係跟風,但自從同我一齊之後,佢堅決精進之心,前所未有.由於我地都有共識,知道一定要處理好自己嘅人生,至可以講社會講世界,所以我地曾經話過,最壞情況,佢都一定會賺到錢,而我地絕對有能力一走了之,養一對小朋友,然後將我地對生命嘅思考同體會傳承畀佢地,就當任務完成.但係今晚佢話:如果佢無法成為學者教授,無法提出任何有助香港嘅理論,佢就有責任走上前線,充當我地成日提及嘅肉盾,為民族獻身,因為而家有覺悟嘅同胞已經盡咗佢地最大努力,為香港交出最寶貴嘅生命.而妹妹就話,佢覺得佢最重要嘅任務,就係保護哥哥同埋女朋友,因為佢話佢喺我地身上見到香港嘅希望,而佢有機會同我地做一家人,就係同其他抗爭者最唔一樣之處.精進自身,搵最適合自己嘅位置,然後好好分工合作,已經係佢人生嘅座右銘.
妹妹話要做我地嘅肉盾之後,女朋友就話,去到緊要關頭,佢一定會為我捨身,因為佢認為我至係發明者,而佢只係我所發明過嘅各個型號之中,運行發揮得最理想嘅一部,只要有我,就一定會有不停發明嘅可能,因為我令佢明白何謂生命嘅熱情.每次我聽到呢類說話,我就知道我嘅生命負重又再增加,而呢一世人嘅債務,只有用無比意志同努力至可以一一償還.我曾經同佢講過,每次接觸完啲好盡力去過每一日嘅友人,已經喺香港買咗樓嘅友人,話唔可以離開因為屋企人朋友都留喺香港嘅友人,我都會覺得自己嘅責任空前重大,因為只有出盡全力思考,我至可以保護我共同體之內嘅所有靈魂,而呢啲人情,就係我每時每刻都強迫自己要有突破嘅動力.
我地唔係頻頻參與行動嘅人,每次去到,都係收集資訊同觀察情況輔助思考討論,可以話係隔岸觀火.然而,我地絕對知道,其他同胞願意預先欠債,付出生命,係因為佢地相信我地還得起,所以我地選擇留喺安全而安靜嘅地方,保持頭腦冷靜,係有必要.不過,每次思考,我都會掙扎:盡力思考,雖然係為十年抗爭做準備,為解體中國而奮發,但自己偏安一隅,同胞則負責送死,情緒就難免波動.然後,理智又會提醒我,呢種良心不安,呢種面對虛無而生嘅痛苦,正正就係中共要營造嘅恐怖主義,無法抽身,就會中計,於是我又會繼續整理思緒,繼續做其他事.堅守自己崗位好難,因為我都好想創造價值,但正因為想創造價值,我更加要努力不懈咁去做自己最擅長嘅事,事成之前唔好枉死,而我身無長物,最有可能做到嘅就係寫出民族歷史.
呢幾個月,我份外感覺到,經歷民族生成好似經歷生仔(雖然我未生過).一開始知道有咗係好開心,會有好多幻想,亦會睇好多書去裝備自己,好多事都係有數得計,但每次檢查,每次發生意外,哪怕只係跌一跌,都會好緊張,驚胎盤移位,驚胎死腹中,就算佢平安出世又驚大人難產.過程中嘅起伏跌宕,係就算已經思考咗未來十幾廿年將會點樣將佢教育成人都唔會避免得到嘅驚心動魄,而我地可以做嘅,只有全力以赴,但求不留遺憾,喺面臨失去之時,都可以坦然無懼,勇敢接受.
恐懼同痛苦係人生無法逃避嘅事,尤其是我地生於亂世.但正因為戰爭將至,我地其實亦比尋常人更有機會去思考同理解生命嘅意義.只有生於香港,為香港奮鬥,我地至會同自己民族有生死與共嘅歸屬感,同素未謀面嘅人擁有同一種宿命感,同想像出黎嘅共同體分享專屬於共同體嘅想像.
呢幾日網上興起一個問題,有人問,香港建國之後大家想做咩,呢個問題,其實正反映出大家真係唔係一心攬炒,而係真係有具體而微嘅想像,對未來香港有希望.我見到有人話想拆曬香港啲核突建築,重建香港,又見到有人話想成為香港國嘅外交官,代表香港,更見到有人話只係想做返而家嘅嘢,玩音樂同畫吓畫,簡簡單單.到有人話只係想做返而家嘅嘢,玩音樂同畫吓畫,簡簡單單.坦白講,大家都知道短期內,呢啲事唔會成為事實,但令人鼓舞嘅係,雖然形勢逐漸惡化,但大家仍然後生,仍然未陷入絕望,仍然相信只要有時間同空間,就會夢想成真——而我亦都唔例外,唔想輕言放棄.
人生而平等,任何人都唔應該不明不白咁成為暴政犧牲品,但大家都知道,要減少犧牲,就一定要反擊,而反擊就一定有犧牲.我會想像,浮喺水面嘅同路人,出世之時點樣為一家人帶黎希望,在生之時點樣為身邊人帶黎歡笑,而身故之後又會點樣令所有愛佢嘅人痛苦終生——我唔希望我所重視嘅任何個體突然離開呢個世界,全因為我所屬於嘅共同體實在太值得留戀.我可以做嘅,就只有拉住仍然努力生活嘅靈魂,留住已經離開現世嘅靈魂,然後帶住佢地一筆筆或輕或重嘅人情債,保護自己民族,探索世間真理,行到我唔可以再行落去為止.當偷生已經唔係選擇,我地只可以生存落去,不成功,便成仁.
衷心感激所有問過我問題嘅朋友,同埋相信我會提供到答案嘅朋友.大家每個好奇嘅靈魂,都係我尚算短暫嘅生命之所以要存在嘅重大原因,我會銘記於心,以身相報.終有一日,我會精進有成,成為最值得信賴嘅人,為促成香港民族立國以及東亞秩序重整,鞠躬盡瘁,死而後已.我只係平凡人,但我會轉化痛苦,挑戰極限,但求喺離世之時,還清一切,不拖不欠.


text:
「喺你前面有兩塊玻璃地板,一塊係普通玻璃,一塊係 #強化玻璃,你會點揀?」
唔知大家有冇睇過一啲影片有人喺塊玻璃上面行路🚶♂,好似好危險咁,原來佢哋都係企喺強化玻璃上面,所以唔會破裂.咁究竟強化玻璃同普通玻璃有啲咩分別呢?
強化玻璃通常係普通玻璃經過強化處理(tempering)後嘅產品,玻璃將會放喺火爐中加熱🔥令到玻璃變軟,然後以非常快嘅時間冷卻,表面快速硬化收縮,但玻璃內部仍然未完全硬化,呢個時候玻璃表面及內部就產生額外嘅應力,從而變得堅硬;強化玻璃嘅抗壓能力比普通玻璃強4到5倍,能承受嘅重量因此而增加.
大家最關心嘅問題可能係,究竟我哋可唔可以分辨到塊玻璃係普通玻璃定係強化玻璃呢❓單憑用眼👀事實上係好難去分辨,我哋需要借助額外嘅工具或條件去觀察.原來喺進行強化處理之後玻璃表面嘅結晶結構會有所改變,由一大片結晶變成一塊塊細小嘅結晶,光進入去呢啲細小結晶群時產生雙折射現象(bi-refringent effect),當使用偏振濾鏡或者特定嘅角度下詭就會產生一啲特別嘅排列圖案(Strain pattern),不過角度唔啱或者沒有光源🔦都無辦法睇到.
喺陽光普照☀嘅時候,大家不妨望一望大廈🏢嘅玻璃幕牆睇下見唔見到一啲條紋圖案啦❗
–


text:
(柴犬7件要事 養柴犬前必讀須知)
日本犬係其中最多人養嘅莫過於柴犬,英文名叫Shiba Inu,響日本被養嘅品種超過80%係柴犬,主要原因係響六種日本犬之中,只有柴犬係屬於中小型犬,平均身高只係得40厘米左右,就算屋企面積唔大都適合飼養,柴犬唔止外型的骰,顏值亦相當可愛,所以響香港呢個寸金尺土嘅地方,養柴犬亦係頭號選擇,但唔好俾柴犬可愛嘅外表蒙蔽而掉以輕心,免得後悔莫及.柴犬屬於難訓練,服從性唔高,性格固執,有外國研究指出,柴犬基因響85種犬種中最接近狼,所謂細時唔教,大左你會訓唔著覺,如果你諗住養柴犬,或者你嘅柴犬毛孩只有幾個月大,呢篇文章絕對幫到你,養柴犬7大要領,知己知彼,係各位主人或準主人嘅責任.
1. 柴犬服從性低,應把握訓練黃金期
養柴犬嘅訓練黃金期係半歲之前,柴犬狼性高,響佢仲未懂事前,訓練有助提高柴犬建立階級觀念,認識邊個係主人,學識尊重主人命令,但前提係要佢認主亦有難度,建議搵專業人士俾意見再獻出愛與誠感化,柴犬亦因為狼性高,護食情況嚴重,唔好以為佢細細隻,咬你當𢯎痕,狼性驅使下柴犬攻擊力強,曾經作為獵犬咬合力唔係講玩,一個唔留神諗住幫佢執返地下啲狗糧隨時狗咬呂洞賓,所以柴犬半歲前BB期嘅訓練係非常重要.
2. 柴犬甩毛情況令人崩潰
雖然每個狗種嘅毛孩都會甩毛,但柴犬甩毛嘅情況相當嚴重,清理都令你心情灰過灰熊,柴犬踏入生育期,成長期,老年期,營養唔均衡,曬唔夠太陽,心情唔靚都會大量甩毛,建議從三方面著手.
飲食方面:食物中加入卵磷脂,可以提高狗狗毛髮健康,緩和大量甩毛嘅情況,避免毛孩攝取過量鹽分.
清潔方面:有啲主人好好,用自己嘅名牌洗頭水幫毛孩沖涼,好心做壞事,人用嘅洗頭水係針對人嘅毛髮設計,柴犬本身毛髮難打理,當然要用狗狗專用嘅沖涼液啦,同人肚餓唔會開狗罐頭食一樣道理,仲要定時為狗狗滅蟲,確保甩毛唔係因為皮膚病.
生活習慣:多啲出去曬下太陽,陽光中含柴外線有助殺菌,促進毛髮健康生長,要保持每日梳毛,防止毛髮打結.
3. 性格外向,渾身是電
柴犬性格外向唔係指佢鐘意交友,佢係精力旺盛需要放電,可以的話一日三次,每次半粒鐘,柴犬散步有助發洩過剩精力,你唔帶出街困佢響屋企,心情唔靚日日同你屋企大裝修你都幾頭痛,所以唔好懶,自己要返工最好搵屋企人帶去散步,否則容易出現行為問題,到時要撥亂反正就更加困難,後悔莫及.
4. 捕獵天性,交友困難
柴犬並唔係交友高手,其他毛孩主動示好隨時見紅,出門最好戴口罩,狗帶,主人應該主動帶領毛孩習慣同其他狗和平共處,捕獵天性令佢地見到行動快捷嘅野會相當興奮,尤其係貓,冇狗繩又服從性低,一時衝動連今晚返唔返嚟食飯都冇交帶就已經光速消失,叫都叫唔住,所以狗帶係出門必備,直到柴犬服從性提高先好慢慢俾佢自由奔跑.
5. 愛挑食,易肥
柴犬挑食情況不容忽視,佢唔鍾意食,佢就一啖都唔食,有好多主人會覺得佢肚餓到頂唔順就會食,最後往往係你頂唔順,柴犬長期食同一隻糧會導致挑食,建議半年至九個月換口味,盡量都係餵狗糧,亦唔好因為想佢可愛啲谷肥佢咩都俾佢食,柴犬骨骼有缺陷,體重過重會加劇柴犬骨骼問題,柴犬屬中小型狗種,腳嘅長度同支撐力不足以支持超重,唔好因為自己私心,害狗一生.
6. 性格高傲,獨立
柴犬性格高傲但絕對唔宅心仁厚,脾氣話嚟就嚟,平時唔鍾意俾人摸,柴柴唔屬於好黏人嘅狗狗,如果主人以外嘅人想摸就摸,隨時受傷,就算係主人都要留意柴犬嘅反應,如果狗狗明顯表達唔鍾意,就唔好再摸嚟摸去,柴犬思想獨立,咬傷主人嘅報導不絕於耳,當然訓練好緊要,但主人同狗狗之間嘅互相尊重就更加唔少得.
7. 天性頑劣,愛攪對抗
柴犬並唔係因為蠢而難教,反而學野好快,但天生比較曳,鍾意唱反調,你話去東佢就去西,考驗主人耐性,有時佢地明明聽到指令,但係會扮懵扮傻扮聽唔到,挑戰你獲取成就感,當佢唔聽指令嘅時候,唔好即時處罰,狗狗唔係你扯線公仔,多忍讓,多包容先係養柴犬最好嘅相處之道.
養寵物同小朋友BB仔一樣,最重要係有耐性,尤其係柴犬BB呢個比較難教嘅狗種,冇耐性又教唔好盞自己激氣,當然唔係每隻柴犬都難教,係咪乖柴柴取決主人風格,柴犬平時可愛有加,惡起嚟堪比阿媽,養前諗清楚,養咗先後悔就唔好啦,柴犬雖然適合大細家居環境,但唔係咁啱新手,要養你預左精神,時間,愛心,耐性決一不可.


text:
我哋經常講:要某個人對你賣嘅產品有興趣,甚至要佢拎錢嚟購買,你首先要令佢感覺自己係需要尼個產品.點樣令佢感覺有需要呢?一個非常有效嘅招數就係刺激痛點.
就係挖佢現實生活中嘅痛點,或者係依家使用方案嘅唔如意,狠狠挖一挖,再問佢:痛唔痛?痛嘅話,唔緊要,我有解藥畀你.
尼個方法係百試百靈嘅,但有好多人話:你講嘅尼個方法我試過喇,效果唔大.問佢係點做,大多數嘅回答:
我就話畀顧客聽尼個產品可以幫你解決失眠問題,令你以後就可以訓返覺好.失眠就係顧客嘅痛點啊,而我嘅產品就可以解決失眠尼個問題啊.
但尼度就有2個問題:第一,如果單講失眠,顧客會諗可能過一排可能會好D,有無嚴重到要用產品調理.第二,我好憎失眠嘅,但可以浸下腳,喝杯熱鮮奶,或者係用精油滴下枕頭都可以,無必要買你嘅產品.
有無發覺?痛點銷售過程係錯嘅.所以點解你用落無效果.用痛點銷售嘅成功正確方法應該有3步:
Table of Contents
第一步,診斷痛點
傳統銷售路徑,通常係依據“我哋想點做”,而唔係“客人想要我哋點做”.實際上,對於銷售黎講,真正主導嘅就係客人所感所想,診斷客人痛點嘅最終目的係滿足客人需求,贏得市場.
站係用戶角度去考量問題,可以更容易篩選出邊d 先係用戶最在意嘅痛點,對症下藥.
第二步,凸顯差異
就好似我哋提到嘅第二個問題,顧客有好多替代方案,點解要揀你呢?所以,從尼個角度嚟講,痛點嘅本質,係基於對比.對某一項產品或服務嘅期望值過高,而實際購買嘅產品或服務達唔到尼個期望值,結果就係落差.尼種由對比而嘅嘅落差,會畀客人帶嚟痛苦.銷售人員應該根據對比,搵到企業產品/服務同競爭產品嘅差異,提煉出差異化優勢,更容易打動客人.
第三步,證明收益
要形象具體咁將產品/服務能帶畀尼客人嘅差異化價值,好處展示出嚟,可以藉鑑一D數據嘅產品介紹,而唔係空泛嘅描述.
注意,實際運用中,以上步驟有可能並存,甚至打亂先後次序,一切以實際情況為準,要識得變通.
下面我就曾經睇到嘅經典案例同大家解讀下:
初步:診斷痛點
曾經有一位客人到傢俬鋪想買一張Office櫈,Sales帶客人睇咗一圈.發生跟住落嚟嘅對話:
Sales:“先生,您想買一張咩櫈呢?”
客人:“平時Office用嘅.”
Sales:“您有咩特殊嘅要求嗎?”
客人:“我有時候覺得頸椎疼,想搵個符合人體工學嘅.咁張櫈幾錢?”
尼度,就通過詢問掌握到顧客嘅痛點,就係頸椎疼.
第二步:凸顯差異
Sales:“ 3000蚊.”
客人:“尼一張點解比較貴?果邊有一張睇落差唔多,只係要1500元.而且我睇尼張應該更平先啱,因為平D果張睇落靚d.”
Sales:“先生,請您坐低親身體驗一下.”
客人聽佢講,坐咗一陣,感覺比$1500嘅果款稍微硬一d,坐起嚟都幾舒服嘅.
第三步:證明收益
Sales等客人試坐完櫈後,接著話畀客人:
“ 1500嘅果張櫈坐起嚟較軟,覺得好舒服,反而係尼張3000嘅櫈您坐起嚟覺得唔係咁軟,因為櫈內嘅彈簧數係唔一樣,我哋尼款櫈由彈簧數比較多,唔會因變形而影響到坐姿.而坐姿不良會令人嘅脊椎骨側彎,好多人腰痛就係因為長期嘅坐姿不良而引起嘅.就尼張櫈嚟講,只係彈簧嘅成本就要多出將近1000元.(1511)同時尼張櫈旋轉嘅支架係純鋼嘅,佢比一般非純鋼嘅櫈壽命要長一倍,唔會因為過重嘅體重或長期嘅旋轉而磨損.尼張櫈嘅平均使用年期要比果張多一倍,使用嘅材料都係最好嘅.
“另外,尼張櫈,睇起嚟無果張咁靚,但佢完全係依照人體工程學來設計嘅,坐起嚟雖然唔係軟綿綿嘅,就令您坐好耐嘅時間都唔會覺得攰.一張好嘅櫈對長時間坐櫈上嚟做野嘅人嚟講,實在係非常重要嘅.尼張櫈雖然唔係咁顯眼,就係一張手工設計嘅櫈.果張1500元嘅櫈好好睇,但質量就差一D.”
客人聽咗尼位Sales嘅介紹後,心裡想:還好只貴1500元,但係為咗保護我嘅脊椎,就算貴3000我都會買尼張人體工學嘅.
尼名Sales就利用咗用戶嘅痛點,用簡明易懂嘅語言成功講服了客人,將價格更高嘅產品推銷出去.
當顧客試用後,糾結係平嘅櫈反而更舒服,銷售員通過競爭產品比較,指出平櫈嘅缺點,以及會為顧客帶嚟嘅影響,同時,凸顯除咗貴櫈嘅優勢,被賦予咗尼個差異化特色可以畀顧客帶嚟嘅價值利益,而且尼個利益係符合解決顧客嘅核心需求嘅,就係舒緩頸椎疼痛尼個痛點.所以,成功令客人購買一開始並唔太鐘意嘅貴櫈.
總之,痛點嘅本質係差異,所以,銷售嘅關鍵唔單止要將痛點挖出嚟,然後畀出你嘅產品,就係解藥.你仲要同顧客凸顯解決痛點方面嘅產品差異和利益.


text:
(产品名称):精选优质艾绒坐垫
(产品布料):外套:纯棉
(产品内芯):精选优质纯艾绒
(产品包装):外层面料,里层纯棉制作,中间层优质养生艾绒填充,隐形拉链设计,方便拆开清洗,精致透明袋包装.外套为拉链式,可以拆洗
南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳仙草药业有限公司南阳


text:
C君自度愛的宣言冧天頤 自爆受黃子華感召決定結婚
撰文,圖片:東方新地
C君自度愛的宣言 姊妹團玩新郎考驗兄弟情
當日中午C君著上傳統馬褂,同一眾星級兄弟團到酒店接新娘,對於姊妹團提出要9,990萬,C君笑言:「你哋要呢個數,李嘉誠都娶唔到老婆啦!」最終C君以一封「開心大利是」順利過咗第一關!其後C君同班兄弟團要接受三個遊戲考驗,包括C君要戴眼罩口含唇膏為兄弟搽唇膏,兄弟嘴對嘴傳送心心膠片以及C君瞓地被口含餅乾嘅兄弟騎住做掌上壓,C君更慘被蕭正楠噴到成面餅碎㖭!最後當然係愛的宣言環節,C君一改傳統,表示自己所寫嘅「愛的誓言」與別不同:「天頤婚前一直都唔畀我叫老婆,太太,就算有人叫佢做C君老婆,佢都第一時間否認,強調只係我女朋友.不過過咗今日可以每日叫你老婆啦.一直以嚟好多新人都係讀愛的宣言,但係宣言係可以改或者唔算數,我自己度咗一段愛的誓言,如果做唔到就天打雷劈.」聽到老公自度夾雜文言文嘅誓言,黃天頤既感動又開心.
陸永:二人最襯係身高 C君自爆受子華感召結婚
一對新人於四季酒店筵開21席宴請親朋,現場布置有龍鳳刺繡,C君更邀得日本書法家題「幸運」二字作佈景板.圈中唔少紅星好友包括:黃子華,鄭裕玲,容祖兒,蔡卓妍, 謝安琪,張繼聰等均有到賀,當中喜宴稀客子華同Do姐更被安排坐埋 一齊,旋成為集郵對象全晚影唔停!期間一對新人聯同兄弟團現身受訪,陸永爆料:「佢哋真係襯,特別係身高,佢哋識咗20幾年,C君好細個就暗戀佢.」C君鬼馬話係明戀:「單戀咗十幾年終於可以拍拖唔通諗分手咩,梗想開花結果.黃子華曾經喺棟篤笑中講過搵到好相處嘅伴侶,諗到佢係唔會為你帶來唔開心,咁有智慧嘅人都咁講梗係要結婚.」C君話佢個「愛的誓言」,亦係參考黃子華棟篤笑嘅內容而寫!至於老婆黃天頤就話兩個人相處間中亦有嗌交,反而今次籌備婚禮時就完全冇,好神奇!兩公婆打算先休息幾日抖下,下年先至去度蜜月喎.


text:
粵語到底係咪方言?
究竟乜嘢係方言,又係咪等於dialect?如果唔係,有冇其他譯法?
到底語言,方言係語言學標籤,定係政治標籤?
三條村點由講一隻話變成講三隻話?明明係同一隻話,點解啲人要堅持標籤成四隻唔同嘅語言?
喺YouTube收聽
成爲會員除咗有足本逐字稿,仲有得投票,參與Discord添!
Continue reading
一講到學法文,好多人就講啲數字幾難計,啲男女冇可能記晒.其實學法文,係咪啲人講到咁難呢?
我就住每個難處,逐個為你解構.
(粵文字幕)下面足本版
Continue reading
中國教育部想香港點改變語言教育政策?iOS加拼音打粵語但係冇粵語輸入係咩玩法?究竟同志要驕傲定自豪?原來單數they仲耐過單數you?點解瑞典文要抄鄰國話嘅「佢」?點解唔可以講「我娶畀你」?
今集絮言.狂想同你跨越「同志自豪月」 (Pride Month),遊走喺語言,社會,性/別之間.
喺YouTube收聽
成爲會員除咗有足本逐字稿,仲有得投票,參與Discord,同埋以下額外內容添!
Continue reading
- #Pride 廣東話點譯好?
- gay有冇大細階之分?
- 親戚稱謂有冇得性別中立?


text:
澳門5AX巴士
澳門5AX巴士係一條由新福利做緊,而跳站形式由旅遊塔來回華大新村嘅循環快速巴士線,只係響朝早繁忙時間服務.
背景[編輯]
2017年9月23號,由於8月23號關閘總站被天鴿風災帶嚟嘅風暴潮搞到爛嗮而停用,加埋九月開學嘅客流上升,交通事務局經過評估5號嘅客流情況,為咗加快疏導乘客,調配現有資源,將5號一啲班次抽出嚟行呢條線,畀咗新福利做,而跳站嘅快速巴士運作,加快疏散乘客,等中途站啲乘客可以上到車;至於5號朝早班次就因為開咗5AX而下調,5號朝早班次由五到八分鐘一班調整到六到八分鐘一班[1].
2017年12月10號,澳門舉行公益金百萬行,媽閣係公益金百萬行嘅終點,所以有量人流等搭巴士走人,5AX巴士響當日禮拜日係停駛唔提供服務,但係就響現場出現,懷疑新福利擅自派車提供服務,再先斬後奏同當局提出申請,所以無論係交通事務局定新福利本身網站都冇提到公益金百萬行期間會開通呢條線[2].
2017年12月15號,輕軌媽閣站前期建造工程動工,西灣湖景大馬路嘅「媽閣總站」實施有限度通車.由於工地會佔用部分巴士站,為咗方便巴士運作,頭班車開始臨時加停「澳門旅遊塔」巴士站畀乘客落車,而臨時巴士總站就設響「旅遊塔/行車隧道」巴士站附近畀巴士停泊同乘客上車,由臨時巴士總站開出之後先會到「媽閣總站」巴士站上落客.
2018年4月16號,交通事務局召開記者會,公佈巴士加價同回應4月15號嘅氹仔嘉樂庇總督馬路巴士奪命交通意外,會上交通事務局局長林衍新局先公佈會響4月21號澳門所有公共巴士統一收六蚊葡幣,用澳門通拍卡畀錢就分普通線同快線收費,普通線收三蚊葡幣而快線就收四蚊,餘額由政府補貼,學生卡就響澳門通嘅價錢上再半價,老人同殘疾人士免費,將原本傾好嘅分澳門居民澳門通同普通澳門通收費(普通澳門通重有補助不過補少啲),學生寒暑假期間取消優惠,老人同殘疾人士卡朝早同晏晝繁忙時間取消優惠(唔想老人同殘疾人士同返工啲人逼車)嘅全部內容唔實行,又將六十分鐘入面補差價由澳門線轉氹仔線嘅轉乘安排取消,澳門線轉氹仔線受澳門線轉澳門線轉乘時間一樣四十五分鐘,轉路環線就保留六十分鐘轉乘時間,林衍新話加價係基於澳門巴士好多年都冇加價(同樣理由已經響早排交通事務局服務費,鎖轆費,分階段調整咪錶收費用過),同埋佢嘅局預算冇加,但係補貼巴士公司嘅錢就不停噉加,所以點都要加,重話加幅比2008年巴士加價幅度細,調整幅度相對溫和,被人批評交通事務局冇經過大多數民意支持就霸王硬上弓話加就加夾硬嚟,2008年巴士雖然加價,但係當年第一任交通事務局局長汪雲為咗吸引多啲人搭巴士支持綠色出行,第一次推出澳門通拍卡有補貼,變相減咗價,但係由於冇區分澳門居民同遊客,所以交通事務局補貼費用年年上升,惹嚟澳門市民反感,要求區分收費,但今次方案諮詢嗰陣有提到,但冇實行[3][4].
2018年4月21號,澳門巴士票價調整,呢條線嘅收費亦跟住調整:全程收費係六蚊葡幣,唔再分區收費.
2020年2月4號,因應武漢肺炎澳門疫情,為避免社會資源浪費一度停開,直到3月2號.
2020年6月,呢條線改為星期一至五開,星期六唔開,尾班車時間一度改為朝早9點.2021年1月4號開始恢復番尾班車時間為朝早十點.
走線[編輯]
車費[編輯]
- 全程車費:澳門幣三個二.
- 用澳門通全民卡,只係扣四蚊,其餘由政府畀.
- 用澳門通學生卡,只係扣兩蚊,其餘由政府畀.
- 用澳門通長者卡同殘疾卡,免費,全部由政府畀.
服務[編輯]
停站[編輯]
攷[編輯]
睇埋[編輯]
拎[編輯]
- (繁體中文)澳門新福利公共汽車有限公司官方網站


text:
70年代至今 本地男生髮型進化史
text-AIR
70年代-Mod仔「椰殼頭」
受英國倫敦嘅Mod文化影響,當年好多band都係梳呢個髮型,包括The Who同Queen,後嚟90年代嘅Oasis都係致敬呢個文化.當年香港嘅歌王許冠傑同勁band 溫拿,都係梳呢個頭.
Queen嘅主音Freddie Mercury
80年代-鴨尾頭
張國榮嘅鴨尾頭喺當年冇得輸,到而家有興番嘅現象,不過香港好難再出一個好似哥哥咁靚仔,咁carry到鴨尾頭嘅artist喇.
90年代中-杜拉格斯頭
90後同00後可能到最近睇《爸爸去哪兒》先知道,邊個係當年嘅台灣小旋風林志穎,當年佢幾乎紅過晒香港嘅歌手,佢同郭富城嗰陣都好出名,梳呢個3/7分界嘅《龍球Z》杜拉格斯頭,嗰陣香港所有男仔都照跟!
90年代尾,00年代初-金毛,長髮
當年嘅《古惑仔》帶起咗所謂嘅MK文化,浩南,即係伊健嘅長髮成為模仿對象,另外一位MK少祖謝霆鋒啱啱出道,做繼承咗分界頭,不過佢染埋金毛,仲要襯CHROME HEARTS同喇叭褲,贏晒啦!
00年代尾-飛輪海頭
呢個時候台劇同台灣樂壇爆咗隊飛輪海出嚟,個個都長頭髮大陰,新一代MK後生仔就係梳呢個頭.
10年代至今-都敏俊頭,柏豪頭
潮流興番美國古着,自然梳番嗰個年代嘅頭,日本係WTAPS嘅TET西山徹,本地有大文豪周柏豪,都係兩邊剷青,中間落髮臘梳向後,非常易搞.另外上年大hit嘅《來自星星的你》,男主角金秀賢個前陰頭都好多人跟,你係咪呢?
延伸閱讀:眼鏡特集首回:鏡形配襯大法!


text:
中華民國
中華民國係位在東亞地區嘅共和立憲制國家,嘛係亞洲最早嘅民主共和國.中華民國在新曆1912年正月一號宣布正式成立,接手清朝統治大陸撈蒙古地區.1945年聯合國成立嘅時節,係創始成員國,在1971年退出聯合國前麻擔任聯合國安全理事會嘅常任理事國.1912年到1971年間廣泛承認代表中國,這滿則受到領土撈政治因素影響而在許多國際場合分稱作臺灣或者中華臺北.而這滿日中華民國實際管轄嘅領土有超過99%位到臺灣島,另外還包括澎湖群島,金門群島,馬祖列島,烏坵列島,部分南海諸島等島嶼,首都撈中央政府所在地位到臺北市. 在經歷軍閥割據嘅時節,中國抗日戰爭以及國共內戰後,以中國國民黨為首嘅中華民國政府在1949年撤往臺灣地區,而中國共產黨則在中國大陸成立中華人民共撈國.儘管這種時節中華民國單淨控制臺灣撈周邊島嶼,但是受冷戰局勢影響仍分聯合國撈大多數西方國家看到中國嘅合法代表.毋過中華人民共撈國到1971年取代中華民國在聯合國所持嘅中國席次,中華民國嘛宣布退出聯合國後,許多國家接連宣布撈中華民國斷交而失去廣泛地外交承認.在這般情況下中華民國一方面快速發展經濟,除了分列入亞洲四細龍嘅一外,嘛成為世界上排行第21名嘅經濟體;另一方面則開始從事民主改革工作,從原本威權主義嘅一黨制國家發展成多黨民主嘅直接民選國家,享有高度新聞自由,醫療保健,公共教育,經濟自由撈人文發展. 中華民國政府多次主張依據《中華民國憲法》而擁有「中國」嘅主權,這包括過去所統治嘅中國大陸地區.但自1992年開始政府毋再把反攻大陸看到佢政治目標,有關憲法中所提到嘅領土疆域問題嘛引起許多爭論,而這滿日政府嘅政治立場則很大程度上取決到執政嘅政治聯盟.同嘅時節中華人民共撈國嘛聲稱自己係中國唯一合法代表,表示臺灣係佢擁有主權嘅第23個省份,進而否認中華民國作為主權國家嘅地位撈存在.此外中華人民共撈國政府還表示如果發表任何臺灣共撈國獨立聲明,或者係認為撈平統一嘅可能性完全喪失嘅時節,中華人民共撈國有權力針對臺灣地區使用武力作為回應.


text:
呢個年代,大眾高呼拒絕標籤,但談何容易?
正如望住喺時尚圈打滾多年嘅Chris Chan,觀其衣著打扮及國際知名網購平台亞太區市場部總監嘅身份,大概好多人同我一樣,認定佢只會光顧高級髮型屋.呢啲咪標籤囉﹗時尚達人就唔會幫襯速剪店咩?速剪店就一定係唔靚唔專業咩?
Chris自言︰「做咗luxury咁耐 ,我觀察到市場好兩極化,一係要最誇張嘅luxury, 一係就要走mass market.」更重要嘅係,以往只會光顧高級salon嘅佢在疫情期間試過速剪後返唔到轉頭﹗「原來係幾物超所值,可惜坊間速剪店良莠不齊,所以我想開一間,即使係短短十幾分鐘,我想客人入到嚟依然可以享受及放鬆,香港人實在太緊張喇﹗」呢啲咪將心比己囉﹗
如是者,Chris同朋友合資喺屯門開設型格速剪店CLEAN CUT(清剪),望吓店舖相片,咁嘅裝修,點估到一口價$80﹗幾時都話,好多嘢唔好只睇表面﹗
Chris @ 網購平台亞太區市場總監
抗疫都要靚,做得fashion都係貪靚啦﹗
Chris 現為國際知名網購平台的亞太區市場部總監,在此之前,曾在某本地時裝集團任職多年,筆者一直知道這個時尚達人的存在,私底下卻不認識.直至早前在某共同朋友的社交平台看到他開了速剪店的帖文,腦內即時彈出「咁得意﹗」三個字.疫情下大家不再安份,敢作新嘗試不再是新奇事,奇就奇在穿梭於luxury brand之間嘅fashionista竟然選擇開一間一口價$80速剪店,我所指嘅得意正是這種反差萌.
「我份人一方面好理性一方面又好感性﹗做咗十幾年fashion 都想試吓啲新嘅嘢,做得fashion其實都係貪靚啦,除咗時裝之外又想扮靚咁做咩呢,都係beauty 或salon,點樣令成個人grooming好睇啲,數吓數吓都唔係得返好多,就開salon啦﹗理性方面,而家份工係睇網購,好多都係數據分析,咁我都鍾意計吓數,計計吓發現做到生意嗰個scalability(可擴增性)ok喎﹗我做咗luxury咁耐,觀察到市場好兩極化,你一係要最誇張嘅luxury, 一係就要走mass market,所以決定開價錢較貼地嘅速剪店﹗」
「做得fashion都係貪靚」某程度上係嘅,咁貪靚都唔係今時今日嘅事,係乜嘢觸發你行呢一步呢?就係因為疫情?「其實幾年前已經有諗,咁最主要原因都係因為疫情重.疫情對我影響好大,我係一個好鍾意做嘢嘅人,我每日都會花好多時間喺office,以前如果我唔係出business trip 我就唔會放假.今年無得出trip迫住放假就喺香港周圍explore.開速剪店個idea係我諗先嘅,但因為有份正職,而我又好想開始做啲嘢,咁我就同身邊可能有興趣嘅人傾,如果我係可以convince(說服)到佢哋而自己亦believe件事,即係可行啦﹗應該係上年六七月左右,覺得真係要開始,大家都有落手落腳,歷時準備大約5個月左右,終於喺年底開張.」
試過就知物超所值,疫情下大家都想慳啲﹗
COVID-19雖然暫時不致於是人類歷史上造成最多死亡的傳染病,卻徹底改變全人類的生活習慣.好多嘢從前我哋認定無可能,如今大家都明白nothing is impossible.以前嘅Chris從未幫襯過速剪店,疫情下終於嘗試第一次.「老實講,疫情前我無試過(速剪),疫情期間有時幫吓家姐手湊吓細路,有次行過一間只提供單剪服務嘅髮型屋,細路仔同我講︰『舅父,我喺度剪頭髮㗎﹗』我見好似幾得意就試吓,試咗一兩次之後覺得真係幾物超所值,咁疫情我都想慳啲嘛﹗我諗大家收入或多或少都有影響㗎﹗之後再試多一兩間(速剪店),發現都幾良莠不齊,有啲真係好求其,價錢貼地啫都唔可以求其得咁緊要,所以我決定開一間都係價錢貼地,但係我想俾大家luxury嘅感覺,即係舖頭嘅裝修,環境,師傅嘅手勢都要有一定水準.」
疫情下,熱愛工作嘅Chris選擇唔俾自己停落嚟,因為永遠唔會有最好嘅timing.Chris︰「我覺得中國人用嘅詞語係好有意思嘅,危機危機,有危就會有機,呢個世界有啲嘢跌咗就會有啲嘢升上嚟,可能好多人初初都無諗過做delivery會咁成功添,
只要你睇準時機同埋believe in呢樣嘢就要嘗試去做,永遠唔會有最好嘅timing﹗」咁正職又點?「難度一定有,但時間係安排出嚟,同埋我都提過我好鍾意做嘢,我係enjoy嘅暫時.加上我份工係晏晝或夜晚比較忙,因為我嘅對象係喺美國英國,所以唔會好影響日常工作.」
日系設計著重空間感,十幾分鐘剪髮過程都可以享受放鬆
香港常見嘅速剪店往往是地方狹窄且無裝修可言,未入到去已經feel到個趕字,而且往往滿店盡是踢住拖鞋嘅男性街坊.坦白講,我未幫襯過速剪店,但係嚟到CLEAN CUT,的確有少少心動想試吓,因為呢間速剪店嘅裝修及細節位絕對係顛覆咗我對速剪店嘅印象.
Chris︰「因為疫情關係,設計呢啲booth就諗一定要有咁上下距離,始終唔知疫情會發展成點,唔想每個位之間咁迫.雖然唔係屏風,都有少少屏風嘅阻隔作用,二來因為我係日本控,我諗好多同我差唔多嗰個年代嘅人,無論而家或者曾經都係日本控,我好鍾意無印(良品)呢個品牌,長青,無菌,好fit到疫情需要.而你見到呢啲booth之所以咁設計,係參考以前去日本旅行嗰陣見到嘅日本建築有類似咁嘅形狀,日本有間幾出名嘅酒店都係呢個形狀.至於呢塊圓形鏡,如果你去過京都或者去過啲寺廟禪修,應該會記得喺寺廟望出去會有塊圓形鏡 ,感覺好似好relax咁.我唔想俾人感覺到雖然係短短嗰十幾分鐘,都好似好趕急想趕你走咁 ,我想客人入到嚟都依然可以享受放鬆,香港人實在太緊張喇﹗」
開業個多月,CLEAN CUT(清剪)團隊常在社交平台上載顧客剪後靚相,原來都有好多女性同我一樣被呢間非一般速剪店吸引住.Chris︰「開店前觀察到大部分速剪店主要做男仔生意,但其實女仔都有呢個需要,有時髮尾或瀏海長咗少少,又或者頭髮有少少分岔,可能需要修一修,如果光顧其他salon可能修一修都要八百至一千蚊剪一個頭,如果大家知道有呢個option,花幾十蚊就可以將唔鍾意嘅分岔頭髮或瀏海剪咗佢,對我哋或顧客嚟謂都係各取所需囉﹗有啲人剪完頭嗰一刻好靚,可能兩日之後個shape就無咗,髮型係要修㗎嘛﹗我哋女性顧客嘅比例已經高過其他速剪店,相信嚟緊嘅比例會愈嚟愈高,同埋揀呢間舖都有少少策略性,附近都係化妝品店,行嘅人都係女性為主,我哋好希望女性客戶群試下呢個service.」
CLEAN CUT(清剪)團隊常在社交平台上載顧客剪後靚相,好多女仔幫襯啊~~~
可惜屯門離我家偏遠,否則我應該好快會再出現,好彩Chris報喜︰「地點好重要,我哋主要target人口密集嘅新市鎮,繼屯門之後都想喺觀塘,荃灣,黃大仙等地開分店,希望生意ok啦﹗」最希望咩人嚟幫襯啊?Chris諗咗幾秒︰「嗯…車銀優囉﹗因為佢個髮型係好簡單中分學生頭,但呢啲髮型長咗會令面形睇落好似拉闊咗咁,需要成日修側邊,呢度嘅service就啱啱好,如果你想執吓個髮型但又唔係好得閒,或者覺得要維持髮型係好嘥時間嘅事,呢個service啱啱好,無理由次次都俾成千蚊修少少㗎﹗」
就算你未必可以好似Chris咁趁疫情拿出時間及金錢開拓新事業,都可以盡量諗下有咩利人利己嘅事可以做,同意Chris所言︰「疫情下大家都想慳啲」,但係慳還慳,好𢯊精神係慳都要靚,CLEAN CUT 清剪嘅出現絕對來得合時﹗
CLEAN CUT 清剪
屯門市廣場一期一樓1126號舖
Instagram / cleancuthk
Facebook / CLEANCUTHK


text:
「雞年」
今年嘅雞年好特別,點解?因為係今年係雙春兼潤月.即係點解?因為今年嘅農曆正月初七同埋十二月十九日都係立春節氣.雙春嘅意思就係指一年有兩個「立春」節氣.而今年亦都有兩個農曆六月,一個係正六月,一個係閏六月,一正一潤,所以就叫做潤六月.咁雙春加埋閏六月,所以咪叫雙春兼閏月囉.今年應該會有好多人會結婚,因為好年嘛!不過依家訂酒席嘅話就或者有啲難因為通常好年都一早俾人訂晒!
「拜年」
恭喜發財!係度先同大家拜個年!祝大家「雞」年行大運,身體健康,財源廣進!今年係第二年同郭大少出去拜年,一如以往去完爺爺嫲嫲屋企之後就去親戚屋企,去完返屋企影張全家幅之後就去老婆屋企食開年飯!今年郭大少識行識走,去到邊就走到邊.因為嚟幾日都好勞碌,佢基本上都係車入面瞓,返到屋企可以話斷咗片.莫講話小朋友,其實大人都好攰...
「節目」
不過唔知點解每年嘅年初一都好似會天陰陰,落毛毛雨,但係今年就比起上年嘅新年暖得多.每年新年其實都好想去掃街同睇戲,不過而家有時朋友就真係難啲.而今年應該都會係屋企多,因為跟住兩日都係自己屋企食.好彩依家就算新年啲舖頭都會開,所以可以聽日先至買餸煮嘢.唔知大家新年又會有啲乜嘢節目呢?不多最緊要都係一家人齊齊整整咁就得!
Also published on Medium.


text:
Mirissa 另外一個活動就係賞鯨喇,其實我地都不太熱衷,但因為Mirissa無咩好做咁就去睇下喇,以為出海好好玩嘛,司機幫我地join,間公司係Mirissa Whale Explorers,佢就話6000lkr,其實我就覺得係5000咋,佢就食左1000,因為上船個時好似睇到其他人淨係收左5000咋...我地6點就上船喇,但係等到成7點3架船先開喎,已經覺得好離譜啦,隻船係兩層個啲,唔算大都唔算行得慢既.上左船成個幾鐘先開船啦.....
開左船揸左起碼成個鐘去左好遠終於見到有類似鯨魚既野出現,係好大群既,但係四圍都有船圍住佢地,咁大家都幾滿意依個結果既,但係睇到魚個時佢係唔想全船人企起身,可能驚反艇掛,不過是但啦坐係度都睇到.
但係!但係!重點就黎喇,睇完依群鯨之後大約10點幾11點就忽然間有條友係度同大家講野喇,就話 我地知道邊度有藍鯨睇呀,但係要揸多兩個半鐘先到喎,然後要多三個半鐘先返到去Mirissa呀,咁你地去唔去呀?如果唔去我要大家同意喎,費時你地返到去會投訴啦.當佢地咁樣講個時已經知佢咁講係大我地啦,其實好多人都明既,不過係有幾個人真係信佢地可以去睇到所以就話去囉無問題,佢地好似係中國人黎既.
其實我地都無咩mood要再去睇啦因為已經由睇完到個一刻係個海度飄左成九個字呀大佬,好想快啲走啦其實因為下午仲要去其他地方呀嘛.當有大部分人,好多都係外國人等到唔耐煩既時候佢都仲要唔肯返去,就咁就嘥左起碼九個字到一個鐘啦,然後總之勁奇怪又搞到我地過哂check out time啦,總之今次就好嬲喇,其實睇唔到咪睇唔到囉,做咩係度做場大龍鳳姐.
睇到鯨魚佢地就話係killer whale喇,但係我地現場睇都覺得唔係因為好細條既,而支鰭都唔係平時見到咁既,我覺得就係海豚黎.不過anyway,好過咩都睇唔到.
Mirissa上船既碼頭
唔係好大既船同埋都坐得幾滿
等左好耐終於出發
看到很多唔知係鯨定係海豚,真係好多


text:
話題女神兼人氣AV女優深田詠美,最近進行「裸藝」挑戰,即係只要一個鐵盤,遮住下體重要部位,究竟佢成唔成功呢?另外,男士自娛要用手,但英國有情趣玩具品牌就推出Hands-Free自娛玩具,唔知大家有冇興趣呢?
人氣AV女優兼網紅嘅深田詠美,最近喺網上又有新搞作,就係喺佢個YouTube頻道上進行「裸藝」挑戰.「裸藝」其實係日本諧星「AKIRA100%」嘅著名表演,係近乎全裸嘅情況下,用鐵盤遮住下體重要部位,並做出各種高難度動作,既有肢體動作,又唔可以走光,難度真係幾高.
詠美亦知呢種表演唔容易,故此喺影片開始時,佢先着住熱褲練習,練習一輪後就用鐵盤遮住下體,然後將熱褲同內褲統統除掉,結果佢挑戰成功!而網民一諗到鐵盤後面光脫脫,即時邪念大爆發,難怪影片上載4日已有過百萬次瀏覽,果然係話題性女神.
東京奧運進行得如火如荼,原來花邊新聞亦有唔少,其中一個就係關於選手村房間內嘅「防止性愛床」(Anti-Sex Bed),究竟係乜嘢一回事呢?有傳選手房間內以紙板做嘅床架,僅能承載一個人嘅重量,兩個人瞓上去就會塌,目的係為防止運動員進行床上運動.為咗實測一下床架嘅承受力,有5個運動員便嘗試一齊企上去,結果完全冇事,謠言自然不攻自破.
事實上,日本方面有解釋點解用紙板床架,目的係為環境永續發展着想,而以聚乙烯纖維製成嘅床墊,更可以回收作為原料循環使用添.不過,另外有7個運動員再嚟挑戰,喺床上跳嚟跳去,結果紙床板頂唔順爛咗,咁樣破壞公物就唔係咁好囉!
自娛係唔少男士解決需要嘅方法,雖然隨住J杯等情趣玩具嘅進化,自娛時唔使再下下摩打手,但始終都要用隻手拎住個J杯.英國情趣用品公司Hot Octopuss,便推出一款聲稱能解放男士雙手,名為「Guybrator」嘅自娛玩具,一套有兩件道具,一件係用嚟套喺兵器上,不但裝有一個多段震速嘅摩打,配合緊貼嘅設計,可以為兵器帶嚟美妙嘅刺激;另一件則係無線遙控器,用嚟控制震速.據廠方稱設計呢款玩具嘅目的,唔單止為解放男士雙手,唔使自娛到手軟之外,更重要係為手部活動不良,尤其係長者體驗性生活而設.
撰文:魂


text:
林盛斌今年已經40歲,踏入人生另一個階段的他,事業有成也是圈中的隱形富豪,早前遷入九龍塘3層豪宅,C君拜訪後都覺得好震撼.Bob早前分享成功致富之道,希望可以鼓勵在職年青人.
雖然阿Bob身兼多職,又做主持,司儀,演員及老闆,但能夠捱到今天實在不易.他坦言入行時捱過不少苦,由新城電台營業部推銷員做起,他寫道:「我人生第一份工,就係喺電台做Sales.當年我嘅銷售成績,今日回想返,算唔錯,由起初底薪六七千蚊,只係短短半年時間,到我離職嘅時候差唔多出緊六七萬一個月,以一個啱啱大學畢業出嚟做嘢嘅死靚仔嚟講,直頭係好似人生大贏家咁!」
對於成功之道,他有另一番見解:「點解我可以做到?因為我好明白一個道理:我唔係打緊一份工,我係經營緊我嘅生意,如果你只係當一份工,你得到嘅只係人工.如果你當係自己生意,你得到嘅就係利潤同回報.」
阿Bob又認為工作態度決定一切:「當你好重視你盤生意,覺得間公司你都有份嘅時候,你嘅目標,你嘅心態,你嘅想法,你嘅行為,同『只係當自己打份工』會有好大嘅分別.而呢個分別,經過一段日子,就會帶嚟好唔同嘅結果.」所以他希望以自己經歷鼓勵一眾打工仔,只要有心都可以踏上成功之路.
圖:IG@林盛斌


text:
Read full review
2014-06-22 11039 views
今次好搞笑咁黎左依到食野,不過大家都明白依到出名在D咩,所以都唔洗多講喇.一坐低,好好咁佢就比左每人一個茶包我地,斟水個位就每枱都有既,不過要小心D,因為好易就禁得出水,講下壽司先喇,其實都唔係話想像中咁差既,不過搶手既壽司唔會成日有,不過可以叫既, 首先就試左依個肉鬆壽司同肉鬆小卷最夠味,依個都唔差既,起碼正正常常,不過唔得既就係暖.之後就叫左幾個三文魚壽司,三文魚真係薄到傻,食落只係好似一舊飯放落口咁,之後八爪魚,螺肉個D都算正,可能係因為黎貨所以唔係太特別,另外就依個炸帶子壽司,不過其實賣相算係幾靚,金黃色都算炸得幾好,不過口感有D奇怪,唔太似帶子,因為唔太夠彈口,所以食落唔太好食,總睇黎講又唔係話想像中咁差既.
一坐低,好好咁佢就比左每人一個茶包我地,斟水個位就每枱都有既,不過要小心D,因為好易就禁得出水,
講下壽司先喇,其實都唔係話想像中咁差既,不過搶手既壽司唔會成日有,不過可以叫既, 首先就試左依個肉鬆壽司同肉鬆小卷最夠味,依個都唔差既,起碼正正常常,不過唔得既就係暖.
之後就叫左幾個三文魚壽司,三文魚真係薄到傻,食落只係好似一舊飯放落口咁,之後八爪魚,螺肉個D都算正,可能係因為黎貨所以唔係太特別,另外就依個炸帶子壽司,不過其實賣相算係幾靚,金黃色都算炸得幾好,不過口感有D奇怪,唔太似帶子,因為唔太夠彈口,所以食落唔太好食,總睇黎講又唔係話想像中咁差既.
Post


text:
2021年10月15日 星期五
韓懶
2021年10月11日 星期一
預風
2021年10月7日 星期四
My Apple pie
2021年10月5日 星期二
還原
芽菜鬆
包包外婆有兩味菜式做得好好,一味係豉油雞,無論色澤味道雞質感都係我無辦法做得出
另外一味好普通但我卻好鍾意就係芽菜鬆,呢味我可以還原得到
其實我無跟佢學過任何烹飪技巧甚至常識,以前我跟本就係一個廚房白痴(我舅母真係咁形容我架😂)
咁我點去還原呢個菜式?有一次我見到我媽炒芽菜鬆時拎住枝蠔油
而我知道芽菜要先用白鑊炒至乾身,咁豬肉碎當然要醃下啦
加少少酒可以癖草青味,就係咁1+1=2 道理我就還原到呢個菜式喇
包包亦都好鍾意呢個送飯菜式
甚至史無前例食人生最多植物(大豆芽)
唯一我無做得比我媽好就係大豆芽剁得唔夠碎咁囉
#我唔想挑戰豉油雞
食譜:
大豆芽 半斤至1斤
豬肉碎 1碗(用糖,生抽,生粉撈勻醃15分鐘或以上)
乾蔥粒 3粒 (切片)
蒜頭 1粒
蠔油 半湯匙
酒 2茶匙
做法:
大豆芽剁碎,然後用白鑊烘乾水份
2021年9月28日 星期二
止痕
2021年9月18日 星期六
秋前
做成芝士糊
2021年9月16日 星期四
小菜一碟
2021年9月13日 星期一
育成
海參炆鴨掌
一年容易又中秋,通常做節前總係會摷下屋企有乜整下
手痕就發下海參咁
炆鴨掌唔難但要入味又好易甩皮甩骨
我今次煮起d汁,將鴨掌同海參放入去浸過夜
第二日再煮滾佢埋獻,入味又完整
唔好理我係咪正宗煮法,煮得到又靚靚地就當成功啦啦啦
#我表姨同姨丈食完話質感剛好_哼~
#捉到米奇就係好既HelloKitty啦


text:
菠蘿山?青山?香港峽谷?有人話其實峽谷位置唔係屬於菠蘿山,我亦冇去認真查清楚,不過大部人都當菠蘿山就係呢個峽谷,而且見到越黎越多人去朝聖,去睇下所謂既香港大峽谷,今日就同大家介紹下.
路線容易行而且所需時間亦都好短,我行過2條唔同路線,其實2條都差唔多,睇自己個人需求.最大眾化既路線就係係屯門良景村基良小學後面沿石屎路上,雖然係普通石屎路但其實都幾斜.
行大約30-40分鐘(視乎速度),路況開始變平,就代表已經到良田坳了,向後望會見到青山發射站,再行多10分鐘左右就會見到一個好大既警告牌攔路.
唔洗一個鐘就到左峽谷位,係香港見到呢種景色都算幾特別.
影完相繼續向前行,過左石屎路後沿路都係沙石路,慢慢降落,行20分鐘左右已經落到去,會見到一個軍事禁區既牌,之後轉入石屎路向左行.
又係大約行20-30分鐘左右,就去到下白泥,撞岩時間可以睇埋日落先走,沿馬路繼續行返出去,去到白泥村村公所有村巴可以搭返出元朗.
路線2
至於另一條路線?其實係入到去下白泥,行去軍事禁區牌再行上去,然後沿路落返黎.邊條易行d?我覺得第2條易行d,只係交通唔方便,但起碼可以避左一開始良景去良田坳果段斜路,我上次想去影日落,7點幾先落山,行左5分鐘突然好多野飛上身,成面成身都係飛蟻,即刻跑落山,上到車發現自己成身同個袋都係半死既飛蟻,最後仲唔小心帶左幾隻返屋企添,自此發誓以後唔會再上菠蘿山.
(按:出發前請先評估自身體力,裝備,經驗及天氣.)
更多:
Fitz.hk Facebook專頁
[每個人心中有座山] 行極都未行完 大刀屻
[每個人心中有座山] 香港之巔大帽山
[行完食餐好] 5大海鮮團行山路線
[全港郊遊渡輪班次] 行山郊遊唔少得 (下)
Fitz Hiking 行山
分享連結:


text:
「質素」
唔知由幾時開始,香港人嘅質素好似每況越下,唔講仲以為佢哋係大陸人.以前如果你出去旅行,同人哋講你係香港嚟,通常當地人都會好客氣.但係依家就算你未表明自己係香港人,只要佢哋覺得你似大陸人嘅話,其實啲人嘅態度已經有所改變.以前我哋好強調自己係香港人係因為我哋唔想俾人覺得我哋係大陸人.只不過有啲人嘅行為同大陸人無分別.點解香港人嘅質素會倒退咗呢?好多時其實都係因為教育嘅問題!
「蒙羞」
每次睇到有啲匪夷所思嘅新聞,我都係度諗其實點解香港人嘅質素會係咁.今日竟然話有三個九十後嘅女仔係台灣嘅上引水產市場偷咗啲貴價嘢食,而最特別嘅就應該係偷完嘢之後竟然係廁所入面享用啲海鮮.真係除咗講離晒大普之外,都唔知可以講啲乜.當然有時你可以話係個別例子,不過當嚟啲事件一次又一次發生嘅時候,其實其他人就會開始標籤我哋香港人.如果唔想被標籤,大家真係要注意下我哋係其他國家嘅行為.
「自我」
有時香港人就係咁,係香港就會話啲遊客嘅行為影響自己,但係當佢哋去到其他國家旅遊嘅時候,就覺得自己大晒.嚟個就係質素嘅問題!而近年見到嘅問題都係一班比較年輕嘅小朋友.咁其實係唔係因為依家嘅社會同教育而造成?我相信或多或少都會有關係,所以作為父母就真係要身體力行.希望過多幾年之後,大家仍然會覺得香港人係有質素,而唔會一聽到你來自香港就怕怕!
Also published on Medium.


text:
「好攰」
忙完一整個星期,咁就過完個新年.今年真係忙到傻咗,但係好開心因為第一整咁多糕送俾朋友.每晚夜麻麻做晒所有嘢,等郭大少同老婆瞓咗之後先至整.真係唔數唔知自己整咗十八底糕,而大部份都係好多人食完都話好食嘅黃金奶黃年糕.而今年最特別嘅就係自己第一次整蘿蔔糕同芋頭糕!雖然仲有好多地方要改進不過真係幾滿足,事關自己整嘅真係唔同啲!
「新年」
今日全家都散晒,好少可郭大少起身食完奶無幾耐又瞓過.所以今日等一家起身之後就淨係去咗飲茶同科學館玩咗陣然後買少少嘢返屋企煮飯食.今年真係由年廿九一直忙到年初三,因為之前要整定晒送禮嘅年糕,然後年三十晚就去食團年飯,之後年初一就四圍去拜年,初二係屋企整雞煲打邊爐諗住睇煙花,初三招呼咗啲朋友仔上嚟玩同食飯.而快樂嘅時光真係過得好快,今年真係要加倍努力工作!
「假期」
雖然今日係農曆新年假期嘅最後一日,但係好多人都已經開晒工.不過相信大家就算聽日要返工都應該仲係假日模式,只不過有一樣嘢好多人都會做就係返工逗利是同食開年飯.所以其實話就話返工,但係相信至少去到下個星期大家先至會回復正常.如果要等到下一個長假期嘅話,相信就應該要等到四月嘅復活節假期啦.不過點都好啦,希望今年事事順景,唔好有咁多阻滯!
Also published on Medium.


text:
繼上次介紹完「幸福的Pancake」之後,
(有興趣可以睇返依條Link)
今次再介紹超好食,而且1日只係限定60份嘅
人氣3層Pancake「Gram」(950Yen)!
依一間Gram元祖係由大阪開始,
得到大家嘅喜愛擴展範圍,到依家開到日本全國都有~
今次就同大家去東京嘅自由之丘店!
(因為感覺原宿店會好多人
)
佢嘅限定3層Pancake分3個時段,
分別係11點,15點同18點,
每個時間只係限定20碟,
所以想去嘅朋友記得要就返啲時間去~
我大約11點05分左右到,因為早而且係平日,
所以完全唔洗等就入得啦~(自由之丘人會比較少)
當然除咗佢嘅招牌限定Pancake之外亦都有其他Meun可以叫~
依家去仲有冬季限定Menu
一入到去店員就會同你講
招牌3層Pancake要大約需要30分鐘去整,
所以記得預鬆返啲時間會比較好~
亦都可以叫杯野飲慢慢等
30分鐘之後,
個店員就會好小心好小心慢慢咁拎個Pancake俾你
因為佢真係好軟熟容易會傾斜
而就係依個時候悲劇就發生咗
我打算郁一郁佢想影相嘅時候..
Micheal Jackson咁
所以想影相嘅真係要小心啲(笑)
最後我都係用匙羹搬返佢落嚟
佢質感真係非常之軟,但係軟得嚟唔會好泡,
比起「幸福的Pancake」軟中帶實,
所以細細3件份量啱啱好~
佢嘅Cream唔係輕身Cream,
唔太甜,感覺好似係輕身雪糕咁好好食
睇相會見到Pancake上面好似係雪糕,
其實佢係牛油
(我用唔哂
)
加埋佢俾你嘅蜜糖夾埋一齊,
感覺雖然係簡簡單單,但係非常好食
自己個人意見會鍾意Gram多啲
東京除咗自由之丘之外,
仲有原宿店同埋吉祥寺店㗎~


text:
眼睫毛,係五官構成非常重要一部份.一對靚嘅眼睫毛,就會好似皇室公主羽扇一樣,自帶莫名貴氣!無論任何顏值嘅女仔,只要擁有一對又長又濃密嘅眼睫毛,人緣外表即刻加分!魅力,貴氣度都大大增加,而且睫毛有放大眼睛嘅效果,眼睫毛長啲,望見對眼都精靈有神!
以前,如果本身眼睫毛稀疏,想後天加工一對又靚又長嘅眼睫毛,多數都要去用假眼睫毛,植睫毛嘅方法.
試過以上方法嘅人都明白,價錢貴不特止,每次去又需要好多時間,負擔同打理又煩,而且如果美睫師技術不佳,仲會發現你啲真睫毛因為過分磨擦,負荷,會甩,越整越少!
其實有個方法,可以自己生又長又靚嘅眼睫毛!
呢個方法,唔需要好似以前去啲衛生情況麻麻嘅劏場小店亂咁植,又或者自己喺屋企胡亂DIY.以上兩種方法成效低,麻煩又極度浪費時間.今日教大家呢個方法,價錢真係唔貴,講緊幾百蚊!
今次就想同大家介紹一下,網紅JC Beauty單次收費美容中心嘅德國孕睫術,即係討論度極高嘅「真·睫毛再生術」.
假睫毛,植睫毛已out,主要有三個問題.
第一個問題,就係有欠美觀自然.
植睫毛理論上係可以令到眼睛有放大嘅效果.好似一啲台妹就特別鍾意用假睫毛!
但係,其實好多人唔了解,美睫係一門高深手藝,亦都需要專門工具同產品,並非普通中下格局MK店,自己YouTube睇片屋企DIY就可以完成.
如果冇真正投資時間心機去學過,只去一啲質素低劣嘅平價店舖,又或者低估呢門學問嘅技術嘗試自己屋企做,好容易搞到效果不倫不類!
你去睇吓啲婚禮,由普通平價美睫師包辦嘅「姊妹」眼睫毛,就知道出晒事!
一大堆人工眼睫毛,質地又差又硬,紋理又冇彈性,整體效果欠缺自然,一班大隻靚仔兄弟,本來見到盛裝「姊妹」都有少少好感,但粗糙假眼睫毛極為趕客礙眼,都不禁擰頭!
(大台不知名暗星,及以前未執前亞視嘅四五線女星,就特別鍾意整呢類大堆頭cheap假睫毛)
胡亂整平價假睫毛,植睫毛,視覺年齡起碼衰老五年!
就算好地地青春少女,都即刻加添強國大媽味,老江湖中女味.
假眼睫毛,植睫毛其實係需要非常高超嘅技巧,而且整到靚嘅價錢一定唔會平,而且需要獨門嘅工具,一般人唔會有,佢哋真係當佢藝術品咁樣做.
第二個問題,就係衛生程度及對真正眼睫毛嘅負擔同生長嘅影響
比起金錢的問題,一個更加大嘅問題就係衛生程度同埋對於真正眼睫毛嘅負擔.
整假眼睫毛,定係植睫毛,始終都有個風險.就係做做下你啲真眼睫毛會越來越少.
無論你點樣小心,點樣左閃右避,你始終都要沖涼,始終都要洗面.個過程中點都會造成磨擦,熱力又會令膠水溶化,造成睫毛脫落嘅問題.即係話,你真正嘅眼睫毛,會同假睫毛一齊脫落,造成稀疏嘅問題.
大家可能未必知道,眼睫毛嘅生長周期係一年!
冇錯,真係一年!
即係話,你每次去一啲非專業地方亂咁搞,整甩咗一條,就要等一年先至會完全生番出嚟!
有樣嘢大家要知道,就係做咗植睫毛之後,起碼一個星期係唔可以做facial,唔可以使用熱水,因為個眼睫毛膠水會甩!
第三個問題,係價錢負擔
如果預算有限,就要諗埋價錢上負擔嘅問題.因為你做開,就要無限loop咁去做!
咁講個好消息比大家聽,就係又密又健康嘅眼睫毛,係可以自己生!
好多人以為淨係用下睫毛增長液就可以.其實,而家有個更加好嘅方法.就係「孕睫」.即係市面上最流行嘅「真.睫毛再生術」.
舊式睫毛增長液,冇錯可以幫你令到睫毛生長得快一啲,長一啲;但係佢唔能夠激活一啲本身係處於休眠狀態嘅毛囊.
如果你要做到真係又長又彎又健康,而且毛囊長期活躍,就要使用最新德國科技.
呢種科技,已經超越普通睫毛增長液.由毛囊開始激活.
副作用大陸激素睫毛液,不了!
好多小店裏面有提供睫毛增長服務,但係呢啲都要好小心!尤其是標榜即時有效果嗰啲,最危險!因為好多地方其實係偷偷用一啲平價,大陸製造嘅黑市半醫學眼睫毛增長液.
呢類型嘅產品,其實主要係用激素去達到短暫嘅效果.
呢類型嘅激素,價錢批發好平,但係正當地方冇人用,因為風險極高.
雖然短期有效果,但係長期做落去,對於眼球,瞳孔,視力等等,都有莫名嘅風險.
長期使用一啲價錢低劣嘅產品,唔單止帶來風險,分分鐘有機會導致失明!因為產品裏面其實係包含咗藥性,大陸都有唔少平價美容院使用劣質產品損害顧客眼睛安全嘅例子.
要做,就要搵正廠正貨,尤其是最好搵一啲有安全認證嘅睫毛增長技術,例如德國嗰種.
香港其實有得做嘅地方唔多,會比較推薦JC Beauty單次收費美容中心 .JC Beauty真·睫毛再生術,其實係一種專門嘅孕睫術,只需要每個月一次,三個月,就會有非常明顯效果!
比較JC Beauty德國孕睫術VS平價MK大陸假睫毛(效果前後)
JC Beauty單次收費美容中心,提供「真·睫毛再生術」呢個獨家療程,其實係配合去到店裏面嘅療程(3次),再加上家用嘅打理(免費送產品居家使用),就可以做到無時無刻, 眼睫毛大量增生嘅效果.
JC Beauty真·睫毛再生術,不含激素,不含藥性,不會造成黑眼圈問題.
由於佢係百分百你自己嘅眼睫毛,並唔會出現以上假眼睫毛,植眼睫毛嘅問題.
當然,去令到自己嘅眼睫毛快速增長,係需要少少時間!就好似豐胸一樣,如果你要即時有效果,用入侵性嘅方法例如隆胸,係就係即時見到大咗,但缺點係唔太自然以及風險.
第一個月,見到開始有啲分別;
第二個月,效果明顯;
第三個月,豐盈健康睫毛成功擁有!
而且,啲眼睫毛係真嘅,唔驚會甩膠水!
告別MK僭建睫毛,迎接真正公主高貴自生眼睫毛.
價錢,仲平到你唔信,單次收費, $900咋!保證使用德國產品.
做三次,預期一年健康效果!
聰明靚女,梗係選擇啲又新又安全,又有效嘅方法啦.


text:
9 MARCH 2014(SUN)
去影樓玩自拍真係依家嘅時興好玩活動,我地三口子今日又去玩自拍啦!
多謝 Snaparty全新派對式拍照體驗嘅邀請,今次又有得去玩去影靚相,真係啱晒我依個影相控呀~
Snaparty係旺角西洋菜街唐樓上面,坦白講,當我行入大廈時,都真係俾那座舊舊的唐樓令到我有少少驚~
之後帶著戰戰兢兢心情行幾層樓梯再轉升降機之後,踏入Snaparty時,就種驚驚嘅心情結束了,因為入面嘅環境同出面真係好似兩個世界,入面新穎好多~
Snaparty有三間拍攝房間,佢地安排左我地去可以入兩間房影相,就係工作人員幫我地準備嘅時間,去參觀吓啲道具.道具放晒係同一位置,都好方便呀~
準備好晒就可以入去影相啦!其實我地有去玩自拍經驗,不過工作人員都好詳細咁同我地介紹,仲教小小豬自己用添~
其實同其他自拍館一樣,儀器同佈都都大同小異,不過Snaparty就多左一個功能,就係有音響設備,有線可以連接電話嚟播放音樂,咁就可以邊聽歌邊影相啦~
我地開始影相啦,首先就係入PARTY房玩自拍,小小豬都識自拍呀~
不過,就係因為小小豬玩自拍玩得好開心,全程就掛住玩個搖控話要自己,所以唔多肯乖乖同我地影,真係激C我呀~
想影依個"LOVE"場景好耐,終於可以影到啦,不過小小豬就唔多合作,唔肯望鏡頭呀~
玩左大半個鐘之後,工作人員就帶我地去女神房玩啦!依間房明顯就女性化好多,我又幾鐘意,因為我好鐘意粉紅色嘛!(不過就撞左我地今日套母子添)
先嚟同大肥豬影張SWEET SWEET相先,好耐冇兩公婆影啦,好鐘意依張呀~
之後就同當然同小小豬一齊影,轉左房有一樣嘢好,就係個搖控話係隔離房,所以小小豬就可以專心同我地影啲啦~
不過,事情又點會咁順利呀?正當我同小小豬出去拎道具眼鏡時,當小小豬返入房時,就俾佢見到大肥豬係度研究個搖控,就係咁....小小豬就又做攝影師,佢要自己玩自拍啦~
全日至愛依張,小小豬終於都笑得好燦爛同我影啦~
開開心心咁又玩左一個鐘,基本上我覺得自拍真係幾好玩,價錢唔貴之餘,又可以FREE FREE地自己鐘意點影就點影,所以真係好啱情侣或者一大班朋友嚟影啲開心攪笑相呀!
因為今次只係我地三口子去,冇左小豬媽同LULU妹在場幫手引小小豬望鏡頭,加上小小豬小小豬全程掛住玩搖控同啲波波道具,所以要好好地影啲三口子相都唔得,真係激C我啦!
More information :
FACEBOOK:https://www.facebook.com/snapartyhk


text:
越南文化
越南文化 (粵拼: jyut 6 naam 4 man 4 faa 3 ;越南文: 文化越南 Văn hóa Việt Nam )有以下三種定義: 狹義:指越南主體民族京族嘅文化,呢個角度講嘅越南文化史係指京族嘅文明史. 共同體定義:以上兩項定義係民族學,人類學概念,共同體定義係政治概念,亦即越南國族文化,呢個國族文化係指喺各民族多樣嘅文化色彩嘅基礎上,形成統一嘅越南民族文化.國族概念係指呢個主權國當中,佢嘅公民由於多項要素令佢哋凝聚成一個民族.共同體定義係家下喺越南文化領域嘅各家研究者,當局管理者嘅主流定義,因此比較多嘅學術資料,官方資料中,講起越南文化,係指越南國族文化. 廣義:廣義越南文化係指住落喺越南版圖嘅越南各族嘅全部文化,呢個 ...
漢字文化圈
漢字文化圈 ( 粵拼: hon 3 zi 6 man 4 faa 3 hyun 1 ) (日文: 漢字文化圏 かんじぶんかけん ,平文式轉寫:Kanji Bunkaken;韓文: 漢字文化圈 한자 문화권 ,文觀部式轉寫:Hanja Munhwagwon;越南文: 文化 漢 Vòng văn hóa chữ Hán )係指大體上位於東亞,以源自中國嘅漢字爲文字媒介,文言爲語體媒介大量借用古典中文語彙,立足兼共享中華文化遺產嘅文化圈.呢個文化圈嘅主要國家地區有中國,台灣,香港,澳門,韓國(大韓民國,北韓),日本(同埋日本治下嘅琉球),越南.有時包括東南亞嘅星加坡.由於唐人在東南亞比重大兼且影響力大,東南亞嘅馬來西亞有時計入呢個文化圈,係半圈屬地區;蒙古,藏地,新疆有受中華文化影響,但 ...
嶺南文化
嶺南文化 (粵拼: ling 5 naam 4 man 4 faa 3 ),又叫 南粵文化 或者 珠江文化 ,係嶺南地區(指五嶺以南嘅地區)獨有嘅地域文化.佢包咗廣東,廣西,香港,同埋澳門嘅文化.喺純地理上嘅定義嚟講,呢個詞包埋區入面嘅客家文化,潮州文化,同埋廣西嗰啲少數民族文化.但係啲人講「嶺南文化」多數都係指緊呢一頭嘅 粵文化 -因為粵人一路都係廣東同廣西東部嘅主要族群. 喺地理上,嶺南係亞熱帶氣候,天氣又暖又潮濕,農地多過同樣係俾山隔開嘅福建,坐正喺珠江呢條大河上面,自古以嚟又靠海搵食同成日同外界搞生意,所以嶺南嘅地方文化偏向係農業文化,海洋文化,同商業文化.再加上佢喺發展嘅過程入面吸收咗好多西歐傳嚟嘅文化,令嶺南文 ...
東洋史
東洋史 ,喺日本學術領域係指中國史.東洋史學喺日本係指以專門研究中國史為主體嘅一門學科,包括中國思想史,哲學史,政治史,經濟史,文化史,文學史,藝術史,風俗史,語言史,音樂史同醫學史嘅研究. 喺日本好多大學,都設立有東洋史學專修科,最早設立東洋史學專修科嘅大學係東京帝國大學(即係而家東京大學).東京帝國大學教授那珂通世被尊稱為日本「東洋史學始創者」,東京帝國大學教授白鳥庫吉被尊稱為日本「東洋史學嘅太陽」.
澳門茶文化館
澳門茶文化館 (粵拼: ou 3 mun 2 caa 4 man 4 faa 3 gun 2 , Casa Cultural de Cha de Macau )係澳門嘅博物館,喺望德堂區,盧廉若公園入面,喺2005年6月1號開張. 澳門茶文化館介紹中西茶文化特色,係澳門第一座用茶文化為專題嘅博物館.
日本史
日本 喺史前時期已經有人住,日本喺早年受到中國文化嘅影響,現今同中國文化有一定嘅相似,但係日本喺江戶時代鎖國,開始同中國有分別.另外日本有佢哋嘅天皇制度,到而家為止重未消滅,日本人多數都尊敬天皇.


text:
從前,幾個未見過打字機嘅小朋友問爸爸:「究竟乜嘢係打字機?」於是爸爸為咗俾小朋友知道打字機係點操作,就寫咗一個打字機模擬器 Overtype.但究竟個模擬器有幾真?而家就同大家解釋下.
有咁上下年紀嘅讀者,記得用打字機打字嘅滋味嗎?每按一下按鍵,除咗會聽到每一下清脆嘅敲擊聲,仲會體驗到每一次打錯字都返唔到轉頭嘅無奈. 年輕嘅讀者們,如果未用過打字機,想試下打字機嘅樂趣,又或者想復古一下,不妨試下依個打字機模擬器?
其實呢款打字機模擬器係為了滿足幾個小朋友的好奇而開發,爸爸為咗比小朋友知道打字機係啲乜,就打算喺網上搵一啲打字機模擬器,但佢發現好多現有嘅模擬器都好唔真實,例如:按下 Backspace 可以刪除剛才所打嘅字(用真實嘅打字機,按下 Backspace 只能夠讓墨盒返到上一個隻字,如果此時輸入另一隻字,只可以喺原有嘅字上面覆寫).小朋友就提議爸爸寫一個更寫實嘅模擬器,Overtype 打字機模擬器就係咁嘅情況下而誕生.
呢款模擬器打字時清脆嘅敲擊聲唔止返晒黎,仲有換行嘅「叮」一聲,vintage 到不能再 vintage!愈打啲字愈淺色,係乜事?色帶冇色啦!拉一拉右上角嘅 Ribbon Ink slider 換色帶啦.仲有,你會發現就算你用電腦嗰時打字幾快都冇用,Overtype 模擬咗打字機嘅機械操作,打得太快係會令機械裝置 Jam 住而打唔到字架!如果想體驗下,就點按此玩玩啦.


text:
秋高氣爽去親親大自然就最適合不過,平時好少行山或者怕辛苦既朋友可以考慮下去鹽田梓小島兜個圈.鹽田梓島仔細細,斜路唔多,上到高處涼亭仲可以飽覽附近島嶼既景色.比起長洲南丫島呢啲熱門離島,假日呢度都唔會好多人,舒服得多.由西貢搭街渡入去,都只不過十五分鐘,轉眼間就可以遠離煩囂.
鹽田梓又叫鹽田仔;「梓」指鄉里,有不忘故鄉既意思.早喺二百幾年前,客家陳氏三兄弟喺呢度建村,主要以曬鹽,耕作,捕魚同畜牧為生.後人陸續遷出小島,有啲移民去外國,有啲就去咗市區住,於是鹽田梓就被荒廢幾十年.多年之後仲心繫自己既村民後代,終於係2010決定將呢條客家村重新活化,將昔日鹽田梓既風光重新展現.島上仲有義工係鹽田當值帶領參觀團,向遊人介紹造鹽既過程同島仔既歷史.
好多時去其他島都一定會見到廟,但係呢度呢,就只有一間天主教堂;喺碼頭落船,抬起頭望就會見到.原來呢條隱世村落係香港天主教嘅發源地,村內曾經有好多屋都係修士以前住既地方.沿住入村方向,可以行到鹽田梓文化資源展覽室(舊澄波學校)參觀,隔離條樓梯上去就會到達聖約瑟教堂.
另外,紅樹林亦都係呢個小島既另一重點.整片紅樹林覆蓋淺灘,入面物種豐富多樣化,仲六個香港獨有既品種,有時間不坊停低細心觀察下呢個大自然奧妙既生態系統.島上亦有好多樟樹,係村既代表,據說以前村民女兒出嫁都會送樟樹製品作嫁妝,代表住家裡對新娘既祝福.
一路向村入面行,慢慢可以行到上頂,有涼亭可稍作休息,仲可以遠眺到對岸山頭.
過咗涼亭從另一方向落山會行到去一條必定會去打咭既橋——玉帶橋.呢座橋用作連接滘西洲,由於對面已經成為私人高爾夫球場,一般行到橋既盡頭就會往回走,沿住路邊指示牌就可以行返出鹽田然後返回碼頭.


text:
甜品兵團又出動了, 今次去的地方就是位於又一城的Rice Paper, 貪佢地方就腳之餘, 最緊要都仲係Tea time 又唔駛等位, 坐得舒服, 如果唔係對住個冰場而係對住個海, 真係又黎左一個短暫旅行一樣咁呀~
檯與檯之間隔得勁開, 咁先可以滿足到我地對甜品的慾望之餘, 更可滿足三個女人一個虛, 暢所欲言的哥懾哥懾心態
餐牌就用左的最鍾意的紫色, 真係未打開都有好感了!
我地當然係一人叫一款食過夠啦!今日就等我地黎睇下餐牌同實物的分別喇!
French Kiss (睇唔到係$38定還是係$58~)
一聽呢個名就知到勁啦! 即係一食就叫人慾罷不能o個種, 好味到停唔到口!!聽大廚講呢個係鎮店的甜品, 銷量係咁多款甜品之冠!!
呢個甜品就係用左紅桑子雪葩+杏仁脆糖雪糕三文治
全部都係新奇的配搭, 梗係要一試啦!!
大家有冇發現到個實物同個真身有咩唔同呢?? (俾你3秒時間, 3…..2……1)
叮叮叮, 夠鐘! 個不同之處就在於個餐牌內的雪葩係應該比個三文治係細, 而個三文治又應該係厚番些少, 依家好似有點妹仔大過主人婆咁 (不過其實呢個都唔係重點黎o既, 食落去好食就得~)
其實我個人唔係好受得那些好fresh, 好酸的野, 所以我第一啖都係試左個底先
塊脆餅都真係好脆, 完全係冇呃你, 而且仲帶有很香的牛油味! 值得俾佢10個Like!
再加埋佢地用上鳥結糖的自家製雪糕, 雪糕香滑帶有濃濃的鳥結糖味, 仲有粒粒碎了的杏仁加強左個口感, 所以真係要再俾佢10個 like!!
大廚既然諗得到用上呢個雪葩, 除左令個賣相睇落去"拎拎" 之外, 都應該自然有佢的道理, 於是第二啖就梗係要加埋呢個雪葩一齊食…(如果叫我就咁食個雪葩我諗我唔得)
一咁食之下, 我個樣就好似咁…..
本來好冧仲沉迷係脆餅鳥結糖的香甜味, 加入左紅雪葩後, 突然俾人叫醒左咁!
好刺激!!!!
個酸味中和左個香甜味, 令人的精神為之一振!!真的是小妹的誠意推介!
(我已經決定左下次我要一個人叫呢個獨食!
)
大家唔好誤會, 我雖然係鍾意食香蕉製的甜品, 不過呢個唔係我叫的!
下一味就係呢個香蕉千層酥配雲呢拿球($48)喇!
老實講呢個真係好普通, 不是太好味, 賣相其實都OK, 我欣賞佢加左少少糖製造左呢個燒焦的香蕉, 不過一切開, 個千層酥皮厚厚的又唔太脆, 我諗呢個位都真係扣左唔少分呀!
先該就提議食個朱古力梳乎喱伴焦糖雪糕冇咁嬲!(最衰都係我, 我一見到千層酥三個字又逃唔出佢的魔掌!!)
最後出場的就是我的椰香芒果黑糯米. 榛子脆糖
睇個餐牌的賣相就不俗喇!
真身都幾討好!! 好似女仔咁都有化妝出街!
食甜品我最喜歡配的飲品唔係咖啡, 因為咖啡有奶, 食完再飲杯就會令人好飽!!!!
所以如果有得揀,我會飲青檸梳打!耐唔耐飲杯有氣的飲品個人會即刻舒服哂!
去完泰國之後,耐唔耐就要食下芒果飯,以一解單思之苦,唔知呢個芒果糯米飯幫唔幫到我呢? 希望佢又華又實,而唔係華而不實啦!
狠狠的一匙切落去!
椰汁不太似泰國,泰國的是杰杰的不似呢個咁稀,有D似水狀, 好彩都有淡淡的椰香味
黑糯米就比較硬身, 唔似泰國那些總是黏黏的很香甜!佢呢個樣雖然係fancy 好多, 但係食落原來同泰國一pack 的真係無得比!
我一路食一路掛住傾, 到食到呢個地步, 我先靈光一閃咁發現唔見左D脆脆, 不過都真係太遲, 唔通呢個時候先問人拿番加番落去咩!
而且我一向都唔贊成食物出左廚房要再叫人拿番入去, 因為你都唔知會加左D咩!
要一讚的係佢的椰汁份量岩岩好! 成個食完椰汁都岩岩冇哂!!真係好!!
黎Rice paper 食甜品真的算是一個不俗的選擇, 食甜品食境就好好, 只是如果食正餐就略嫌有D唔抵食, 因為價錢不算便宜,但食物的水準不是很高!


text:
男人的Fantasy (一五七) 《我女友係高漸離》
網上資料圖片
無玩過又或者無興趣玩「王者榮耀」嘅朋友,呢篇文可能會令你睇得辛苦少少.
我同女朋友都好鍾意玩「王者榮耀」,帶返少少頭盔,呢篇嘢唔係植入廣告,只係我為咗歌頌女朋友喺遊戲入面拎到一次「五殺」,而為佢寫嘅一篇專欄.
我哋兩個都好鍾意用打機嚟溝通,無他嘅,因為隔住兩部電話,就算有咩唔啱大家都唔洗即時開火先嘛.佢真人性格比較易燃,爆炸力大但持久力較短,講得白少少即係易發脾氣但又容易無事,聽落好似好簡單,但有時爆嗰一吓分分鐘死幾件都無人知.我性格都係衰,但比較少因為小事會發好大脾氣,但一發脾氣就比較難熄火,聽落兩個人都好似好火爆,但呢啲其實都係一般情侶窮一生去研究嘅課題嚟.
所以講返開頭,一齊打「王者榮耀」係我哋最好嘅溝通方法,兩個人一齊衝鋒陷陣,得閒妳救吓我,轉頭我又幫妳頂兩招,好多時真係交都鬧少好多.
好喇,入門教學嚟喇,我喺遊戲入面係玩坦克呢個職業多,坦克係一個皮厚肉韌嘅角色,多數係負責衝前俾敵人打嚟保護自己友.因為性格使然,我玩坦克喺衝前俾人打嗰方面係幾擅長,但好多時衝過龍,都會令自己陷入萬劫不復嘅地步.
而女朋友係做法師,法師特性係少血易死,少血就自然企得遠,企得遠就自然睇得通.好多時佢用法師時,嗰一份冷靜都同佢本身性格完全唔同.我就係一打人就眼火爆,好似鬥牛梗咁追住人咬住唔放,呢個時候佢多數會發兩個訊息俾我叫我…「技能不全,撤退!」
又或者有時喺我俾人打到飛起時,佢好貼心咁發出另一個訊號:「正在前往支援」嚟俾我知道佢嘅存在,同對我嘅支持.
前晚我又一次喺一場五打五嘅比賽入面身陷險境,女朋友拎住一隻叫「高漸離」嘅法師,喺一句「等等我,馬上到」嘅大叫之下,一衝埋嚟就連殺五個敵人,一場五打五嘅比賽入面,佢一個人就可以殺五個人,睇到我都大叫咗出嚟.
就喺嗰一秒,我嘅魯莽相比佢嘅冷靜,我平時嘅鬼殺咁嘈對比佢嘅冷暴力,就好似一凹一凸咁互相配合.正所謂我唔柒又點顯得妳型呢?兩個人走埋一齊,就係要用盡所有方法令大家配合,生活如是,工作如是,呢個方法唔得,就試吓用其他方法溝通.
喺現實生活我同佢都係兩個坦克,但喺遊戲呢個空間入面,我就搵到佢可愛冷靜嘅一面.如果覺得自己同另一半感情唔好嘅朋友唔使灰心,行多兩行,試多兩試,你哋都會搵到你哋嘅「高漸離」.
薛可正Facebook Page
http://www.facebook.com/sithoching


text:
佢話自己曾經打喊過陳小春,大家都知道山雞哥脾氣火爆,成日都擺住副chock樣,真係冇幾多個女仔能夠消受,點知應采兒一啲都唔驚.
應采兒仲成日學小春發嬲個樣,超級搞笑架,小春都冇佢符呀!娶咗個老婆應采兒仲惡過佢.自己揀嘅老婆,喊住都要同佢過世啊!
有其女必有其父,小春個外父外母都係搞笑底.應采兒自爆小春第一次去佢屋企拜見外父外女,仲叫應采兒老竇“叔叔”,點知俾應采兒老竇窒返佢,話“我先大你6歲,你唔好叫我叔叔!”小春即時投嗮降啊!應采兒呢招劍走偏鋒嘅馭夫術真係唔係個個都咁啱用,或者唔係個個男人都好似陳小春咁鐘意你打喊佢,但係對於嗲功,就真係冇幾個男人可以抵擋得住啦.
大S就係用嗲功嚟收服富二代老公汪小菲.喺佢同老公合拍嘅綜藝中,大S真身示範俾大家睇咩叫撒嬌的女人最好命,無時無刻唔係喺度同老公撒嬌!
成日黏實汪小菲,再加上楚楚可憐嘅樣,同甜到漏嘅一聲“老公”,試問汪小菲點招架得住?大S仲有一招剝蝦論,講緊嘅就係大S一定要老公剝蝦俾佢先會食,佢係唔會自己剝蝦嘅.真係夠嗮矜貴,但係汪小菲非常受落,仲表示非常願意幫老婆剝蝦.
汪小菲仲喺微博同網友爭論,反駁網友嘅質疑.錫老婆嘅男人好似好多,但係錫老公嘅老婆點解好似冇幾個嘅?No... 內地演員郭曉東同佢太太程莉莎就正正相反.程莉莎喺節目上同應采兒大講自己嘅戀愛經歷同婚姻觀,聽到應采兒都嚇一跳!
郭曉東同程莉莎都係演員,郭曉東有名嘅作品唔多,幾年前參加《真正男子漢》呢個綜藝,佢跟住一般演員一齊體驗軍中生活,獲網民大讚佢夠嗮有男人味.
程莉莎性格浪漫,溫柔,當初同郭曉東拍拖分分合合好多次,程莉莎始終最愛嘅都係郭曉東,佢結婚之後對老公百依百順,一切以老公為主,連婚禮都係按照老公嘅意思搞.
唔知係咪太太程莉莎都睇啱佢呢點,程莉莎喺節目中同應采兒毫不掩飾對老公嘅愛慕,直言老公第一,兒子第二.
程莉莎出身城市小康之家,郭曉東就係個窮小子,但程莉莎唔單只毫不介意,仲覺得要維護老公自尊心.其實試問有幾多個女仔可以接受呢種婚禮.所以連應采兒都甘拜下風!係咩令佢為老公咁大犧牲?係愛呀!
愛情呢啲嘢如果可以用道理解釋得通就唔係愛啦.應采兒,大S,程莉莎,佢地嘅婚姻就真係應嗮嗰句老話,如人飲水冷暖自知呀.


text:
請問怎樣選擇安全套既尺寸?甚麼001, 002,003 是甚麼意思?謝謝.
Hello~安全套嘅尺寸係指安全套嘅大小,就好似平日我哋買衫會有分尺碼一樣,需要透過量度會使用安全套嘅物件(陰莖,性玩具或者其他用品)嘅大小再決定要用咩尺寸嘅安全套.而安全套一般會以( 寬度 (Nominal Width))或者( 直徑 (Diameter))去顯示:
寬度 (Nominal Width) (歐美/香港常用)
- 安全套擠扁時橫向嘅長度
- 數值上係圓周 (Circumference) 嘅一半
- 量度陰莖充血時/物件根部嘅圓周,將圓周數值除二就會得到(寬度)嘅數字
直徑 (Diameter) (日本牌子常用)
- 安全套放平時圓形的直徑
- 算術上 直徑 x 3.14 = 圓周
- 量度陰莖充血時/物件根部嘅圓周,再除以3.14,就會得到(直徑)嘅數字
安全套嘅包裝盒上面通常都會寫有寬度或者直徑嘅數字,方便消費者去選擇.亦有一啲牌子唔會刻意係包裝上列出呢啲數值,有機會要上官網或者參考一啲性用品商店網站嘅資料.詳情可以參考:
不過,係購買安全套嘅時候要留意嘅並唔只尺寸,你所提及嘅0.01 0.02等等嘅數值都會直接影響戴上後嘅感覺.呢啲001, 002,003 嘅數字係代表住安全套嘅厚薄,因應安全套嘅製作物料唔一樣,能夠製造到嘅厚薄度都會唔一樣.市面上最常見嘅安全套物料分別有乳膠(Latex),聚氨酯(PU)及聚異戊二烯(PI).
乳膠因為物料上嘅限制,最多只能夠做到0.03嘅厚度,但呢款物料相對上彈性都會比較高,變相比較耐磨擦.
而聚氨酯(PU),就可以做到比較薄,例如0.02 0.01嘅厚度.但缺點就係彈性會比乳膠低,係無足夠潤滑嘅情況下會比較容易導致破裂.
至於聚異戊二烯(PI),呢一款係現時比較新興嘅物料,傳熱度會比較高同快,比人一種親膚嘅感覺,但相對價錢都會比另外兩種貴啲.
前面提及過厚薄度都會影響大小,係因為例如 聚氨酯(PU) 造嘅安全套會比較薄,同一時間亦會比較貼身(會緊啲),所以兩個尺寸數字上完全一樣,但分別係 乳膠 同 聚氨酯(PU) 造,使用起上來都會有唔一樣.但每個人身體感受都唔一樣,如果要嘗試新嘅牌子/款式嘅時候,都建議大家買比較少容量,例如係3片裝試一試感受先.正確安全套來講,唔鬆唔緊係最合適,但如果只有「鬆」同「緊」去選擇,咁就會寧願係比較貼身啲,減少安全套係過程中意外脫落嘅機會.
使用安全套嘅時候,其實仲有其他地方要留意,先可以避免到安全島意外暴力嘅機會,詳情可以參考
亦要全程正確使用,先可以將安全套嘅功效發揮到最大,有關正確步驟可以參考:
前面亦有提及到安全套係缺乏潤滑度嘅時候會增加破裂嘅機會,而因為唔係每個身體部位都會有分泌物去潤滑,身體亦唔係每一日都一定可以分泌到足夠嘅體液,所以都建議係使用安全套嘅同時要使用埋潤滑劑,可以參考一下我哋過往介紹潤滑劑嘅文章:
希望你會揀到合適嘅安全套,係安心嘅情況係做你想做嘅事啦~


text:
10 NOVEMBER 2013(SUN)
又到每月十號,即係小小豬又大一個月,不知不覺小小豬已經係三十九個月啦!
依一個月都係都係差唔多,我覺得最大進步就係講多左嘢(尤其係國語),有時都可以聽我地講一本故事幾次之後,都識得講返俾我地聽,所以我相信過多一兩個月,小小豬言語方面都會有好大改善,話唔埋識得好流利咁駁咀啦~
剛好今日又係放假,原本都打算PLAN好入海洋公園玩,等小小豬探吓佢個好朋友-海獅.不過,今日個天就唔多合作,一朝早就落雨,需要都係落左一陣,但都怕入去就會再落過,所以為安全計都係改善計劃,去行吓商場玩吓啦!
我地當然又係去MEGA BOX啦(因為近地我嘛),去得MEGA BOX,第一個目的地就一定係IKEA,因為大肥豬真係好鐘意行IKEA,仲有好多嘢係啱小小豬玩呀!
由於依家IKEA開始左毛公仔助學行動,所以周圍都有好多毛公仔~
佢地兩父子仲係度用公仔嚟講故事,由三隻小豬故事改篇為三隻小狗~
三隻小豬入面嗰隻大灰狼就改篇為大鯨魚,有時我都真係好佩服大肥豬,因為佢為左令小小豬鐘意聽故事,佢真係會時時刻刻都同小小豬講,就好似今次都可以揀在場嘅公仔配合故事,我自問真係冇依個腦筋,所以如果有全能爸爸選舉,相信大肥豬都一定有名次呀~
玩完毛公仔,我地就繼續行,行到有一個兒童小電腦時,小小豬去左玩配對,見自己配啱時佢笑得幾開心~
行過兒童房間,見到有得畫畫,小小豬又走埋去畫圖案~
最後行過兒童天地,亦都係小小豬至愛嘅地方,因為好多玩具玩呀~
我地全程睇住小小豬,見小小豬玩得咁開心又乖仔,所以都冇睇住個時間,不過估唔到今日我地係IKEA足足行足(其實係玩足)兩個幾鐘,真係估唔到玩左咁耐.不過IKEA有咁多唔同種類嘢玩,又好難唔玩咁耐嘛...哈哈哈!


text:
柏架山最適合一家大細及街方街里嘆個早茶之後去行,因為山腳就已經係鰂魚涌與太古交界,搭港鐵一出閘5分鐘都已經可以行到山腳! 上網碌過話柏架山有海拔532米 (用「海拔」呢個Term好似通常形容超高嘅山先會見到 ^.^)
明明係考試周,但係我都要帶埋哥哥嚟呼吸下新鮮空氣,下晝溫習就會醒神D (定係會攰到瞓着呢?)
如果人有三急可以到巿政街巿內,如果唔係都可以到「林邊屋」先去.另外如果想補及一下買番D水及乾糧,都可以到天穚通往街巿位置,在入口就有一檔士多仔.
行山對呢對成日攀山涉水嘅兄妹,絕對唔成問題啦!
我仲準備咗部相機俾哥哥可以邊行邊影
呢頭話佢勁,嗰頭就已經扮行到好辛苦...
好快就見到一個大"U"Turn位同埋小涼亭,可以俾晨運呀伯喺度伸一伸
三嫲孫行行下見到日光射落嚟,就伸手做手影扮兔仔
其實咁樣先係真正放假,唔駛睇時間,想做咩就去做,無聊無聊唔駛成日催佢哋「快D快D」
由起點行唔駛20分鐘就去到「林邊磚屋」,前身係太古糖廠及職員宿舍,依家已經係二級歷史古迹,同埋改建為生物多樣性自然教育中心
林邊生物多樣性自然教育中心,可到這連結再睇睇 http://bit.ly/2Apgfy5
再沿路向上,會見到「鰂魚涌樹木研習徑」,「金督馳馬徑」,「康柏郊遊徑」嘅入口,不過我哋繼續向大風坳進發
但係聽嫲嫲講,「鰂魚涌樹木研習徑」下面有個戰時爐灶,又話其實穿過「鰂魚涌樹木研習徑」都一樣可以上番去大風坳,所以一場嚟到就跟嫲嫲去睇吓
行咗一陣間就會見到一個古舊破屋,睇上去好似係個廁所,不過都已經俾樹生長撞破石牆
兩個八卦細路係都要好奇望一望 (不過大家要小心,因為石牆身後係一個大破口,可以跌落去㗎!)
行行下兩個開始執起樹枝來,哥哥仲話要幫手執垃圾,好在有備以嚟,俾佢哋一人一個膠袋
好快就嚟到最大嘅二戰爐灶啦
見到有個健身設施,兩個又要走埋去做一做運動
兩個要試試自己隻腳可以放到幾高,睇吓自己筋骨有幾柔軟
想像唔到當時有幾多大個大廚喺度煮飯,個場面一定好震撼
兩個攪笑到匿埋落去,不過我發現如果呢個地方,用嚟玩伏匿匿都應該會幾好玩
咁多個爐灶,呢個係最大最大...我估個煲可以煮到成100個人份量咁多
好唔捨得離開,但係因為要趕住行上山,所以影多張相就閃
原來行得唔遠,有另外一個爐灶,不過呢個就細少少
同其他行山友的狗仔玩起上嚟
行番出嚟就接駁番去「康柏郊遊徑」
仲會經過「漁農自然護理署-鰂魚涌管 理站」
兩個開始嗌辛苦啦!
終於行到上有「噴射風」之稱的位置
呢度係是畢拿山與柏架山之間的山坳,望落去風景真靚
路過仲有超冰涼山水(不過始終唔多唔少有細菌,所以千祈唔好飲用或者用嚟擦眼睛)
呢隻花未開嘅時侯好似一個個蝴蝶結咁
呢朵花超靚! 因為佢花瓣好似閃粉咁,加埋陽光射落嚟閃閃下好正
最後終於行到嚟涼亭,可以休息一下啦!今次就唔同小朋友行上天文波波,因為再行上去睇怕要日落先行完
我哋搵咗個位坐低食下水果抖一抖
今日重陽行山,周圍都係人,真係Touch Wood有咩意外都唔怕...
呢度居然仲有一個舊式兒童遊玩設施,條瀡滑梯仲係鐵皮架!好似發現寶物咁
當然俾佢哋放電玩餐飽啦 (趁機我都可以抖一抖)
長度
來回 6.0 公里
難度
★★
需時
約三小時
巴士2, 2A,77,81,99,102,106惠安苑下車.港鐵,太古城站B出口
終點交通
巴士,港鐵往各區
注意事項
帶備足夠食水,帽及防曬用品(特別經過大風坳一段).
搜尋
近期文章
文章分類
舊文重溫
- 2021
- 2020
- 2019
- 2018
- 2017
- 2016
- 2015
- 2014
- 2013
- 2012


text:
標準官話
標準官話,又叫做新國音,華語,北平官話或者北京官話,係指官話經中華人民共和國政府規範化之後嘅標準形式同通用語.佢以北京官話為基礎音,官話白話文著作為語法規範同書面文體.
標準官話喺大中華地區廣泛通行,但係喺唔同地方有唔同標準同稱呼,喺中華人民共和國叫做普通話,喺中華民國叫做國語,喺星加坡同埋馬來西亞等東南亞國家叫做華語,香港同澳門就以「國語」或者「普通話」稱呼.去到當地,亦混合咗一啲當地其他嘅語言.
喺各地嘅地位改
星加坡改
喺星加坡,華語(唐話)係四種官方語言之一.自星加坡1965年建國以嚟,雙語教育就成為主流教育體系嘅基石.所有星加坡學生除咗以英文為主要教學語言外,仲必須修讀所屬族群嘅「母語」課程.不過,經過40幾年後,英文已成為本地強勢語言,主導日常生活,大部份工作同跨族群交流,好多官方文件都以英文行先.
喺星加坡華人社群入面,華族學生必須接受「英文為主,華文為輔」嘅雙語教育體制,喺基礎教育階段修讀十到十二年嘅華文課程.但相對於英文應用能力,華語喺新加坡嘅教育體系入面教學時間有限,本地學生聽同講嘅能力都勉強可以,但讀寫能力就每況愈下[1].到咗而家有好多人華人會喺講華語嘅時候混雜咗英文,有啲華人甚至唔識講華語而只係識講英文,被慣用華語嘅華人謔稱為「香蕉人」.
馬來西亞改
馬來西亞嘅國語係馬來話,另外英文亦係官方語言;英文,馬來話,華語,淡米爾文都係獲承認嘅教育語言.多數當地華人同唔少馬來人都識得講華語.喺馬來亞獨立之後,國民型華小同獨立中學都以華語為教學語言,而大多數嘅國民型中學都規定華語為必修科.喺1920年代中後期,開始推廣華語之初,當地華人帶有濃厚方言腔,低音階嘅馬國式華語口音有時會被星加坡華人稱為「聯邦腔」.
如今,華語嘅推廣至今已經喺整個大馬華人社區持續三代以上,廣泛嘅流行亦加速咗語言嘅異變.而政治上嘅不同,加上地理位置確實同兩岸三地有一段距離,當地特色嘅馬來西亞華語已經成型.
參考改
- ↑ 吳, 英成. "新加坡雙語教育政策的沿革與新機遇" (PDF).


text:
錢罌
錢罌 ,或者寫做 錢甕 ,係用嚟裝散銀嘅架生,通常係細路用,目的係畀啲細路養成儲錢嘅習慣. 錢罌有兩個口,一個係入口,另一個係出口.錢罌除咗用嚟儲錢,重可以用嚟裝飾屋企同留念. 銀行送錢罌,會比較吸引小朋友開第一個銀行戶口.
錫紙
錫紙 係一稱將鋁壓到紙咁薄嘅架生,主要用嚟包嘢食.錫紙以前真係用錫做,後嚟改用平啲嘅鋁.
鎚仔
鎚仔 係揼嘢嘅架生,通常係揼釘.鎚仔依家多數用金屬做,所以寫成金字邊嘅「鎚」(有人會寫做「錘」),舊時唔係用金屬做(多數用木頭做),就寫成木字邊嘅「槌」.
鏟
鏟 (英文: Shovel ),係種架撐,由一條長柄連住下低嘅鏟頭,用途係挖起或者剷起啲嘢,譬如挖泥,剷雪.
鐙
鐙 (英文: Stirrup )係騎動物(尤其騎馬,所以又叫 馬鐙 )嗰陣畀騎者對腳有嘢踩住嘅配件,可以令騎者坐得穩陣啲.
鐮刀
鐮刀 係一種用來耕田嘅架生,佢嘅刀刃係弧形嘅,主要用來割禾同埋切草.
鐵砧
鐵砧 (英文: Anvil ),係種金屬加工嘅架撐,面頭有塊又平又大嘅金屬面,打鐵嗰陣用嚟放被鍛打嘅金屬.
鑿
鑿 (粵拼: zok 6 )係種架生,前頭係由好硬嘅物料整成,帶少少尖,主要用嚟鑿開其他物料,包括石頭,木頭噉.有啲鑿可以空手用,有啲就佮埋槌仔用.
防狼器
防狼器 係個防範色狼嘅電子儀器,雖然細細部,但一㩒掣就會發出好大嘅聲響,可以用嚟求救同埋嚇走色狼.
降落傘
降落傘 係由人或者物品由高空跌落去後可以減速安全降落地面嘅架生,形狀似把大遮.
陶器
陶器 係用黏土或者陶土捏成同燒製成嘅裝嘢架生,早到新石器時代就已經有,當時係日用品,而家就變做工藝品收藏.
雲尺
雲尺 係用來畫曲線嘅架生,一套有二至四把.每把有唔同弧度嘅邊,以配合唔同嘅弧形.一般要將弧線分成幾段,逐段畫出接駁而成.雲尺唔可以好似蛇尺噉任意變形,不過固定性比蛇尺好.
電動滑板車
電動滑板車 ( 粵拼: din 6 dung 6 waat 6 ban 2 ce 1 ) 係種行走架生,個樣同滑板車差唔多,但入面有帶細功率嘅電摩打或偈嘅動力裝置響度. 呢種車係由美國嘅 Autoped 公司喺1915年介紹出嚟,重喺1921年由德國嘅 Krupp 公司負責整出佢嘅改良產品,但嗰時因產品比 ...
電動踏板車
電動踏板車 ( 粵拼: din 6 dung 6 daap 6 baan 2 ce 1 ) 係種靠電力驅動同自我平衡能力嘅個人機動傳輸設備,個樣睇落去有啲似打橫嚟嘅滑板噉.佢細分成有座柄版同冇座柄版兩種.
電蚊拍
電蚊拍 係一種對付蚊同埋其他昆蟲嘅架生,貌似羽毛球拍,拍面係由一行嘅金屬枝排成.單雙行各自咁連去正極同負極.一撳低響拍柄度嘅掣,金屬支就會各自充上正負電荷.如果有蚊或其他昆蟲掂到金屬枝,兩條唔同電荷嘅鐵枝,佢哋嘅電荷就會穿過昆蟲放咗出來.電荷會將 ...
電鋸
電鋸 係種鋸,用電力推郁,威力比用人手操作嘅鋸勁好多,可以用嚟鋸樹.
電鑽
電鑽 係行電嘅架生,用嚟係啲物件上便鑽窿. 佢嘅基本構造有個機身,用嚟夾住鑽頭嘅夾頭,同埋機身上用嚟控制速度嘅槍掣. 一般喺市面常見嘅電鑽有分有線式同無線式.喺功能上就有最基本嘅電鑽,打入硬些少嘢用嘅衝擊鑽同埋可以打石屎牆嘅油壓鑽,大型嘅就有加工用 ...
風信旗
風信旗 (英文:vane,wind vane,weather vane),又叫 風向標 ,係顯示風向嘅旗.西洋多做用鷄表示,叫 風信鷄 (weathercock). vane喺英文意思,都係旗咁解.
飛
飛 ,書面語叫 票 ,通常係紙造,係畀咗錢嘅証明,令到揸飛嘅人做畀錢要做嘅嘢,例如入閘搭車. 有啲飛係膠造嘅,飛嘅背面有磁帶,有啲飛有兩部分,用嗰時一部份會被搣走,剩低嘅部份叫飛尾. 飛出自唐朝「飛錢」.飛錢係類似而家嘅支票.唐朝嗰時,商賈嫌帶真金白 ...
馬鞍
馬鞍 係人騎上馬墊坐嘅用具,主要令騎馬嘅人坐得穩陣啲同舒服啲.除咗馬之外,鞍亦可以用喺駱駝,驢呢類畀人騎嘅動物度.
驗電筆
驗電筆 係隻檢驗有無電流嘅架生,形狀似螺絲批,常見用途係去分火線同水線.
魚勾
魚勾 係釣魚架生,勾尖放魚餌,拋落水之後,當有魚想食餌時,就會勾住條魚個嘴.
提款機
提款機 ,又叫 櫃員機 , 自動提款機 , 自動櫃員機 (譯自英文 Automated Teller Machine ,簡寫 ATM ),係一可以做到銀行櫃員攞錢工作嘅機,唔單止提款,部機可以畀客人做入錢,轉賬等等唔同交易.提款機其實係部電腦通訊裝置,駁埋銀行中央電腦系統.用提款機攞 ...
數據傳輸
數據傳輸 ( data transmission )係指一個電腦網絡嘅節點之間以乜嘢物理方式傳遞數據.
數據機
數據機 (粵拼: sou 3 geoi 3 gei 1 ,英文:Modem)係一種硬件,可以將數據由數字格式轉做適用喺傳輸介質(例如電話線同無線電)嘅數字格式,呢種數字格式旨在直接喺有專用佈線嘅設備之間通訊.
時延
時延 ( network delay )喺電腦網絡上係指由一個節點傳到第個節點嗰度要花嘅時間,一般數值愈細愈好.
深層網絡
深層網絡 ,簡稱 深網 (英文: Deep web ) ,係種隱藏網,指唔可以畀標準網上搜尋引擎例如Google搵到嘅萬維網內容.同深網相反嘅術語係表網(英文:Surface Web)同明網(英文:Clearnet),任何人都可以用網際網絡存取.深網嘅內容隱藏喺HTTP表單後面,包括咗好 ...
網絡拓樸
網絡拓撲 ( network topology )係指構成電腦網絡嘅成員之間特定嘅排列方式.
網絡節點
網絡節點 ( network node )係指一個電訊網絡當中能夠發訊同接訊嘅點.
羣控技術
羣控技術 係對大量啲相同抑或係相似設備進行控制嘅電子,網絡技術,用呢種技術搭成嘅系統就喊做 羣控系統 .佢可以用喺控制一堆製造業機器,運輸設備,建築電氣抑或係消費電子產品(譬如智能電話 等等)上.
順應力
順應力 ( resilience )喺電腦網絡上係指個網絡有幾能夠喺異常情況出現(例如突然間有好多用家想要攞數據)嗰陣維持正常運作.
頻寬 (電腦)
頻寬 ( bandwidth )喺電腦網絡上係指耗用嘅資訊量位元速率,以每秒嘅數量表示,一般數值愈大愈好.
黑暗網絡
黑暗網絡 (英文: Darknet )係路由嘅一部分,佢分配嘅IP空間咩服務都唔會運行.因為冇活動主機,所以流量冇可能去到呢種IP暗區.黑暗網絡係一種覆蓋網絡,只可以用特殊軟件先至入得到.佢嘅類型包括 F2F 網絡(通常用於同對等連接嘅檔共用)同私隱網絡例如Tor.加 ...
Digital Paper Solution
Digital Paper Solution ,簡稱 DPS ,係將RFID天線同晶片以特別,獨有嘅技術植入紙張上,係而今較新穎嘅防偽方法,用來印證書,產品出世紙,VIP咭,古董同藝術品證書,有防偽效能.
天網 (人造衞星)
天網 係聯合王國防部嘅一系列軍事 人造衞星, 而家由 Paradigm Secure Communications 郁住.渠地會提供戰略性嘅通信服務畀聯合王國三軍同埋北約執行緊盟國任務嘅部隊.
太空卡
太空卡 係冇用身份信息登記嘅SIM卡.因為佢冇身份信息登記,所以唔容易俾人憑張卡同個電話嘅使用紀錄追踪到個電話嘅用戶. 有啲國家同地區會要求所有Sim卡用戶都要做實名登記,禁止太空卡流通.
政府數據庫
政府數據庫 ( government database )係指由政府搜集嘅數據形成嘅數據庫.經濟學家做研究嗰陣好興用政府數據庫嘅數據嚟估計經濟指標.
數據倉
數據倉 (英文: Data warehouse ),又叫 資料倉 ,係由好多個數據庫組成,可以做報告同數據分析嘅電腦系統,亦係商業智能嘅核心組件.
數據庫
數據庫 又叫 資料庫 ,係有系統噉儲存住好多資料嘅地方,方便用家隨時搵資料.
表格
表格 ,簡稱 表 ,係種資料表達方式,由行同棟交錯嘅格仔組成.
資料
資料 又叫 數據 ,係描述事物嘅符號(多數係文字同數字)資訊記錄,透過量度同分析得出.亦都有圖片資料同映片資料等.
資訊超負荷
資訊超負荷 ( information overload )係指手上嘅資訊多得滯,搞到個人唔知應該點樣做決定好.
頭版 (意思)
頭版 ,本來係指報紙,雜誌或者書嘅第一版,引申意思係使用者開瀏覽器嗰時自動打開嘅一個或者多個網頁.頭版亦可以指一個網站嘅入口網頁,即係開啟網站後睇到嘅第一頁,大多數作為首頁嘅檔案名係index,default,main或者portal加番副檔名.
乾草
乾草 係經過收割,乾燥加工處理嘅草,可以用嚟做飼料,主要係畀馬同羊食.
動物配種
動物配種 ( Animal breeding )係一門農業科學,用遺傳學嘅學識去安排動物交配,令動物嘅後代產生期望嘅特徵.
園藝
園藝 係種植物嘅嗜好,包括專門欣賞花同葉嘅觀賞植物,同埋有實際用途嘅果樹,蔬菜.
奶農
奶農 (英文: Dairy )係專做生產飲用奶(包括牛奶,羊奶)嘅農業組織,而佢哋組成嘅產業就叫奶農業. 廣義上嘅奶農,會做埋將鮮奶加工成奶製品同埋攞去賣,又可以叫做 乳業 .
打穀
打穀 ,又叫 脫穀 ,係將收割咗嘅穀物嘅籽(穀粒)同莖分離嘅動作,下一步就可以揚穀.
揚穀
揚穀 ,又叫 篩穀 ,係將收割咗嘅穀粒去殼嘅動作,同時篩走埋象鼻蟲同其他害蟲,做之前要打穀先.
播種
播種 係將植物種子埋入泥度,令植物發芽成長嘅行為.播種係種植多數農作物最先要做嘅工作,通常會用到播種機去幫手.


text:
楼上 漏水 存证信函通渠|青衣島|香港專業通渠公司|62728207建築物防水青衣島通渠|通渠神器|維修水喉
防水工程|防水胶 pcb|防水工程神器|防水工程公司|防水胶 pcb|維修水喉|建築物防水|防水工程專家|24小時防水工程|高壓防水工程|青衣島香港專業通渠公司Email:wypshansu@sina.com一般防水工程方法|維修水喉|防水胶 pcb|防水工程博客防水胶 pcb|防水工程教學|防水工程服務|防水工程|高壓防水工程. 新都城防水工程|新港城防水工程|海濱花園防水工程 防水胶 pcb|綠楊新邨防水工程|荃威花園防水工程 荃景花園防水工程|荃灣中心防水工程青衣島麗城花園防水工程|愉景新城防水工程 |62728207|翠怡花園防水工程|盈翠半島防水工程|62728207|珀麗灣防水工程|防水胶 pcb豪景花園防水工程青衣島新屯門中心防水工程|防水胶 pcb大興花園防水工程 青衣島尖沙咀防水工程,佐敦防水工程,油麻地防水工程防水胶 pcb|旺角防水工程防水胶 pcb|黃埔花園防水工程|奧運站防水工程 淘大花園防水工程|沙田第一城防水工程防水胶 pcb|銀禧花園防水工程|新港城防水工程 大埔中心防水工程|大埔八號花園防水工程 防水胶 pcb|太湖花園防水工程|牽情間防水工程 防水胶 pcb|花都廣場防水工程|維景灣畔防水工程|防水胶 pcb 防水胶 pcb|豫豐花園防水工程|嘉湖山莊防水工程|62728207|防水胶 pcb金獅花園防水工程|藍天海岸防水工程|香港專業通渠公司|紅山半島防水工程|太子防水工程,防水胶 pcb長沙灣防水工程,荔枝角防水工程防水胶 pcb|美孚防水工程,九龍城防水工程,62728207|九龍塘防水工程,防水胶 pcb|東港城防水工程|將軍澳中心防水工程 將軍澳廣場防水工程|天晉防水工程青衣島日出康城防水工程|蔚藍灣畔防水工程香港專業通渠公司映灣園防水工程匯景花園防水工程防水胶 pcb|麗港城防水工程 黃大仙防水工程,彩虹防水工程,慈雲山防水工程,秀茂坪防水工程,觀塘防水工程,青衣島|將軍澳防水工程,香港專業通渠公司|寶琳防水工程紅磡防水工程 九龍防水工程 九龍灣防水工程九龍塘防水工程防水胶 pcb|九龍城防水工程 美孚防水工程|何文田防水工程 西半山防水工程 炮台山防水工程,筲箕灣防水工程 鑽石山防水工程|彩虹防水工程 大坑防水工程 啟德防水工程|南昌防水工程牛頭角防水工程防水胶 pcb|東涌防水工程|調景嶺防水工程 赤柱防水工程 梨木樹村防水工程,防水胶 pcb|樂富邨防水工程, 樂湖居防水工程防水胶 pcb|樂華邨防水工程,美東邨防水工程, 美樂花園防水工程, 美湖居防水工程, 翠寧花園防水工程,南區防水工程|香港防水工程 香港仔中心防水工程|貝沙灣防水工程防水胶 pcb|海怡半島防水工程|陽明山莊防水工程 城市花園防水工程防水胶 pcb|南豐新邨防水工程 鯉景灣防水工程|美孚新邨防水工程(香港告 楼上 漏水 防水公司)香港專業通渠公司(告 楼上 漏水防水公司Tel:62728207)香港李鄭屋邨防水公司, 竹園南邨防水公司, 置樂花園防水公司防水胶 pcb|東頭邨防水公司, 翠屏邨防水公司, 翠湖居防水公司, 翠瑤苑防水公司, 翠竹花園防水公司,油麗邨防水公司, 興田邨防水公司, 良景邨防水公司, 荔景村防水公司, 荔欣苑防水公司, 華荔邨防水公司, 葵俊苑防水公司, 葵康苑防水公司, 葵涌防水公司, 葵涌邨防水公司, 葵盛東邨防水公司, 葵盛西邨防水公司, 葵盛邨防水公司, 葵聯邨防水公司,廣田邨防水公司, 建生邨防水公司, 彩峰苑防水公司, 彩德邨防水公司,青雅苑防水公司, 順利邨防水公司, 順天邨防水公司, 香港專業通渠公司,順安邨防水公司, 順緻苑防水公司, 頌富防水公司, 高俊苑防水公司, 高怡邨防水公司, 高盛臺防水公司, 高翔苑防水公司, 鯉安苑防水公司, 鯉魚門邨防水公司, 鳳庭苑防水公司, 鳳德邨防水公司, 鳳禮苑防水公司, 鳳鑽苑防水公司, 鵬程苑防水公司, 麗安村防水公司,香港專業通渠公司 麗晶花園防水公司, 防水胶 pcb|麗湖居防水公司, 麗瑤邨防水公司, 麗閣邨防水公司,樂雅苑防水公司,防水胶 pcb 橫頭磡邨防水公司,防水胶 pcb 水邊圍邨防水公司, 沙田坳邨防水公司, 油塘中心防水公司, 油塘邨防水公司, 油翠苑防水公司, 景峰花園防水公司, 防水胶 pcb|彩盈邨防水公司, 防水胶 pcb|彩福邨防水公司, 彩虹邨防水公司, 彩輝邨防水公司, 防水胶 pcb|彩雲邨防水公司,彩霞邨防水公司,德強苑防水公司,防水胶 pcb|德田邨防水公司,怡峰苑防水公司,怡閣苑防水公司,怡靖苑防水公司,防水胶 pcb|悅湖山莊防水公司, 悅麗苑防水公司, 慈安苑防水公司, 防水胶 pcb|慈康邨防水公司, 慈愛苑防水公司, 慈樂邨防水公司, 慈正邨防水公司, 慈民邨防水公司, 振華苑防水公司, 新北江防水公司, 新圍苑防水公司, 新麗花園防水公司, 葵興邨防水公司, 葵芳邨防水公司, 葵賢苑防水公司, 藍田邨防水公司, 蘇屋邨防水公司, 蝴蝶邨防水公司, 象山邨防水公司, 賞湖居防水公司, 賢麗苑防水公司, 海悅花園防水公司, 海麗邨防水公司, 清麗苑防水公司, 湖景邨防水公司, 滿樂高樓防水公司, 澤安邨防水公司, 澤豐花園防水公司, 牛頭角上邨防水公司, 牛頭角下邨防水公司, 玉蓮臺防水公司, 瓊山苑防水公司, 瓊軒苑防水公司, 瓊麗苑防水公司, 田景邨防水公司, 白田邨防水公司, 盈福苑防水公司, 石圍角邨防水公司, 石硤尾邨防水公司, 石籬邨防水公司, 石蔭東邨防水公司, 石蔭邨防水公司, 祈德尊新邨防水公司,防水胶 pcb 祖堯村防水公司, 祥和苑防水公司, 福來村防水公司, 秀茂坪南邨防水公司, 秀茂坪邨防水公司, 竹園北邨防水公司,防水胶 pcb|黃大仙下邨防水公司.告 楼上 漏水.Tel:62728207香港專業通渠公司-Email:wypshansu@sina.com


text:
「我最鍾意夜晚落雨,睇住街上啲潮州佬拎住帆布床走佬…」睇見何伯眉飛色舞笑到面珠墩都紅晒,我就知道無論文字寫成點,呢個都會係一個好有意思嘅訪問.
以前嘅蘇豪
話說40至50年代,何伯細嗰就住喺近士丹頓街嘅些利街,亦即係依家嘅中環蘇豪區.呢個本來無乜人識嘅地方,突然墟冚起嚟,多得90年代落成嘅半山自動扶手電梯,將街坊打工仔遊客由中環載到半山,令到蘇豪區夜晚好熱鬧,連酒吧外面都係攞住酒杯嘅人,各式各樣嘅餐廳成日爆晒棚.但自從地鐵港島線伸延到堅尼地城,飲酒食飯湊熱鬧嘅人跟住遷徙,酒吧高檔食店頂唔順啲貴租執完一間又一間,蘇豪區墟冚嘅場面都唔見咗.
講番何伯細嗰住嘅蘇豪區同依家好唔同㗎.晨咁早就有後生嘅派報員踩住單車,吹住口哨將一卷卷嘅報紙拋上騎樓.佢哋身手敏捷,無論係二樓,三樓,甚至四樓,報紙都準確落喺訂報人嘅騎樓,派報員未必識物理,但佢哋隨便一拋都展示到完美嘅拋物線.何伯話唔駛返學嘅日子,上晝會聽到隔離街傳嚟好整齊嘅步操聲同嘈到拆天嘅嗌交聲,咪就係士丹頓街頭對面嘅域多利監獄傳出嚟,佢係香港第一間監獄.啲街坊晨早四點就聽到啲犯被叫醒然後步操,有時會聽到嗌交聲,應該係打交或者被人鬧,夜晚返入監倉後又開始另一輪嘅喧嘩.間中就話冇所謂啫,真係難為住喺監獄旁嘅街坊囉.
晚飯後暗黃街燈下又係另一番墟冚.街坊紛紛走出嚟坐喺樓梯口呀路邊呀,撥住把扇唞涼順便八卦吓.嗰個年代嘅唐樓一層樓一個單位,四百尺左右住咗四至七伙人,所以落街唞涼嘅人好多,有啲索性搬埋帆布床出街瞓,夏天涼浸浸好爽好舒服㗎.何伯話:「我哋條街好多潮州佬,佢哋成日打老婆,所以我最鍾意夜晚落雨,一落雨就聽到砰砰棚棚,啲潮州佬拎住帆布床走佬,哈哈」.經何伯嘅憶述加埋鬼馬嘅表情,半個世紀前嘅點滴好立體咁彈咗出嚟.
堅道點滴
講到食,何伯有時特登經過堅道嘅新藍塘麵飽餐廳;入門口穿過走廊直入裡面有個好大嘅廳,牆上掛滿手寫餐牌仲有可口可樂維他奶廣告海報.簡樸設計50年不變,開張嗰時無人覺得特別,因為呢種港式茶餐廳周圍都有.慢慢開始頻密嘅拆樓起樓,條街個樣唔同晒,大家就開始懷舊,特別回歸之後多咗講集體回憶.可惜業主覺得餐廳要與時並進,要求裝修,餐廳老闆諗住保持原貌,最後無得續租,無奈地2016年除夕執笠,舖位到今日都仲係畀木板圍住未有新店入場.何伯印象最滋味就係雪糕威化餅.厚厚嘅透明蓮花杯,裡面坐咗一個巨形芒果雪糕球,仲要斜斜哋插咗一條奶油威化餅添.最滋味就係用奶油威化餅當匙羹一啖一啖咁嘆,最後將威化餅都放埋入口,「索索聲」,何伯一邊講一邊回味食到索索聲嘅威化餅.我後來發現新藍塘旁邊再旁邊嘅羅便臣乾濕洗衣店老闆娘都係新藍塘嘅常客,佢早餐必定叫奶茶麵包,晏晝就鍾意炒貴刁,「門面比較污糟但勝在火氣夠炒得好味.」老闆娘90年代開始喺堅道開洗衣舖,四百尺嘅舖位除咗一個小櫃台三兩部生財工具,其他空間都畀一袋二袋嘅衫霸佔,有啲街坊老實唔客氣洗完棉胎就順便寄存到換季先拎走,老闆娘同佢嘅助手就喺得番半隻腳板嘅地面行嚟行去,我每次經過都會嘗試用透視眼穿過一袋袋嘅衫去搵老闆娘嘅身影.老闆娘好傾又好人事,好多街坊雖然搬離堅道都繼續將洗衫嘅任務交俾佢,唔係親耳聽到我都唔信,麥當勞道甚至南丫島都有熟客仔專登攞衫嚟洗.
羅便臣乾濕洗衣店同埋旁邊四間舖頭仔都係芬芳大廈嘅地舖.樓高七層嘅芬芳大廈比何伯後生十幾歲,呢棟樓早年拆咗,堅道而家就剩番兩棟超過40年樓齡嘅樓.上世紀初嘅堅道大部份都係洋房大宅,夏天何伯周不時專登經過99號嘅大宅摘水蜜桃,嗰樖大桃樹正正喺大宅圍牆後面,一伸手就可以摘到又大又甜嘅水蜜桃.講起堅道99號,查實惠康前面嘅石柱係屬於一個波斯富商1870年起嘅大宅前門其中一條石柱,竟然150年後嘅今日依然豎立喺到見證呢條街嘅變化!
街道同舖頭隨著時間變遷,四層唐樓到六層唐樓到摩天大樓,茶餐廳麵包店到高檔咖啡餐廳,留低喺堅道嘅石牆樹都一樖一樖畀人斬晒.
對於何伯,羅便臣老闆娘,仲有我,一份份嘅人情味穿越歷史留喺心裡.何伯一邊斟茶一邊興高采烈咁講古,有形有聲,忽然話題又轉到幾日前喺街上撞到茶友,吹水懷舊一番,聽到何伯生活嘅點點滴滴,純真又奀皮,從佢嘅表情透視到一份街坊街角的人情味.


text:
美國升學懶人包 | 接受DSE成績?好著重ECA?需要搵agent?
之前有follower話想知道多啲美國升學嘅資訊,所以今次就邀請咗 @une.etrangere 嚟解答大家嘅問題啦❤ 報讀大學嘅問題 報名過程大概係點? 因為每間學校都有自己嘅college essay,application嘅準備時間會比英國大學長好多.建議早一年考SAT/ACT,apply前嗰個暑假開始寫essay.報名全程都係喺Common App/Coalition App網站上面搞.需要準備Personal Statement,college essays,成績單,2x老師推薦信,學校推薦信同ECA.有三種收生安排:Early Action,Early Decision同Regular Decision.Regular嗰round通常係十一月截止,其餘兩個deadline會早啲.收生通知書會喺三/四月出爐. 成績要求? 而家好多大學都逐漸唔睇SAT/ACT.今年疫情關係,大部分都可以waive咗個requirement.一般如果要求SAT/ACT嘅話,最遲可以報十二月嗰個,考完補返個成績就ok. 同埋其實大部分大學都接受DSE成績㗎.學校網站會有個世界各地公開考試嘅conversion table.但係要留意,入學後未必可以用DSE成績計college credits.成績好壞方面,似乎你嘅dream school程度去到邊,但其實美國大學對成績只不過係個benchmark,ECA同社會服務先可以特出你份application. 係咪好睇重ECA? 係!美國啲ECA係越誇張越好XD,好似幫山區兒童起學校嗰啲.諗唔到有咩可以做嘅話,其實校內做多啲社團活動,盡量做leadership positions,或者做多啲義工就可以㗎喇. Personal statement tips? Personal statement 要見到你嘅獨特性,有創意,破格嘅essay往往會被睇高一線.要避免好似英國嗰啲style,唔好focus咁多喺academics上面.寫之前建議上網睇下其他人嘅essays攞下靈感會寫得容易啲. 建唔建議搵agent? 如果本身對美國大學唔太熟悉,agent都係一個好嘅選擇.其實好多人都有用agent幫手.我自己就覺得呢個唔係必需品,有agent會方便啲咁囉. CC嘅報名過程係點? CC (Community College) 升大學報嘅係transfer application.截止日期係三月.除咗截止日期比較遲之外,報名流程基本上同Freshman入學一樣.通知單會喺四/五月收到. 大學學費係咪貴過英國? 係!美國一個學期嘅學費好似係英國嘅一年.但成個experience係唔同嘅.如果同倫敦啲大學比嘅話,美國喺住宿方面可能會平少少. 大學生活問題 大學文化係點? 開放,自由.咁答好似有啲cliche,但係喺campus你真係會感受到美國做乜都得嘅文化(除咗有警察嗰陣),都幾容易搵到自己嘅一片天.如果心態夠放,鍾意試新嘢/周圍玩嘅話,美國都係一個唔錯嘅選擇. 去美國留學有咩必帶用品? 除咗文具之外,好似冇乜嘢一定要帶過去XD好多嘢都可以買到. 美國生活問題 美國嘅治安點樣? 視乎你住嘅地區~夜晚過咗10點周圍都好危險XD,我學校裡面直程發生過綁架案.因為貧富差距有啲大,社會上面係有唔少矛盾嘅(尤其係依家).遇到啲咩事,叫警察都未必即刻幫到你.最好避免自己一個出去,同唔好玩太夜啦~ 歧視問題係咪好嚴重? 西岸啲人包容性比較高,畢竟呢邊華人都好多吓,所以so far都未遇過被歧視嘅事.但聽講東岸/內陸地區嘅歧視問題比較嚴重. 難唔難適應美國嘅生活? 其實大學嚟講,美國生活都算幾容易適應.難嘅地方可能係地方大,交通會好貴.另外就係地方設施有啲舊,同埋啲街道嘅衛生情況都啲惡劣.但始終亞洲人好多,食物/交友方面唔使擔心.


text:
寵物面相初級班
但原來有唔少寵物行為研究專家同埋識睇動物面相嘅玄學家,都嘗試根據喵星人同汪星人面型五官嚟推測佢哋性格,我哋綜合各方資料,整合出以下嘅貓狗面相初級班.
不過呢,相學呢啲嘢信就有,唔信咪冇,咪當同你嘅寶貝玩下開心下囉!
貓貓臉型推測性格:
1. 圓臉貓
波斯貓係圓臉貓嘅典型代表,佢哋多數都較冇活力,亦都較易受驚嚇,佢偏向對信任嘅人先會表達情感.經常會留喺屋企同埋鍾意喺安靜環境同貓貓相處嘅人,較適合做圓臉貓嘅主人.
2. 方臉貓
緬因貓係典型方臉貓,佢哋會比較依賴主人,成日都想同主人黐埋1齊.如果係返朝9晚5穩定工作,而且好鍾意成日同貓貓玩嘅人,就適合養方臉貓.
3. 三角臉貓
佢哋活動力比較強,通常喺屋企都會keep住行來行去,對所有嘢都好奇,亦都比較聰明,好留意各種聲響.如果要訓練貓貓做啲特技,三角臉貓會學得比較快.
狗狗面相分析結果:
1. 嘴巴
嘴細嘅狗狗,通常細膽啲,相對於心胸都較狹窄.如果主人唔重視佢,佢可能會等主人外出後,喺屋企搗亂破壞,甚至喺主人出入嘅地方大小便!
2. 眼睛
好似摩天使眼睛咁大嘅狗狗,代表人氣好旺,唔止受同類歡迎,係人見到都會想同佢哋玩下,佢哋就連垂頭喪氣時都一副無辜樣,好惹人憐愛.不過,呢類狗狗比較強勢,只要主人一唔順從佢,就可能會亂咬主人衣物,俾啲顏色主人睇下.
3. 脷
條脷長嘅狗狗,基本上有長舌婦特質,特別鍾意吠,同埋唔容易妥協,就算主人制止佢,都會繼續據理力爭,總之要話俾周圍嘅貓狗知道佢先係最勁,唔好諗住同佢鬥.
而個鼻圓啲嘅例如貴婦狗,喺寵物面相學中,屬於狗眼看人低型嘅動物,覺得自己較嬌貴,其他動物根本冇得同佢比,亦較情緒化,主人要俾多啲關心佢哋.
鼻塌嘅狗,如西施,北京狗等等,好冇自信,尤其係當毛髮被剃咗之後,就會變得好冇心機.不過佢哋發起惡上嚟唔係狗咁品,而且較為記仇.


text:
講到「護膚」好多時都唔會諗起個咀,因為如果唔係乾到甩晒皮,都唔會覺得有咩特別問題.但其實個咀一樣需要滋潤同補濕,仲可以幫佢做埋去角質同敷mask添!本人一向其實都無乜特別護理咀唇,只係見乾乾地就搽下Lip Balm咁.直到我最近一個FB post介紹Eminence Lip Balm時,淨係影個咀先留意倒「乜原來有條咁深嘅唇紋嘅??」
驚訝之後就諗起去唇紋嘅唇部去角質,仲做埋完整嘅 !魔戒3部曲我就聽過,咩係唇部3部曲呀?
第一曲當然係去角質,我相信大家都唔會有幫唇部去角質嘅習慣,咁一定要試試,因為淨係做完呢個step都已經好唔同.個咀係即刻超滑同軟熟!同埋因為要準備敷唇膜,所以最理想就係先除去唇上死皮先敷lip mask.敷面膜都係一樣,因為就咁用洗面奶洗面只係可以去除多餘油脂同污垢,死皮未必洗得走,如果有d死皮係度隔住左,梗係覺得吸收冇咁好㗎呢~ 就好似大家洗完面再用爽膚水抺一抺都仲會抺得出黑色野,然後心諗我塊面有冇咁污遭呀⋯⋯所以簡單黎講,敷咩之前都要先徹底清潔同去角質!
好,明白!咁係點用㗎?首先,如果搽左唇膏就要洗走d唇膏先啦,然後用手指或棉花棒點少少唇部磨砂係唇上,我冇加水稀釋因為佢本身唔係太竭,就咁用手指磨就ok~ 佢個質感係啫喱狀,所以淨係呢個step都好滋潤.我既用法同網上寫有d唔一樣,我冇做到"Leave on for 5 mins"呢個步驟,因為一來慳時間,二來下一個step敷唇膜先leave on啦~隨個人喜好,我相信分別唔會好大=] 咁我就用手指磨左1-2分鐘,磨埋兩邊咀角同上下唇周邊皮膚,唔好嘥呀嘛.磨到認為夠喇就用水洗走佢.
洗走磨砂後,抺返乾個咀就可以搽唇膜喇!唇膜同樣唔需要加水稀釋,因為佢係一搽即溶,同埋個質地都幾稀下㗎其實.呢個我用棉花棒搽因為唔想手指吸收左d產品,哈哈,雖然唔知會唔會但係感覺上係會!所以我用棉花棒搽嘅,本來諗住敷5分鐘就算,但係見佢仲好濕潤咁,所以敷多陣啦~最後敷左15分鐘,然後用水洗走佢.
洗走晒唇膜再抺番乾個咀後,就搽上Lip Balm.呢個應該大家都識,你可以用手指搽,棉花棒搽,唇掃搽,或者有d人鍾意就咁擺埋去個咀度搽都得,隨你喜歡!
FAQs 你可能會問:
1. 係咪一定要做齊3個step㗎?
唔係,任何一個step都可以獨立進行.你可以去完角質就算,或者訓覺前搽上唇膜敷成晚都得!
2. 要幾耐用一次㗎?
如果你咀唇較乾同多死皮的話就可以用密d,一個星期一次倒啦.如果一般唇部保養的話,就隔個星期或一個月用一次都ok㗎喇~


text:
真假政經 - 王慧麟
幾時
香港人有時候都幾可愛.以前,個個都話香港係一個對經濟熱情,對政治冷感的地方.結果呢,兩年前的一次佔領加政改,搞到香港人對政治熱番晒,衝晒上腦,今時今日仲話香港係經濟城市,真係out矣.
香港不知幾政治.兩前年仲大家估,香港人對來緊香江領袖選舉無懸念,呢位大哥一定連任成功,結果依家又話佢有變數.查實,佢有冇懸念,唔係香江有幾多人鍾意佢,而係上面有幾睇佢.上面畀佢去馬,即係同意佢連任,斷估都冇乜人敢出馬同佢爭.但如果上面曖曖味昧,香江領袖唔知有冇得連任,真係頭都痕.
所以,有人話,究竟上面幾時決定,至係關鍵.如果上面要換馬,唔畀某人連任,最好就係拖得越遲越好,點解呢?做過大公司的香港朋友一定明白,當董事局要換總裁之時,最緊要係響搵到總裁新人選之後,先至公告天下,以穩定軍心.就算暫時唔會有新人選公布住,最好都係交接時間,越短越好,因為咁樣先至避免現時在任之總裁,唔會忽然之間放軟手腳,搞到間公司立立亂,而且又會畀現時在任之總裁,有個感覺係,佢可能仲有機會做落去,只要佢繼續拚命做好盤數.做得總裁之人,往往有一種打不死之心,佢地點會輕易投降呢?所以,響一間大公司,換一個總裁,要好小心部署.
而且,董事局亦要研判,究竟公司業績麻麻,只係換個總裁,夠唔夠呢?響換人之時,係唔係要一次過連根拔起,將總裁同埋支持佢之內外各部門經理CFO等一齊換呢?如果係要玩連根拔起,會唔會連個基礎都拔埋呢?如果連根拔起,市場上又夠唔夠人及時填滿番所有位置呢?呢啲嘢,即係要一次過改造公司,咁樣係一場大手術,仲要睇下,下一個接任之總裁,會唔會有心有力地去推動一場改革,同埋下一任總裁能否配合董事局去搞改革,唔容易㗎.
所以一間公司要搞大手術,已經唔容易,講緊之部署,至少冇半年至九個月都未必成形.依家香江若果唔畀連任,講緊可能係一場仲勁過換腦換心之大手術,真係換得唔好,分分鐘仲大件事.難怪有人話,上面好似畀一個鬍鬚去馬,未必㗎,可能到頭來,上面覺得,依家動大手術未必係時機,不如不變應萬變,乜都唔搞,由得佢連任.
不過,有樣嘢我都幾有信心,認為呢兩個星期,唔會有任何參選之公布.點解呢?因為其中一個熱門參選人鬍鬚佬,星期三就飛走咗,佢要飛去美帝等地方訪問,然後去世銀會議同各國大佬見面.呢啲場面咁盛大兼緊要,斷估無理由佢響美帝或利馬公布入去試閘跑馬仔啦,應該都等到返來之後先至搞,係未?佢兩個星期後返,撞啱係上面開六中全會了…….


text:
今期終於嚟到萬眾期待,《7. Redox Reaction》呢個大課題嘅最後一步——Electrolysis!
一提到 "Electrolysis" 呢個字,好多同學都會覺得好難,睇完題目連佢問乜,發生緊乜事都未必知道.其實大部分同學睇完一個 "Electrolysis 嘅 Set-Up" 都搞唔清以下兩點:
係 cathode 同 anode 度分別邊個 ions 會 preferentially discharge
Overall anode 同 cathode 會有乜改變(e.g. colour change, electrolyte 嘅濃度改變)
而要解決呢兩個問題,你就一定要循序漸進咁掌握翻成個 Electrolysis 嘅基本概念,以及影響 Electrolysis 嘅 "Preferential Discharge of Ions" 嘅三大因素,然後再同大家拆一啲極低能嘅 Electrolysis 題型.當你摸熟咗個 pattern 之後,我再同你一齊挑戰翻啲進階嘅 DSE 題型!
係呢套常規課程入面,我會將DSE CHEM嘅必學概念,最強嘅解題思維,實戰嘅做題技巧,一步步咁傳授比你,同你逐一拆解 DSE CHEM 嘅各大課題 !


text:
小說
小說(粵拼:siu2 syut3)係一種文學形式,一般描寫人物故事,塑造多種多樣嘅人物形象,但亦有例外.佢係擁有完整佈局,發展同埋主題嘅文學作品.而對話係唔係具有鮮明嘅個性,每個人物講嘅嘢係唔係有獨特嘅語言風格,係衡量小說水準嘅一個重要標準.
同其他文學形式相比,小說嘅容量較大,佢可以細緻咁展現人物性格同人物命運,可以表現錯綜複雜嘅矛盾衝突,同時重可以描述人物所處嘅社會生活環境.小說嘅優勢係可以提供整體嘅,廣闊嘅社會生活.
代表作改
歷史改
喺19世紀以前,東西方嘅小說可以話係獨立發展.
東方改
中國改
中國最著名嘅四大小說,分別有《紅樓夢》,《水滸傳》,《三國演義》同《西遊記》.
日本改
西方改
喺17世紀之前嘅歐洲,「小說(novel)」呢個字嘅意思其實係指小故事同長篇嘅散文之間嘅一種短故文學形式(相當於家陣所謂嘅短篇小說).例如,塞萬提斯《模範小說集(novela ejemplares)》係短篇嘅故事集,不拘泥於當時嘅散文形式,而創造出一種「新嘅故事敘述」.
另一方面,塞萬提斯所寫嘅《唐吉訶德(Don Quijote)》(1505-1515年)表現出作者嘅世界觀,同時亦呈現人物嘅成長同埋糾葛,心理嘅變化,同近代嘅作品一樣,佢主要嘅着眼點在於「個體」.因此佢被稱為「近代小說之祖」.因為同樣理由,笛福同佢創作嘅《魯濱遜流浪記 - Robinson Crusoe》(1719年)亦被普遍認為係「近代小說之祖」.
近代小說嘅起源,係18世紀喺法蘭西所流行嘅書信體小說(以信嘅形式或互通書信形式創作嘅文學).近代小說嘅發展,一般認為同18世紀以後英國,法蘭西等地中產階級嘅勃興息息相關.呢啲識字率比較高而且較為有錢嘅人成為其佢主要嘅讀者群,亦即係話,近代小說係因應佢獨特嘅需要而發展嘅.
分類改
小說嘅體系異常龐大,以唔同方式分類都可以分出唔同而且眾多嘅類別.
按篇幅分類改
短過短篇嘅小說完全合乎瞬息萬變嘅現代社會中生活忙忙碌碌嘅人嘅閱讀習慣.幾乎每日都可以睇到啲人為呢類小說賦予新名詞同埋新定義,例如極短篇,精短小說,超短篇小說,微信息小說,一分鐘小說,一袋煙小說,袖珍小說,焦點小說,瞳孔小說,拇指小說,迷你小說等,數都數唔晒,連專門嘅文學研究者亦好難如數家珍分敘佢嘅定義,一般人更容易混淆.
一般認為微型小說嘅篇幅應該係兩千字以下.因為題材通常係生活經驗嘅片段,因此可以係有頭無尾,有尾無頭,甚至無頭無尾.高潮放喺結尾,高潮一出即刻完,營造餘音繞樑嘅意境.由於比短篇更短,字句亦需要更加精練,題材可以見微知著嘅比較好.一個意外嘅結局雖然可以吸引眼球,但文章短得嚟都要有伏筆呼應,甚至同畀讀者意外相比,更應該重視帶唔帶到感動畀讀者.
平均字數一萬左右嘅小說會被劃歸短篇小說.喺佢特色中有所謂三一律——一人一地一時,亦即係減少角色,縮小舞台,短化故事中流動嘅時間.另外,雖然佢哋成日惜墨如金,但一般認為短篇小說都係要符合小說嘅原始定義,亦即係對細節有足夠嘅刻劃,絕唔係長篇故事嘅節略或綱要.
平均字數三至四萬嘅小說,一般來講係較容易成功嘅小說.因為對初學者嚟講,寫作長篇易陷入多數情節造成凌亂難收嘅困境,而寫作短篇唔係轉折太少而單調,就係轉折太多但就顯得擁擠.呢個時候考慮將原本嘅構想改成中篇係一個廣受推薦嘅建議.
字數在六萬字以上會被劃歸長篇小說.如果作者打算表現人生中常見嘅錯綜複雜嘅關係,就要寫咁大篇幅.通常就算筆調輕鬆嘅長篇小說,亦會有一個內裏嚴肅嘅主題,唔係就好易搞到零散或者冇晒組織.初心者寫長篇小說最需注意全局對主題嘅呼應,結構嚴密性,以及避免重複矛盾或缺漏.
按題材分類改
按流派分類改
按年代分類改
古代小說改
現代小說改
參考改
- 楊昌年(台灣師範大學國文學系),《現代小說》,三民書局


text:
尋晚,李連杰細女(Jada)曬出兩張面帶微笑嘅自拍,提到呢排因為新冠肺炎影響,知道唔少人會因此覺得焦慮,讓人意外嘅係佢居然自爆自己重度抑郁症發作.
李連杰細女Jada表示:「原本以為自己過唔到呢關,好彩我得到專業嘅幫助,先可以渡過難關」,而且Jada仲分享咗唔少情緒輔導機構畀網友,希望可以幫助到大家.
不過,都有友對Jada抑郁症表示質疑,有人話佢自細就衣食無憂,生活喺明星光環之下,而且仲咁有錢仲可以有抑鬱症?
今年57歲嘅李連杰同利智所生嘅兩個囡囡Jane同Jada.
佢哋今年分別就20歲同就17歲,佢哋喺美國讀書,擁有新加坡國籍,但本身又係中國人,所以Jada個人社交平臺上曬出咗三面國旗.
呢兩個星二代,自細就已經見慣大風大浪.2004年印尼海嘯,李連杰夫婦就帶住兩個女喺海邊度假,仲一齊經歷咗呢生死.
長大之後,Jane係哈佛高材生,而Jada就喺美國就讀菲利普斯學院,兩個女得閑會同爸爸李連杰出席首映,上個月佢哋喺洛杉磯出席迪士尼電影《花木蘭》首映,活躍喺世界媒體嘅鎂光燈下.
細女Jada經常喺社交平臺分享生活點滴,經常笑容滿面,感覺係一位活潑嘅陽光女仔,諗唔到睇光鮮嘅佢,背后仲要忍受郁癥症嘅痛苦.
其實,抑郁症係一種疾病,同有錢冇錢冇關係,好彩嘅係,Jada係李連杰嘅囡囡,爸爸身家過億,揾個專業治療團隊同心理醫生嚟畀佢進行救助難度應該唔大,希望佢可以早日度過呢個難關啦.
Like MisshkNews Facebook!不出门也能知天下事~


text:
日日返工都朝九晚六,就算想做運動去跑步都要等到夜晚食飽飯先可以去.但竟然有人話,夜晚跑步等於慢性自殺!?到底係咪真架呢?咁我以後咪冇得跑步?
好彩,其實依個講法只係一個謠言,更加有專家指,從運動醫學嘅角度嚟睇,夜晚跑步嘅好處係有好強力!
1. 夜跑嘅時候,只需要掌握到適當嘅跑步速度同練習時間,加上運動之後個人會比較攰,咁就可以提升自己嘅睡眠質素.
2. 人體嘅活動能力係晚上可以被充分發揮出來,所以係夜晚跑步,身體會更加容易適應運動嘅節奏.
3. 朝早我哋啱啱起身嘅時做,其實人體中各個器官嘅運作依然係處於低水平嘅,係依個時候練跑,對於心血管功能比較脆弱嘅人嚟講係比較危險架.
4. 有研究顯示,清晨嘅空氣入面嘅二氧化碳含量係最高,而且前一日懸浮係空中嘅塵埃都未完全消失,所以依個時候做運動遠,環境比起夜晚仲差.
夜跑切忌太劇烈
係運動醫學嘅角度嚟睇,夜晚跑步的確係有唔少好處,但專家亦都表示夜晚跑步最重要嘅一點係,千奇唔好太過劇烈同運動過度.而且,夜晚跑步健身,最好堅持一星期3次以上,每次30—60分鐘.
適量嘅運動負荷可以對人體可以產生好好嘅刺激,運動風險相對較低,亦都可以達到最大嘅運動利益.如果運動嘅負荷過小就會達唔到鍛鍊嘅目的,但相反,如果負荷過大,超出咗人身心所能承受嘅限度,就會好容易引發運動損傷,運動嘅風險亦都會大大增加.尤其係夜晚更加不宜過度運動.如果過度運動,大量流汗仲會造成人體免疫力降低,身體虛弱容易染病.


text:
巴符州地區選舉預測出爐,綠黨Grünen係Kretschmann帶領下,肯定毫無懸念繼續成爲領導州政府嘅政黨.
估唔到,十年前嘅政治局面,神推鬼㧬,竟然令到綠黨攻下第一個州長寶座,仲可以維持十年都仍然保持強勢,其實當中真係有好多估仔講.
其實,我本來都想講下州選舉,同大家玩下Wahl-O-Mat咁…
不過,唉…
十年前,我記得啱啱嚟德國,香港當時仲講緊五區公投嘅爭議,當時仍然係林公公做官,你話係咪咸豐年前嘅事啦.
其實嚟咗無耐,我就已經好羨慕德國人擁有嘅政治制度…綠黨點解可以上到位?其中一個好重要嘅因素就係Stuttgart 21嘅爭議(當然仲有福島助攻).我記得當時我老婆收到封信,原來係州政府就Stuttgart 21搞公投,我望住張黃色嘅信封,心諗,如果香港嘅政治人物有咁醒就好囉!
係呀,真係天真過阿嬌,當時高鐵同菜園村嘅問題,我係覺得香港嘅政治架構唔夠好同啲人嘅政治智慧唔夠高,先至解決唔到個爭議…
今日食晚飯嘅時候,我老婆講中午投票,話依家肺炎都好,組織得好順暢.
佢投咩就無謂講,不過我其實都無咩同佢討論.唯一有講深入少少嘅係政黨對教育系統改革嘅睇法,因爲呢樣嘢真係好影響小朋友將來.
德國一向都有中學分流嘅做法(Realschule, Hauptschule, Gymnasium),類似香港分Band,但係依家越嚟越多人挑戰呢種分流嘅方式,提倡用綜合學校Gesamtschule去取代曬全部嘅中學.
我又唔講邊樣嘢好邊樣嘢唔好啦,要講又可以講一大篇.
雖然我話無同佢討論,但唔好誤會,我地其實會傾政治的,亦都清楚大家嘅政治取向,問題係,我發覺我依家真係想講句「我討厭政治」.
係,雖然唔理性,但係我真係討厭咗德國政治…可能誇張咗,或者咁講,有時候有心機,抽離得到嘅時候,可以講,但個人無咩心機,抽離唔到,就唔想睇呢邊啲政治討論.
望住香港人有47個人,都未真係選,淨係因爲搞個初選就要受牢獄之災;人大投一次票就可以「優化」香港選舉制度;望住自己個Inbox一路都出現問德國移民諮詢嘅Message…老實講,我真係唔想諗投票呢樣嘢.
投票呢樣嘢,對於香港人嚟講,即將會係幾咁遙遠?呢邊嘅人講緊嘅係唔知投邊個政黨好,懶係討論到好有火花要投呢個政黨嗰個政黨.
呢個星期三約咗黃台仰,搞一個Live對話,之前同黃台仰傾嘅時候,就係話想講佢喺如水寫嘅文,主題就係講家園.講來未來嗰部分,其實就真係會諗…到底香港人,真係可以無拘無束咁自由投票嘅一日,幾時會來臨?
我知呢一日點都會嚟,但我諗唔到幾時.
我諗,一日未諗到,都會偶爾想講一聲「我討厭(德國)政治」.
延伸閱讀:
此為石賈墨之原創文章,轉載前請事先徵求授權並註明出處 www.stegermatt.de
想知多啲有關課程嘅資料?即刻Click入嚟呢到睇下啦!
有嘢想講?可以喺下面留低你嘅意見.
歡迎隨時聯絡我了解更多
WhatsApp: +4917695274920
Signal: +4917695274920
Telegram: @Stegermatt